ޝެރިން (16 ވަނަ ބައި) – Esfiya\nބިރުވެރި ލޯބި November 21, 2015\nޝެރިން (16 ވަނަ ބައި)\nޝެރިން ފެނުމާއެކުހެން ޖޭޑާއިއެކު އައިސް ހުންނަ ‘ނުރައްކާ’ މީހާ ހީވީ އަނދައިގަތް ހެންނެވެ. ޝެރިނަށް ގޮވާ ގާތަށް ގެނެސް އެއްކަލަ ހޮޅިގަނޑު ނެގިތަނުން، ޝެރިން ދެލޯމަރާލީ ލިބޭނޭ ވޭން މާކުރިން އިޙުޞާޞްވާހެން ހީވީމަ އެވެ. ފުރަތަމަ ޖެހި ޖެހުމުންވެސް ހީވީ ޝެރިންގެ ގައިގައިވި ހުރިހާ ކަށްޓެއް ބިންދައިގެންދިޔަ ހެންނެވެ. ތަދުވެގެންގޮސް ހަޅޭއްލަވާގަނެވުން މެއެވެ. މޫނުމައްޗަށް އަނދިރިވެ، ހުރިތަނަށް ތިރިވެވުނެވެ. ނަމަވެސް ދެވަނަ ފަހަރަށް ޝެރިންގެ ގައިގައި ނުޖަހާ ގިނައިރު ވާން ފެށުމުން އިސްނަގާ ބަލާލި އިރު ފެނުނު މަންޒަރަކުން ޝެރިން ހައިރާންވި އެވެ. އޭރު އެހެން ކުދިންވެސް ތިބީ މިފެންނަ މަންޒަރު ޤަބޫލު ނުކުރެވިފަ އެވެ. އަދަބު ދޭމީހާގެ އަތުގައި، ޝެރިން ގައިގައި ޖެހިޔަ ނުދޭން ހިފަހައްޓައިގެން އެހުރީ ޖޭޑެވެ.\n“ޚަބަރުދާރު! އޭނައާ އަނިޔާ ނުކުރާތި!” ޖޭޑް ހަޅޭއްލަވާގަތެވެ. އޭރު އޭނާ ހުރީ ރުޅިއައިސް ރަތްވެފަ އެވެ. “އަޑުއިވޭތަ؟؟ އޭންހް؟؟؟”\nޖޭޑް ގެނައި ކުއްލި ހަރަކާތަކާއެކު އެމީހާ އަތުގައި އޮތް ހޮޅިގަނޑު ދަމާގަތެވެ.\n“އޭތް! ކަލޭތީ މިތަނުގެ މުއައްޒަފެކޭ!!” އެމީހާވެސް އިރުކޮޅަކު ހައިރާންވެ ހުރެފައި ރައްދު ދިނެވެ. “އަމިއްލަ މަޤާމުގަ މާ މައްޗަށް ނާރާހުރޭ! މީ އަހަރެންގެ މަސައްކަތް! މިކަމަށް ހުރަހެއް ކަމަށް ކަލޭ ނުވިއްޔާ ރަނގަޅުވާނީ…!”\nޖޭޑާއި އެމީހާ ހޫނު ބަހުގެ ހަމަލާ ދެމުން ގެންދިޔައިރު، ޝެރިން އޮތީ ގުޑާވެސް ނުލެވިފަ އެވެ. އޭނާގެ ހަށިގަނޑުގައި އަޅާވޭނަށް ކެތް ކުރެވެނީ ކިރިޔާ އެވެ. އެވަގުތު ޔޫކޯ އާއި އެހެންކުދިންވެގެން ޝެރިން އެއްފަރާތަކަށް ގެންދިޔަ އެވެ. ޖޭޑާއި އެމީހާގެ ބަސްތައް ދެން ބަދަލުވާންފެށީ ޢަމަލަށެވެ. އޭރު ތަނުގެ އެހެން ބައެއް މުއައްޒަފުންވެސް އެތަނަށް އައިސްފި އެވެ. އެމީހުންނަށް އެދެމީހުން ހިފަހައްޓާލެވެނީ ހަމަކިރިޔާ އެވެ.\nއޭރު އެހެން ކުދިން ތިބީ ގުޑިލާންވެސް ނުކެރިފަ އެވެ. އެކުދިންނަށް ހަމައަށް ނޭވާވެސް ލެވުނީ އެހުރިހާ އެންމެން އެތަނުން ދިޔުމުންނެވެ. އެވަގުތު ޔޫކޯ އާއި މިޒޫކީ ދުވެފައި ޝެރިންގެ ގާތަށް އައެވެ. އަދި ރޮވިފައި ޝެރިންގެ ގާތުން މައާފަށް އެދުނެވެ.\n“ޝެރިން… ސޮރީ އިނގޭ… އަހަރެމެންނަށް ޝެރިނަށް ނުގޮވުނީ… މިޒޫގެ ގައިގަ ބޭސް އަޅައިދޭން ބަޔަކު އައީމަ އެތަނަށް ދެވުނީ… ދެން ފަހުން ކޮޓަރިއަށް ނުދަން… އެހެންވެ ނޭނގުނީ ޝެރިނަށް ނުހޭލެވޭކަން…”\nޝެރިން އެކުދިންނަށް މައާފުކޮށްދިނެވެ. އަދި އެއީ އެއްވެސް ކަމެއް ނޫން ކަމުގައި ބުންޏެވެ. ނަމަވެސް އޭނާ އަޖައިބުވި ކަމެއް އެބަ އޮތެވެ. އެއީ ޖޭޑެވެ. މިހާރަކަށް އައިސް ޝެރިނަށް އޭނަ ހާދަ ހެވެވެ. މިއަދުވެސް ހީވެސް ނުކުރާ ފަދަ ގޮތަކަށް އޭނާ އަދަބުން ސަލާމަތްކޮށްދިނީ އެވެ. ދެން ޝެރިނަށް ފާހަގަވަމުން ދިޔަ ކަމަކީ އޭނާ ޖޭޑަށް ކުރަމުންދިޔަ ނަފްރަތުކަން ކޮންމެވެސް ވަރަކަށް ކުޑަވަމުން އަންނަކަމެވެ. އަބަދުވެސް ޖޭޑް އޭނާއަށް ހިމާޔަތް ދޭން ހުންނާނަމައޭ ހިތަށް އެރި އެވެ. އޭނާއަށް އަދި ކިރިޔާ އެންމެ ތޭރަ އަހަރެވެ. ޖޭޑަށް އެވީ ސޯޅަ އަހަރެވެ. ދެމީހުންގެ ޢުމުރުގައި ވަނީ ތިން އަހަރުގެ ތަފާތެވެ. ނަމަވެސް ޝެރިންގެ އިޙްޞާޞްތަކަށް ކޮންމެވެސް ވަރަކަށް އަސަރު ކުރަމުން އަންނަކަން އޭނާ ފާހަގަ ކުރި އެވެ. މިއީ ކޮންކަހަލަ އިޙްޞާޞެއް ހެއްޔެވެ؟ ޝެރިންގެ ނަޒަރުގައި މިއީ އޯގާތެރި ކަމެވެ. ހިތްހެޔޮ ކަމާއި، އަޅާލުމެވެ. ނަމަވެސް ދެވަނަ ސިކުންތުގެ ތެރޭގައި މިހިތަށް އެރި އެއްޗަކާމެދު މޮޔަ ހީވި އެވެ. އޭނާ ޖޭޑަށް ހިތް ޚަލާސް ކުރަންވީ ކީއްކުރަން ހެއްޔެވެ؟ އޭނާ މިޙާލުގައި ގަނަތެޅެން ޖެހުމުގެ އަޞްލަކީ ހަމަ ޖޭޑް ވިއްޔާ އެވެ. ޝެރިނަށް ތުންފަތުގައި ދައިގަނެވުނެވެ.\nއިރުކޮޅެއް ފަހުން ތަނުގެ މަޞްލަޙަތު ގޯސް ވުމުގެ ސަބަބުން މިއަދުގެ މަސައްކަތް އެކުދިންނަށް ފަސްކުރި ކަމުގެ ޚަބަރު، ތަނުގައިހުރި ލައުޑު ސްޕީކަރުން އިވުމުން ބައެއްކުދިން އުފަލުން ހަޅޭއްލަވާވެސް ގަތެވެ.\nމިކްޔާލާއި، ޔައިންގެ ޓީމަށް ރާނީ އައުމުން އެމީހުންނަށް އިތުރު ކުރިއެރުމެއް ލިބުނެވެ. ރާނީ ކުރިން ޕޮލިހުގައި ކޮންމެވެސް ވަރަކަށް އުޅެފައިވުމުންނާއެކު، ޖަންގައްޔަށް ޝިކާރަކުރަންވެސް ދާތީ، އޭނާގެ ހުނަރުގެ ބޭނުންކޮށްގެން މިކްޔާލްމެން ތަމްރީނު ކޮށްދެނީ އެވެ. މިގޮތުން ވަކި އެއްޗަކަށް އަމާޒުކޮށްގެން ވަޒަން ދޫކުރުމާއި، އަޑެއް ބަޑެއް ލައްވާލުމެއްނެތި ހަރަކާތްތެރިވެ އުޅުމާއި، އިވޭ އަޑުތަކަށް ސަމާލުކަން ދެމުން ކުރިއަށް ދިޔުން ހިމެނެ އެވެ. މިތަމްރީނުތައް ވީ މިކްޔާލްމެންނަށް ލިބުނު އަގުހުރި ހަޒާނާއެއް ފަދަ ތަމްރީނުތަކަކަށެވެ.\nމިކްޔާލް ޖަރުމަނުގައި ހުރި ޚަބަރު ލިބުނު ދުވަހު ދިނާޔާއަށް ކުރި އަސަރުގެ މަތިން މިކްޔާލް ހަނދާނެއް ނުނެތެ އެވެ. އެދުވަހު ކައިލް ނުހުރި ނަމަ އޭނާގެ މަންމަ ހެޔޮ ޙާލުގައި ހަމަޖެހިގެނެއް ނުހުރީހެވެ.\nމިކްޔާލް ކައިލަށް ސްކައިޕް މެދުވެރިކޮށް ވީޑިއޯ ކޯލް ކުރީ އެރޭ ދަންވި ފަހުންނެވެ. ކައިލްވެސް އެގަޑީ ހޭލާ ހުންނާނޭކަން އެނގޭތީ އެވެ. ކައިލް ބުނި ގޮތުގައި މިހާރު އޭނަ އާއި ނީމްގެ ކައިވެނީގެ ފަހުން މަންމަ އުޅެނީ ވަރަށް ހަމަޖެހިގެންނެވެ. ނަމަވެސް ދިނާޔާ ނިދީގައި އޮވެގެން ޝެރިނަށް ގޮވާ ވާހަކަ ބުންޏެވެ. އެކަމާ މިކްޔާލްގެ ހިތަށް ވަރަށް އަސަރު ކުރި އެވެ.\nދާނިޔާމެންގެ ޚަބަރުވެސް އަހާ، ދެންވެސް އިތުރު ވާހަކަ ދައްކާފައި މިކްޔާލް އޮފްލައިން ވީ ދެގަޑިބައިވެ ބޮޑުވި ފަހުންނެވެ.\nކައިލްގެ ވިހިވަނަ އުފަންދުވަސް ވަރަށް ކުލަ ގަދަކޮށް ފާހަގަކުރުމަށް ނީމް ވަނީ ވިސްނާފަ އެވެ. އޭނާ ކައިލް އަންނަންވާއިރަށް ކޮޓަރި ތެރެ ޒީނަތްތެރި ކުރުމުގައި އަވަދިނެތި އުޅެމުންދިޔަ އެވެ. މާދަމާ އަކީ އޮކްޓޯބަރ މަހުގެ ބާވީސްވަނަ ދުވަސްކަމުން މިރޭ ބާރަ ޖަހާއިރު ކައިލަށް ސަޕްރައިޒް ޕާޓީއެއް ދިނުމަށް ނީމް މަސައްކަތްކުރަމުން ދިޔަ އެވެ. އޭނާ ބެލީ ކައިލަށް ވީހާވެސް ރީތި ކުލަތައް ބޭނުން ކުރެވޭތޯ އެވެ. މިގޮތުން އެނދުގެ ރަޖާގަނޑު މަޑު ފެހި ކުލައަށް ބަދަލުކޮށް، ދޮރުފޮތިތައް ވެސް ވަނީ ފެއްސާއި، ހުދުގެ ޑިޒައިނުން ޖަރީކޮށްފަ އެވެ. ކޮޓަރީގައި ހުރި ޓީވީގެ އެއްކައިރީގައި ފާރުގައި ވިދަވިދާ ހުރި ލުނބޯފެހި ކުލައިން ފަވާލެވިފައިވަނީ “އުފާވެރި 20ވަނަ އުފަން ދުވަހަކަށް އެދެން، ކައިލް!” މި ޢިބާރާތްކޮޅެވެ. ކޮޓަރި ތެރެއަށްވަނީ ލެމަން ފްލޭވަރގެ އުއްބައްތީގެ މީރުވަހުން އެއްވަސްވެފަ އެވެ. ބޮކިތައް ނިއްވާލާފައި ހުރި އިރު އަލިވަމުން ދިޔައީ އުއްބައްތިތަކުގެ ފެހި އަލިންނެވެ. ގަޑިން ރޭގަނޑު އެގާރަގަޑި ފަންސާސް ވުމުން ނީމް ކައިލަށް ގުޅި އެވެ.\n“ހޭއި ކައިލް… ދެން އާދެބަލަ.. އޮފީސް އަދިވެސް ނުނިމޭތަ؟ ވަރަށް ބިރުގަނޭ އެކަނި އޮންނަން…” ނީމް ބުނެލި އެވެ.\nއިރުކޮޅަކުން މި ނިމެނީއޭ ކައިލް ބުނެލަމުން ފޯނު ބޭއްވާލަމުން އޭނާ ކުރަމުންދިޔަ މަސައްކަތް ކޮމްޕިއުޓަރުގައި ރައްކާކޮށްލި އެވެ. އަދި މާދަމާއަކީ ބަންދު ދުވަހެއްކަމުން ކައިލް ކުރި މަސައްކަތްތައް ޕެންޑްރައިވަރަށް އަޅާލި އެވެ. އަދި ސެކިއުރިޓީ ގާތު މިނިމުނީ ކަމަށް ބުނަމުން އެއްޗެހިތައް ފައިލަށް އަޅަމުން ތެދުވި އެވެ. ސުޖާޢު އާއި ޙަވާލުކުރަންވީ ތަކެތި ސެކިއުރިޓީ އާއި ޙަވާލު ކުރުމަށްފަހު ގެއަށް ދިޔުމަށްޓަކައި އަވަސްވެގަތެވެ. އޭރު ދަންވަރު ބާރަޖަހާ ބޮޑުވެއްޖެ އެވެ.\nގެއަށް އައިއިރު މިހާރު ގޭއަށް ގެނެސް ހުންނަ އައު ސެކިއުރިޓީ ގާޑު އޭނާގެ އިންތިޒާރުގައި ގޭޓު ނުލެއްޕިފައި ހުއްޓެވެ. ކުރިން ހުރި ދޮރުވާނު ސުޖާޢުގެ ޢާއިލާއަށް ޚިޔާނާތްތެރިވުމުން ރާއްޖެ ނާދެވޭގޮތަށް ބޭރުކޮށްލީ އެވެ.\nގޭތެރެއަށް ވަދެގެން ދިޔައިރު ހުރިހާ ކޮޓަރިއެއްވެސް ވަނީ ނިވާލާފަ އެވެ. ނަމަވެސް އޭނާގެ ކޮޓަރިން ކޮންމެވެސް ވަރަކަށް އަލިކަން ފާޅުވެ އެވެ. ނީމް ހޭލާއިނދެގެން ކޮންކަމެއް ކުރަނީބާއޭ ކައިލްގެ ހިތަށްއެރި އެވެ. ހަމައެވަގުތު ނީމް އޭނާއަށް ގުޅައިގެން ދެއްކި ވާހަކަތައް މަތިން ހަނދާންވި އެވެ. އަނެއްކާ ނީމް އެކަނި އިންނަން ބިރުން ބޮކިތައް ޖެއްސީ ނޫންބާ އެވެ. މިހެން ހިތަށް އެރުމުން ކައިލަށް ހެވުނެވެ. މަޑުމަޑުން ގޮސް އޭނާއާއި ނީމްގެ ކޮޓަރީގެ ދޮރު ހުޅުވާލި އެވެ. އެވަގުތު ކޮޓަރިތެރެ އޮތްގޮތުން އޭނާގެ ދެލޯ ދިޔައީ ތަރަތަރަ ޖަހައިގެންނެވެ. ކޮޓަރިވަނީ އޭނާއަށް އެންމެ ރީތި ކުލަކަމަށްވާ ފެހި ކުލައިން ޖަރީ ކޮށްލާފަ އެވެ. އޭނާއަށް ބޭއިޚްތިޔާރުގައި ހިނިތުންވެވުނީ އޭނާއަށް ތަހުނިޔާ ކިޔާފައި ފާރުގައި އިން ލިޔުންކޮޅު ފެނިފަ އެވެ. މިއަދަކީ އޭނާގެ ވިހިވަނަ އުފަންދުވަސްކަމެއް ޚުދު އޭނާވެސް ހަނދާންނެތެވެ. ކައިލް ގުޑިވެސް ނުވާ ބުދެއްހެން ދޮރުކައިރީ ހުރުމުން ނީމަށް ހެވުނެވެ. އަދި ކައިލްގެ އަތުގައި ހިފައިގެން އެތެރެއަށް ވެއްދި އެވެ.\n“ވާވް… ޤަބޫލެއްވެސް…. އޯހް ނީމް! ވަރަށް ބޮޑު ސަޕްރައިޒެއް ދޯ…! ވަރަށް އުފާވެއްޖެ އިނގޭ…! ތޭންކްސް ސޯ މަޗް… މައި ސްވީޓް ހާޓް!!” ނީމްގެ މަސައްކަތަށް ކައިލް ތަޢުރީފް ކުރަމުންދިޔައިރު އޭނާގެ ހިތް ތަޢުރީފު ކުރަމުންދިޔައީ އޭގެ ދިހަގުނަ އިތުރަށެވެ. އޭނާ ކުއްލިއަކަށް ނީމްގެ ގައިގައި ބައްދާގަތުމުން އުފަލުންގޮސް ނީމަށް ހަޅޭއްލަވާގަނެވުނެވެ.\nނީމް، އެނދުކައިރީ ހުރި ކުޑަ މޭޒުމަތީ ހުރި ކުޑަ ފޮށީގެ މަތިނެގި އެވެ. އަދި އުފަންދުވަހުގެ ހަދިޔާއަކަށް އޭނާ ކައިލަށް ގަތްދިން އަގުބޮޑު އޮމެގަ ބްރޭންޑުގެ ގަޑި ކައިލްގެ އަތުގައި އަޅުވައިދިނެވެ. އެވަގުތު ކައިލް ޝުކުރިއްޔާއޭ ބުނެ ނީމްގެ ދޮންދޮން އަތުގައި ބޮސްދިނެވެ.\nދެމީހުންވެސް އެރޭ ކެއީ އެކުގަ އެވެ. ކޮޓަރީގައި ހުންނަ ބޮޑު ބެލްކަނީގައި ދެމީހުން ތިބެ، ސަބްމެރިން ކަމުންދިޔަ އެވެ. ރޭގަނޑުގެ ރާނީވެސް ނީމާއި ކައިލްގެ އުފަލުގައި ބައިވެރިވަނީ ކަންނޭނގެ އެވެ. އުޑުގައިވި ތަރިތައްވެސް ފިޔަޖަހަމުންދިޔައީ އުކާލެވިފައިވާ ޖަވާހިރުތަކެއް ފަދައިންނެވެ. މާހައުލުގެ ފިނިހޫނުމިން އާދައިގެ ވަރެއްގައި ހުރުމުން އިތުރު ފުރިހަމަކަމެއް ގެނުވަ އެވެ. އިރުއިރުކޮޅާ ޖެހިލާ ފިނިފިނި ރޯޅިން ނީމްގެ ފަންފަން އިސްތަށިގަނޑު ވިހުރުވިގެންދަނީ ޖާދުވީ ގޮތަކަށެވެ.\nމިހާރަކަށް އައިސް ޖޭޑް އެއްގޮތަކަށްވެސް ޝެރިންމެންގެ މަސައްކަތް ބަލާކަށް ނާދެ އެވެ. މިކަމާ ޝެރިން ކުރަންވީ އުފާކަމެއް، ވާންވީ ދެރަކަމެއް ނޭނގުނެވެ. ޖޭޑްގެ ބަދަލުގައި މިހާރު ހުންނަނީ އަލާރިކާއި ފުރާންޒް ކިޔާ ޕާޓޭންހެން ހީވާ ދެމީހުންނެވެ. އެދެމީހުން އައުމުން ކުރިން ދެމުންގެންދިޔަ އަނިޔާތައް އޭގެ ދެގުނައަށް ބަދަލުވި އެވެ. މިހާރު ހުރިހާ ކުދިންނަކީވެސް ނަފްސާނީ ގޮތުންނާއި ޖިސްމާނީގޮތުންވެސް އަސަރުކުރަމުން އަންނަ ކުދިންނެވެ.\nމި ވޭނާއި ކެކުޅުމުގައި ދުވަސްތައް ވެއަތުވަމުން ދެއެވެ. އެއްދުވަހެއްގެ ރޭ، އެންމެން ނިދުމުން އެނދުގައި ތިބެފައި މިޒޫކީ ވާހަކަދެއްކި އެވެ. “ޝެރިން… އަހަރެމެންގެ ބަސް އެންމެ ފަހަރަކު ނަމަވެސް އަޑުއަހާބަލަ… އަހަރެމެންނަށް އިނގޭ ޝެރިން ނުބުންޏަސް ޝެރިންވެސް ބޭނުންވާނޭކަން މިނިވަންކަން…”\n“އާން… އަހަރެން ބޭނުން މިނިވަންކަން… އެކަމަކު އަހަރެމެންނަކީ އަދި ތޭރަ ސާދަ އަހަރުގެ ކުޑަކުދިންނޭ… ކިތަންމެ ސިއްރުން މިތަނުން ސަލާމަތްވާން އުޅުނަސް ލިބޭނީ އަނިޔާ… މިތާ އުޅެނީ އިންސާނުން ވިޔަސް އެއީ އިންސާނުންގެ ސިފާގަ ތިބޭ ޝައިޠާނުންތަކެކޭ އެއްފަދަ ބައެއް… އަމިއްލައަށް އެނގިހުރެ އަނިޔާވެރިއެއްގެ ޝިކާރައަކަށް އަމިއްލަ ހަށިގަނޑު ވައްޓާލުމަކީ ރަނގަޅުކަމެއް ކަމަކަށް އަހަންނެއް ނުދެކެން…!” ޝެރިން ހިތްހަމަ ނުޖެހިފައި ވާހަކަދެއްކި އެވެ. އޭނާހުރީ އޭނާގެ ގޮތުގަ އެވެ.\n“ޝެރިން ތީ ފިނޑިއެއް! އެއްފަހަރު ނަމަވެސް ހިތްވަރެއް ލައިގެން މިކަމަށް މަސައްކަތް ކުރެވިދާނެ އެއްނު… ޝެރިން ހީކުރަނީ ޖާދުލުން ބަޔަކު އައިސް އަހަރެމެން ސަލާމަތްކޮށްދޭނޭ ކަމަށްތަ؟ އެހެން ހީކުރަންޏާ ޝެރިން އިހަށް މަޑުކުރޭ… އެކަމަކު އަހަރެމެން އެބަޔަކަށް މަޑެއް ނުކުރާނަން…” ޔޫކޯ ވެސް ވާހަކަދެއްކީ ތަންކޮޅެއް ބާރަށެވެ. ޔޫކޯމެންގެ އަޑު ގަދަވާތީ ބައެއް ކުދިން ނިދީގައި ތިބެގެން އޫން ލައްވާލި އެވެ.\nއިރުކޮޅަކު މަޑުން ތިބެފައި ޔޫކޯ އަނެއްކާވެސް ވާހަކަދެއްކި އެވެ.\n“މިހާރު އެއޮއްގެން ބާރަ ޖަހަނީ… އަހަރެމެން މަސައްކަތް ފަށާނީ އެކެއް ޖަހާ ހާއިރު… އަހަރެމެން ދިޔަޔަސް ޝެރިން ހިތްވަރު ކުރައްޗޭ އިނގޭ!” މިޒޫކީ ޝެރިން ގައިގައި ބައްދާލި އެވެ.\nއެރޭ އެއްގަޑި ބައިހާއިރު ޔޫކޯ އާއި މިޒޫކީ ކޯރިޑޯއަށް ނިކުތެވެ. އެކުދިންނަށް ކާމިޔާބު ދެއްވާތޯ ޝެރިން ހިތާހިތުން ދުޢާކުރަމުންދިޔަ އެވެ…\nMasha allha,.. v reethi vaahakaeh… Faxoo kyp it up\nvarah reethi faxooo i MUST say urade best writer\naww.. how sweet 🙂 Faxoo’ masakkai kuraanan gaabil kan huri varakun vaahaka ah ithuru furihama kan genes dhevey thw ? thankx Lilly! Lilly ge vaahaka thah ves varah kamudhey\nvrh reethi vaahaka eh… kiyaa hiyvaakahala…\nFaxu mi part enme reethy eii kail ge room green in decorate koffa huryma…i love this part..vaahaka varah interstin eagerly waitib for the next part…nd thanx mihaa avaha up kohdhinyma\nehehe.. Jeesh 😉 Green kula inyma dhw reethivy 😛 thanks for commenting\nVreethi v kiyaa hiyyve v happy avahah upkohdheythy thankss . .faxu ..next.prtkonerakun . waitin. .waitin . .\nthanx. 🙂 next part maadhamaa 😉\nIn Sha Allah 😀\nyou are doingagreat job. god bless you! when is next part? I am waiting. plz.. hurry up!\nThanks Ravoo.. next part tomorrow 🙂\nThank u so much faxoo 🙂 for uploading the story so soon …… anyways when is the next part….. and sherin is she and jaid linked somewhat….. eagerly waiting 😉\nu r most welcome, Ira ?..\nand your guess ‘might’ or ‘might not’ be true 😉 lets wait for the coming parts!\nWow .. Your stories are really nice\nPlx next part avaskodhehcheyyy…\nދެގަޑި ތިރީސް – 12\nބިރުވެރި November 27, 2018\nއެހެނިހެން ދީނީ ލޯބި August 27, 2018\nލޯބި October 30, 2014\nހިތް އެކީ ދެވިއްޖޭ..33\nއެމިލީ…( އެއް ވަނަ ބައި..1 )\nލޯބި March 14, 2017


Nattu ge LottieFiles ah ithuru 37 million dollar ge investment | Mihaaru\nނައްޓުގެ ލޮޓީފައިލްސްއަށް އިތުރު 37 މިލިއަން ޑޮލަރު އިންވެސްޓްކޮށްފި\nކުރިން ލިބުނު އިންވެސްޓްމަންޓާ އެކު މިހާތަނަށް ލޮޓީފައިލްސް އަށް 47 މިލިއަން ޑޮލަރު (726 މިލިއަން ރުފިޔާ) ގެ އިންވެސްޓްމަންޓް ވަނީ ލިބިފައި.\nލޮޓީފައިލްސްގެ ސީޓީއޯ ނަސްރުﷲ އަދުނާން (ނައްޓު) އާއި ސީއީއޯ ޝިޓީޖް މިންގްލާނީ\n04 މެއި 2022 - 09:49\nރާއްޖޭގެ ޑިވެލޮޕަރު ނަސްރުﷲ އަދުނާން (ނައްޓު) ކޯ ފައުންޑަރެއްގެ ގޮތުގައި ހިއްސާވެ އުފެއްދި ލޮޓީފައިލްސް އަށް ސީރީޒް ބީ ނުވަތަ އިންވެސްޓްމަންޓް ހޯދުމުގެ ދެ ވަނަ ބުރުގައި 37 މިލިއަން ޑޮލަރު ލިބިއްޖެ އެވެ.\nސްޓާޓްއަޕްތަކަށް ފައިސާ ދޭ ބައިނަލްއަގުވާމީ ފަސް ފަރާތަކުން މިފަހަރު އިންވެސްޓްކޮށްފައި ވާއިރު މީގެ ތެރޭގައި ދުނިޔޭގެ އެންމެ ބޮޑު އެއް ޓެކް ކުންފުނި މައިކްރޮސޮފްޓް ވެސް ހިމެނެ އެވެ.\nލޮޓީފައިސްލް އަށް މީގެ ކުރިން ވެސް މައިކްރޮސޮފްޓްގެ ވެންޗާ ފަންޑު އެމް12 އިން ނުވަ މިލިއަން ޑޮލަރުގެ ފަންޑިން ދިނެވެ. މީގެ ތެރޭގައި "500 ސްޓާޓްއަޕްސް"ގެ ހިއްސާއެއް ވެސް ހިމެނެ އެވެ. މި ދެ އިންވެސްޓަރުންގެ އިތުރުން މިފަހަރުގެ އިންވެސްޓްމަންޓްގައި ބައިވެރިވަނީ ގްރޭޓް ޕޮއިންޓް ވެންޗާސް، ސްކުއާ ޕެގް ކެޕިޓަލް އަދި އެކްސް.ވައި.ޒެޑް ވެންޗާ ކެޕިޓަލް އެވެ.\nކުރިން ލިބުނު އިންވެސްޓްމަންޓާ އެކު މިހާތަނަށް ލޮޓީފައިލްސް އަށް 47 މިލިއަން ޑޮލަރު (726 މިލިއަން ރުފިޔާ) ގެ އިންވެސްޓްމަންޓް ވަނީ ލިބިފަ އެވެ.\nލޮޓީފައިލްސް އިން ނެރުނު ބަޔާނެއްގައި ބުނީ އަލަށް ލިބުނު 37 މިލިއަން ޑޮލަރު ހޭދަކުރާނީ ޑިޒައިން ކުރުމަށް ހޭދަވާ ވަގުތުން 15 ގަޑިއިރު ސަލާމަތްކޮށްދޭނެ އާ ގޮތްތަކެއް ހިމެނޭ ހިދުމަތެއް ތައާރަފްކުރުމަށް ކުންފުނީގެ ޓީމަށް މީހުން ހޯދުމަށާއި ކުންފުނި އިތުރަށް ފުޅާކޮށް ހިންގުމަށް ކަމަށެވެ.\nIngilaabee ufeddhumakun dhivehi developerun thakeh dhuniyeyge samaalu kamah\nލޮޓީފައިލްސްގެ ކާމިޔާބީއާ ގުޅިގެން، މިނިސްޓަ އޮފް އެންވަޔަރަމެންޓް، ކްލައިމެޓް ޗޭންޖް އެންޑް ޓެކްނޮލޮޖީ އައިމިނަތު ޝައުނާ ވަނީ މަރުހަބާ ވިދާޅުވެފަ އެވެ.\nLottieFiles ah Adobe Fund for Design ge ehee\n"ޑިޒައިންކުރުމާއި އެމިނޭޝަން އެންމެންނަށް ވެސް ބޭނުންކުރެވޭ އެއްޗަކަށް ހަދައިދިން ދިވެހި ޓީމަށްޓަކައި ފަހުރުވެރިވަން،" ޝައުނާ ކުރެއްވި ޓްވީޓެއްގައި ވިދާޅުވެފައިވެ އެވެ.\nExcellent news and congratulations to @LottieFiles. Very proud of the Maldivian team driving this to make design and animation accessible to everyone. https://t.co/bnHsUTeoaP\n— Shauna Aminath 🎈❓ (@anuahsa) May 4, 2022\nލޮޓީފައިލްސް އަކީ ކުންފުނީގެ މިހާރުގެ ސީޓީއޯ ނައްޓު އާއި ސީއީއޯ ޝިޓީޖް މިންގްލާނީ އިސްވެ ތިބެ 2017 ވަނަ އަހަރު އުފެއްދި ކުންފުންޏެކެވެ. މިހާރު ތިން މިލިއަނަށް ވުރެ ގިނަ މީހުން ބޭނުންކުރާ މި ހިދުމަތަކީ އަޑޯބީ އާފްޓަ އިފެކްޓް ފަދަ ސޮފްޓްވެއާތަކުން ހަދާ އެނިމޭޝަންތައް އެޕްތަކުގައި ބޭނުންކުރުމަށް ކުރަންޖެހޭ މަސައްކަތް ލުއިކޮށްދިނުމެވެ. ލޮޓީފައިލްސް އިން މިފަދަ އެނިމޭޝަންތައް އެޕްގައި ބޭނުންކުރުމުގެ ކުރިން މަސައްކަތްކުރާނެ ގޮތް ޕްރިވިއުކޮށްލެވޭނެ އެވެ. އެހެންވެ އެޕަށް އެނިމޭޝަން ބަދަލުކުރުމަށް އެތައް ގަޑިއިރެއް ވަންދެން ކުރަންޖެހޭ ކޯޑްކުރުމުގެ ބޭނުމެއް މިހާރު ނޯންނާނެ އެވެ.\nދިވެހި ޑިވެލޮޕަރުން ގިނަ އަދަދަކަށް މަސައްކަތްކުރާ ލޮޓީފައިލްސްގެ ބޭނުން ހިފާ 150،000 ކުންފުނި މިހާރު އެބަ ތިއްބެވެ. އޭގެ ތެރޭގައި ގޫގުލް، ޓިކްޓޮކް، ޑިޒްނީ، އޫބާ، އެއާބީއެންޑް އަދި ނެޓްފްލިކްސް ހިމެނެ އެވެ.\n21 ކޮމެންޓް, 67 ރިއެކްޝަންސް\nރާއްޖޭގައި ޑިވެލޮޕަރުން ކުރިއަރުވަން ކުރާ މަސައްކަތް ކުޑަ. އަގު ވަޒަންނުކުރޭ، މުސާރަވެސް ނިސްބަތުން މާކުޑަ. މައްސަލަައަކީ އަދިވެސް ސަރުކާރުތެރޭގައި މުސްކުޅި ޚިޔާލުގެ މީހުން ގިނަކަން.، ޓެކްނޮލޮޖީއަށް ބަދަލުވުމުގެ ވިސްނުމެއް ނެތް. އަދިވެސް ބޭނުންވަނީ ހުރިހާކަމަކަށް ކަރުދާސް ގެންގުޅެން.\nއިހަށްދުވަހަކު މި ސަރުކާރުގެ ވަރަށް ބޮޑު ބިޔަ މިނިސްޓަރަކު ބުނި ދިވެހިރާއްޖޭގައި، ދިވެހީންގައި މަސައްކަތްތެރިކަމުގެ ފެންވަރެއް ނެތޭ.\nނަމުން ޓެކްނޮލޮޖީ ވަޒީރު\nދިވެހި ޒުވާނުން އައިޓީ ސްޓާރޓް އަޕް ވިޔަފާރިތަކަށް ވެއްދުމަކީ އެންވަޔަރަމަންޓް ކަމް ޓެކްނޮލޮޖީ މިނިސްޓަރު ދަންނަކަމެއް ނޫން. ޓްވިޓަރ ގައި ވަރަށް ޓެކްނޮލޮޖީ ވެގެން އުޅޭނީ. އެސްޑީއެފްސީން ލޯނުގަނޑެއް ދޭންވެސް ޖެހިލުންވޭ. މުދަލަށްވެސް އެދެނީ ބައިބައަށް އަޅާ ޖެއްސުން ކުރާ ވައްތަރަށް. ވިޔަފާރި ބަނގުރޫޓުވެ ދަރަނިވެރިވާ ވައްތަރަށް. އައިޓީ ސޮފްޓްވެއަރ އުފައްދާނެ ލޯނު ދޭން އެބަޖެހޭ ދައުލަތުން ރިސްކް ނަގާ 25000 ޑޮލަރު ޕައިލޮޓް ޕްރޮޖެކްޓެއް ގޮތުގައި.\nމަރުހަބާ ނައްޓު، މިފަދަ ޒުވާން އުފެއްދުންތެރި މީހަކަށް ވުމަށް މިއަދުގެ ޒުވާންޖީލް މަސައްކަތް ކުރަންޖެހޭ އިންޝާﷲ މިފަދަ އެތައް ނައްޓުއެއް މިޤައުމުން އުފަންވާނެކަމީ ޝައްކެއްނެތް ކަމެއް، އިސްކުރަންވީ މިފަދަ އަގުހުރި ކާމޔާބީތަކައް ފާޑުކިޔާކައްނޫން އިސްކުރަންވީ ހިތްވަރު އިސްކުރަންވީ ނުގުޑާފަދަ އަޒުމެއް،\nދިވެހިން އިންޑިއާ މީހުންނާއިއެކު\nނައްޓުގެ އަތުގައި ހިފައިގެން ފައިދާ ނެރެމުން އަދި ދިވެހި ޤައުމު ފަޚުރުވެރި ކުރަމުން އެދާ ލޮޓީފައިލްގެ ޓީމްގައި އެއްޤައުމަކުން އެންމެ ގިނައީ އިންޑިއާ މީހުންނެވެ. އިންޑިއާ އައުޓް ގޮވަން ނުވާނީ މިފަދަ ކަންކަމާއިހެދި އެވެ.\nތިބޭފުޅާއަށް އައުޓް ވާންވީ ކޯއްޗެއްކަން ނޭގުނަސް ދިވެހިންނަށް އައުޓްވާންވީ ކޮންބައެއްކަން އިނގެއެވެ. ނަރުހުންނާއި ޑޮކްޓަރުންނާއި ސައިންޓިސްޓުން އައުޓް ކުރަން ގޮވާ އަޑެއް ނުއިވޭނެއެވެ. ގޮވަނީ ފަރަންޖީ ސިފައިން ބާލާށެވެ. ސިޔާސީ ވެގެން މޑޕ ވިޔަސް ގައުމަށް ގައްދާރު ނުވާށެވެ.\nސޮފްޓްވެއަރ އަކަށްވުރެ ގައުމުގެ މިނިވަންކަން ބޮޑުވަާނެކަން ނޭގުމަކީމީހާގެ ގަމާރުކަން ހާމަވާކަމެކެވެ.\nޏައްޓު ނޫންތަ އެމީހުން ގޮވާގެން ކުންފުނި ކުރިއަރުވަނީ. ޢިންޑިޔާ މީހުންނުލިބުނާސް މީހުން ލިބޭނެ\nއަސުރުމާ ކުޅޭކުދިންނަށް މާބޮޑަށް އެނގެނީ. އައުޓުކުރަން ގޮވަނީ މުޅިގައުމަށް ނިސްބަތްކޮށް. ބޭނުމަކީ ފިތުނަފަސާދަކުރުން. އިރާދަކުރެއްވިޔާ އެކަމެއް ނުވާނެ.\nރައްޓެއްސާ، މިނިވަންކަން މުހިންމީ، މަދު ލާރިކޮޅަކަށް ގިނަ މަސައްކަތް ކުރާ މީހުން ނެގުމަކީ ވިޔަފާރީގެ ގެއްލުން ކުޑަކުރަން ވިޔަފާރިވެރިން ގެންގުޅޭ އުކުޅުތަކެއް، އެއީ އެމީހުން ނިސްބަތްވާ ގައުމުން މިގައުމުގެ ދާޚިލީ ކަންކަމުގެ ތެރެއައް ވަނުމަށް އޮތް ޓިކެޓެއް ނޫން\nކުންފުނި ހެދީ ދެ ދިވެހިން. ދެވަނަ މީހާގެ ނަމަކީ ޝާފިއު. އިންޑިޔާ މީހާ އައިސް އޭނަ ބޭރުކުރީ. އެންމެނަށް އެނގޭ ތެދު. ހަބަރު ލިޔާއިރު ކުންފުނި ހެދި މީހުންގެ ނަން ރަނގަޅައް ގެނެސްދީ.\nއެކަކީ އައުޓުނުވެގެން އުޅޭ ގައުމުގެ މީހެއް. އަނެކަކީ ދިވެއްސެއް. ސިޔާސީ ކުޅިވަރު ނުކުޅެ ދިރިއުޅުމާއިގެން ކުރިއަށްދިއުން ބުއްދިވެރި. މަރުހަބާ


65 Million dollar ge masthuvaa thakethi athulaigenfi – Iru\n65 މިލިއަން ޑޮލަރުގެ މަސްތުވާތަކެތި އަތުލައިގެންފި\nމިފަހުގެ ތާރީޚުގައި ސްރީލަންކާގެ ތާރީޚު ދުށް އެންމެ ވަރުގަދަ ޑްރަގް ބަސްޓްގައި، ގާތްގަޑަނޑަކަށް 65 މިލިއަން ޑޮލަރުގެ މަސްތުވާތަކެތީގެ ޝިޕްމަންޓެއް އަތުލައިގެންފިއެވެ.\nސްރީލަންކާގެ ކަނޑުގެ އަސްކަރިއްޔާއިން ހިންގި އޮޕަރޭޝަންގައި އަތުލައިގެންފައިވަނީ މަސްތުވާތަކެތީގެ ބާވަތެއް ކަމަށްވާ މެތަމްފެޓަމީން (މެތް) އަދި ކެޓަމައިން ޝިޕްމަންޓެއް ކަމަށް އޮފިޝަލުން ވިދާޅުވެއެވެ.\nމި ޝިޕްމަންޓް އަތުލައިގެންފައިވަނީ ކަމާބެހޭ ފަރާތްތަކަށް ލިބުނު ޖާސޫސީ މައުލޫމާތަކާ ގުޅިގެން، ސްރީލަންކާ ދެކުނު ކަނޑުގެ ސަރަހައްދުގައި ހިންގި އޮޕަރޭޝަނެއްގައެވެ. މި އޮޕަރޭޝަންގައި ރެއިޑްކޮށްފައިވަނީ އެއްވެސް ދިދައެއް ނުނަގާ ދަތުރުކުރަމުންދިޔަ ބޯޓެއް ކަމަށް މައުލޫމާތު ލިބެއެވެ.\nމި ރެއިޑްގައި، މަސްތުވާތަކެތި އެތެރެކުރަން އުޅުނުކަމުގެ ކުށުގެ ތުހުމަތުގައި9ފިރިހެނަކު ހައްޔަރުކޮށްފައިވާއިރު، އެއީ މުޅިންވެސް ޕާކިސްތާނު މީހުން ކަމަށް ޚަބަރު ލިބެއެވެ.\nސްރީލަންކާ ކަނޑުގެ އަސްކަރިއްޔާގެ ކޮމާންޑަރު ޕިޔާލް ޑި ސިލްވާ ވިދާޅުވީ، އޮޕަރޭޝަން ހިންގި ޓީމުން ހަރަކާތްތެރިވެފައިވާނީ ހަށި ރައްކަލަކަށް ބޭނުންކުރާ ޕާސަނަލް ޕްރޮޓެކްޝަން ގިއަރުގައި ކަމަށާ، އެއީ ދުނިޔޭގެ އެކި ކަންކޮޅުތަކުގައި ހަލުވިކަމާއެކު ފެތުރެމުންދާ ކޮރޯނާވައިރަސް ޑިޒީޒް (ކޮވިޑް-19)ގެ ނުރައްކަލަށް ވިސްނަގައިގެން އެޅި ފިޔަވަޅެއް ކަމަށެވެ.\nރެއިޑްކުރި ބޯޓުން އަތުލައިގަތް ތަކެތީގެ ތެރޭގައި 605 ގުރާމްގެ ކްރިސްޓަލް މެތް އާއި 579 ކިލޯގްރާމްގެ ކެޓަމައިން ހުރިއިރު، މިއީ ސްރީލަންކާއިން މިފަދަ ގޮތަކަށް ކެޓަމައިން ޝިޕްމަންޓެއް އަތުލައިގަތް ފުރަތަމ ފަހަރުވެސްމެއެވެ.\nޑި ސިލްވާ ވިދާޅުވީ މި ޝިޕްމަންޓަކީ ދެކުނު އިރުމަތީ އޭޝިއާގެ ގައުމުކަށް އެތެރެ ކުރުމަށް އުފުލަމުންދިޔަ ޝިޕްމަންޓެއް ކަމަށް ބެލެވޭ ކަމަށެވެ.\nމިހާތަނަށް ހިންގުނު ތަހުގީގަށް ބަލާއިރު، މި ޝިޕްމަންޓް އައިސްފައިވަނީ އީރާން-ޕާކިސްތާނު އައްސޭރިފަށުގެ ސަރަހައްދުން ކަމަށްވެސް ލަންކާއިން ބުނެއެވެ.\nއަތުލައިގަތް މަސްތުވާތަކެތީގެ މަގުމަތީ އަގަކީ ލަންކާއަށް ބަލާނަމަ ގާތްގަނޑަކަށް 65 މިލިއަނެއްހާ ޑޮލަރު ކަމަށްވާއިރު، މިއީ ލަންކާގެ ތާރީޚުގައިވެސް ހިންގުނު އެންމެ ބޮޑު ޑްރަގް ބަސްޓް އޮޕަރޭޝަން ކަމަށް އެގައުމުގެ ދިފާއީ ވުޒާރާއިން ބުނެއެވެ.


ޢިލްމު ޖަމިއްޔާއަށް ޞަދަޤާތްކުރަންވީ ކީއްވެ؟ – Ilm\nޢިލްމު ޖަމިއްޔާއަށް ޞަދަޤާތްކުރަންވީ ކީއްވެ؟\nWhy donate ILM\nސެޕްޓެމްބަރ 2017 ގައި ރަޖިސްޓްރީ ކުރެވުނު އިލުމިނޭޓް ލާމު\nމޫވްމަންޓް(ޢިލްމު) ގެ އެންމެ އިސް މަޤްޞަދަކީ އިލާހީ ހިދާޔަތުގެ މުންނާރުގެ އަލިކަން، ޚާއްސަކޮށް ހައްދުންމަތީގެ ރައްޔިތުންނަށް އަދި ޢާއްމުކޮށް އެންމެހާ ދިވެހިންނަށް، ފޯރުކޮށްދިނުމެވެ.\nޢިލްމު ޖަމިއްޔާ އުފެދުނުތާ ދޮޅަހަކަށް އަހަރުވެފައިވާއިރު، މި ޖަމިއްޔާއިންވަނީ ދީނީ އަދި އިޖުތިމާޢީ އެތައް ޕްރޮގްރާމެއް ހިންގާފައެވެ.\nޢިލްމު ޖަމިއްޔާގެ އެންމެ އަލިގަދަ ޚިދުމަތަކީ ޑިސެމްބަރ 2017 ގައި ލޯންޗުކުރެވުނު ޢިލްމު.އެމްވީއެވެ. މި ވެބްސައިޓްގައި މިހާތަނަށް 300 އަށްވުރެ ގިނަ އަރޓިކަލްސް ޕަބްލިޝްކުރެވިފައިވާއިރު، މާތް ﷲގެ އިރާދަފުޅާއިއެކު، މިވަގުތު ރާއްޖޭގައި އެންމެ ބާރަށް ކުރިއަރަމުންދާ ދީނީ ވެބްސައިޓަކީ ޢިލްމު.އެމްވީކަން ފާހަގަ ކޮށްލަންޖެހެއެވެ.\nމީގެއިތުރުން ފޭސްބުކުގައި ދިވެހި ބަހުން ހެދިފައިވާ ދީނީ ޕޭޖްތަކުގެ ތެރެއިންވެސް މިހާރު އެންމެ މަޤްބޫލުކަން ބޮޑީ ޢިލްމު ޖަމިއްޔާގެ ފޭސްބުކު ޕޭޖެވެ.\nILM Profile (in Arabic)\nއެކި ރޮނގު ރޮނގުން ޒުވާނުންނަށް ތަޢުލީމާއި ތަމްރީނު ފޯރުކޮށްދިނުމަށްވެސް މި ޖަމިއްޔާއިން ޚާއްސަ އިސްކަމެއްދެއެވެ. 2018 ވަނަ އަހަރު ޖޫން މަހުގެ ފަހުކޮޅުގައި ބެއްވުނު ފޮޓޯގްރަފީ ވޯކްޝޮޕަކީ މިކަމުގެ ހެއްކެކެވެ.\nތިބޭފުޅުން ޢިލްމު ޖަމިއްޔާއަށް ކުރާ ޞަދަޤާތުގެ ފައިސާއިން މުޖުތަމަޢަށް ބޭނުންތެރި ތަފާތު ވީޑިއޯތައް ، މާތް ﷲ ގެ ވާގިފުޅާއިއެކު ހެދޭނެއެވެ. މި ވީޑިއޯތައް ބަލާ، ވީޑިއޯތަކުން ލިބޭ މެސެޖްތަކާއި އެއްގޮތަށް ޢަމަލުކުރާ ކޮންމެ މީހެއްގެ ޘަވާބު ތިބޭފުޅުންނަށްވެސް إن شاء الله ލިބޭނެއެވެ. رسول الله صلى الله عليه وسلم ޙަދީޘްކުރައްވައިފައިވެއެވެ. ” ހެޔޮ ކަމަކަށް މަގު ދައްކައިފި މީހަކަށް އެކަން ކުރާ މީހާއަށް ލިބޭ ފަދަ އަޖުރާއި ޘަވާބު ހުއްޓެވެ’’.\nލްމު ޖަމިއްޔާއިން ޞަދަޤާތުގެ ގޮތުގައި ލިބޭ ފައިސާ ހޭދަކުރާނީ އިސްލާމީ ދަޢުވަތުގެ މަސައްކަތްތަކަށާއި ފޮތް އެކުލަވާލުމާއި ޢިލމީ މަސައްކަތްތައް ޕްރިންޓްކުރުމަށެވެ. މީގެ އިތުރުން ހޭލުންތެރިކަން އިތުރުކުރުމުގެ ވޯކްޝޮޕްތައް ބޭއްވުމަށާއި ޒުވާނުންގެ ހުނަރު އިތުރުކޮށްދޭ ކޯސްތައް ބޭއްވުމަށްވެސް މި ފައިސާއިން ހޭދަކުރެވޭނެއެވެ.\nILM USD 7770000025358\nILM MVR 7770000025357\nލްމު ޖަމިއްޔާއަށް ޞަދަޤާތްކުރަންވީ ކީއްވެ؟\n•\tޢިލްމުން މުޖުތަމަޢަށް ބޭނުންތެރި އަރޓިކަލްތަކާއި ވީޑިއޯތައް ޝައުޤުވެރިގޮތެއްގައި ގެނެސްދޭތީ\n•\tޒުވާނުންނާއި ޢިލްމުވެރިންގެ މެދުގައި ބަދަހި ގުޅުމެއް އުފެއްދުމަށް ޢިލްމުން މަސައްކަތްކުރާތީ\n•\tދެމެހެއްޓެނިވި ގޮތެއްގައި ދަޢުވަތުގެ މަސައްކަތްތައް ކުރިއަށް ގެންދެވޭނެ ނިޒާމެއް ޤާއިމުކުރުމަށް ޢިލްމުން މަސައްކަތްކުރާތީ\n•\tދިރިއުޅުމުގެ ހުރިހާ މައިދާނެއްގައިވެސް ރަސޫލާ ޞައްލަﷲ ޢަލައިހި ވަސައްލަމްގެ ސުންނަތަށް ތަބާވާ ޖީލެއް އުފެއްދުމަށް މަސައްކަތް ކުރާތީ\n•\tޢިލްމީ ގޮތުންނާއި ފަންނުވެރިކަމުގެ ގޮތުން ޒުވާނުން އާ ކުރިބޯށިތަކަކަށް ގެންގޮސްދިނުމަށް ޢިލްމުން މަސައްކަތްކުރާތީ


ވެކްސިން ފުރިހަމަ ކުރި މީހުންގެ އަދަދު 348،000އިން މައްޗަށް ވެކްސިން ފުރިހަމަ ކުރި މީހުންގެ އަދަދު 348،000އިން މައްޗަށް\nވެކްސިން ކިޔު / ފޮޓޯ: ޕީ.އެސްއެމް ނިއުސް\nކޯވިޑުން ދިފާޢުވުމަށް ރާއްޖޭގައި ކުރިއަށްގެންދާ ޤައުމީ ވެކްސިން ޕްރޮގްރާމުގެ ތެރެއިން އިތުރު 1000އަށް ވުރެ ގިނަ މީހުން ވެކްސިން ފުރިހަމަކޮށްފިއެވެ.\nހެލްތު ޕްރޮޓެކްޝަން އެޖެންސީ، އެޗްޕީއޭގެ ތަފާސް ހިސާބުތައް ދައްކާގޮތުން ރާއްޖޭގައި ކޯވިޑް ވެކްސިން ފުރިހަމަކުރި މީހުންގެ ޢަދަދު މިހާރު ވަނީ 348000އިން މައްޗަށް އަރާފައެވެ.\nއެޗްޕީއޭއިން އެންމެފަހުން ޢާންމުކޮށްފައިވާ ތަފާސް ހިސާބުތައް ދައްކާގޮތުން އަންގާރަދުވަހު ދުވަހު 1104 މީހުން ވަނީ ކޯވިޑް ވެކްސިންގެ ދެވަނަ ޑޯޒް ޖަހާފައެވެ. މީގެތެރޭގައި މާލޭ ސަރަޙައްދުން ވެކްސިން ފުރިހަމަކުރި 465 މީހުންނާއި، އަތޮޅުތަކުން ވެކްސިންގެ ދެވަނަ ޑޯޒް ޖެހި 639 މީހަކު ހިމެނެއެވެ. އަލަށް ވެކްސިން ފުރިހަމަކުރި މީހުންނާއެކު ރާއްޖެއިން ކޯވިޑް ވެކްސިން ފުރިހަމަކުރި މީހުންގެ ޖުމްލަ ޢަދަދު މިހާރު ވަނީ 348،662 އަށް އަރާފައެވެ.\nކޯވިޑުން ދިފާޢުވުމަށް ދޭ ވެކްސިންގެ ފުރަތަމަ ޑޯޒް އަންގާރަ ދުވަހު 69 މީހަކު ވަނީ ޖަހާފައެވެ. މީގެ ތެރޭގައި މާލޭ ސަރަޙައްދުން ވެކްސިން ޖެހި 41 މީހުންނާއި އަތޮޅުތަކުން ވެކްސިން ޖެހި 28 މީހަކު ހިމެނެއެވެ. މިއާއެކު ވެކްސިންގެ ފުރަތަމަ ޑޯޒް ޖެހި މީހުންގެ ޖުމްލަ ޢަދަދުވަނީ 393،413 އަށް އަރާފައެވެ.


Dhivehi Sarukaarun Haradhuthah Kuramun Dhanee Igthisoadhee Haalathah Belumeh Nethi - World Bank - Vaguthu\nއަތޮޅުތަކުގެ ހާލަތު ގޯސް -5ގަޑިއިރު ކުރިން\nރާއްޖޭން ޚަރަދުތައް ކުރަމުން ދަނީ އިޤުތިޞާދީ ހާލަތައް ބެލުމެއް ނެތި - ވޯލްޑް ބޭންކް\n1 އަހަރު ކުރިން ( އޮކްޓޯބަރ 8, 2020 )\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް - ފޮޓޯ: ރައީސް އޮފީސް\nކޮވިޑް-19 އާއި ގުޅިގެން ރާއްޖޭގެ އިޤުތިޞާދު "ވާގިނެތިފައި" އޮތްއިރު ވެސް ދިވެހި ސަރުކާރުން ޚަރަދުތައް ކުރަމުން ގެންދަނީ އިޤުތިޞާދީ ހާލަތައް އެއްވެސް ބެލުމެއްނެތި ކަމަށް ވޯލްޑް ބޭންކުން ބުނެފިއެވެ.\nވޯލްޑް ބޭންކުން މިހެން ބުނީ ދެކުނު އޭޝިއާ ސަރަހައްދުގެ އިޤުތިޞާދީ ހާލަތާއި ގުޅޭ ގޮތުން މިއަދު ނެރުނު ރިޕޯޓެއްގައެވެ. ދެކުނު އޭޝިއާ ސަރަހައްދުގެ އިޤުތިޞާދަށް މިހާރު ކުރިމަތިވެފައިވާ ގޮންޖެހުންތަކާއި އަދި ކުރިއަށް އޮތްތަނުގައި ދިމާވާނެ ކަމަށް ލަފާކުރެވޭ ގޮންޖެހުންތައް ހިމަނައިގެން ތައްޔާރު ކޮށްފައިވާ ރިޕޯޓް ބުނާ ގޮތުގައި ރާއްޖޭގެ ފަތުރުވެރިކަން ހުއްޓުމަކަށް އައުމުން ރާއްޖޭގެ އިޤުތިޞާދަށް ވަނީ ބޮޑު ގެއްލުމަކާއި ކުރިމަތިވެފައެވެ. ނަމަވެސް ސަރުކާރުގެ ޚަރަދުތައް ކުޑަނުވާކަމުގެ ކަންބޮޑުވުން ރިޕޯޓްގައި ފާހަގަ ކޮށްފައި ވެއެވެ.\nރާއްްޖޭން މި އަހަރަށް ހަރަދުކުރަން ކަނޑައަޅާފައިވާ ފައިސާގެ ގާތްގަނޑަކަށް ދެބައިކުޅަ އެއްބައި އޮގަސްޓް މަހާ ހަމައަށް ދިޔަ އިރު ހަރަދުކޮށްފައިވާ ކަމަށް އެ ރިޕޯޓްގައިވެ އެވެ.\n"މިއަހަރުގެ ޖުލައި މަހާއި ހަމައަށް ސަރުކާރުން ވަނީ 949 މިލިއަން ޑޮލަރު ޚަރަދު ކޮށްފައެވެ. އެއީ 2019 ވަނަ އަހަރުގެ މި މުއްދަތުގައި ހަރަދުކުރިވަރަށް ވުރެ %2 އިތުރު އަދަދެކެވެ. ޚަރަދުތައް މިހައި ބޮޑުވެގެން ދިޔައިރު އާމްދަނީގެ ގޮތުގައި ސަރުކާރަށް ލިބިފައި ވަނީ ބަޖެޓްކުރި ވަރުގެ ތިންބައިކުޅަ އެއްބަ އެވެ. އެެއީ 2019 ވަނަ އަހަރުގެ މި މުއްދަތުގައި ހޯދުނު އަދަދުގެ އެންމެ %60އެވެ." ވޯލްޑް ބޭންކްގެ ރިޕޯޓްގައި ބުންޏެވެ.\nރާއްޖޭގެ އާމްދަނީ ބޮޑުތަނުން ދަށަށް ގޮސް ޚަރަދުތައް އިތުރުވުމުން ރާއްޖޭގެ ދަރަނި 4.8 ބިލިއަން ޑޮލަރަށް އަރާފައިވާ ކަމަށް ވެސް ރިޕޯޓްގައި ބުނެފައި ވެއެވެ. ރިޕޯޓްގައި ބުނެފައިވާ ގޮތުގައި މިދިޔަ އަހަރު ނިމުނު އިރު ރާއްޖޭގެ ދަަރަނި ހުރީ 4.4 ބިލިއަން ޑޮލަރުގަ އެވެ.\nރިޕޯޓްގައި ބުނެފައިވާ ގޮތުގައި ކުރިއަށް އޮތްތަނުގައި ވެސް ރާއްޖެ އަށް އޮތީ ދަތި ދުވަސްތަކެކެވެ. ކުރީގެ ހާލަތައް ފަތުރުވެރިކަން އަލުން އަނބުރާ އިއާދަވާނީ ބެލެވޭ ގޮތުގައި 2023 ވަނަ އަހަރު ކަމަށް ވެސް ރިޕޯޓްގައި ބުނެފައި ވެއެވެ. ރިޕޯޓްގައި ބުނެފައިވާ ގޮތުގައި އިތުރު ދާއިރާތަކަށް ރާއްޖޭގެ އިޤުތިޞާދު ބަރޯސާ ކުރުމަށް އެދާއިރާތައް ތަރައްޤީ ކުރުމުގެ ޕްލޭންތައް ސަރުކާރުގައި އެބަހުއްޓެވެ. ނަމަވެސް އެޕްލޭންތަކުގެ ނަތީޖާ ފެންނާނީ އިންވެސްޓްތަކެއް ކޮށްގެންކަން ރިޕޯޓްގައި ފާހަގަ ކޮށްފައި ވެއެވެ.\nރިޕޯޓްގައި ވޯލްޑް ބޭންކުން ލަފާދީފައި ވަނީ ދިވެހި ސަރުކާރުގެ ޚަރަދުތައް ކުޑަކޮށް، ބައެއް މަޝްރޫޢުތައް ކުރިއަށް ގެންދިއުން މަޑުޖައްސާލުމަށެވެ.\nނިރުބަވެރި ހަމަލާތަކާއި ދެކޮޅު އޮޕަރޭޝަންތަކަށް ހާއްސަ ސެންޓަރެއް ހުޅުވައިފި\nދިވެހިންގެ ނަމުގައި ބިދޭސީން ކުރާ ވިޔަފާރި ހުއްޓުވާ ބިލު ތަސްދީގުކޮށްފި\nރައީސް ސޯލިހަށް އޮތީ އިންތިޚާބު ދޫކޮށްލުމުގެ އިޚްތިޔާރު އެކަނި: އާދަމް ޝަރީފް\nއޮކްޓޯބަރ 9, 2020 00:11\nޜާކަނިމަސް ކެވިއްޖެ އުތަ.\nއޮކްޓޯބަރ 9, 2020 00:31\nކަލޭމެން މިއޮތް ހުރިހާދުވަހު ޖަހަމުންއައި ސަ ކަރާތް ވޯލްޑްބެން ކުން އައީ ވަރަށް ރަނގަޅަށް މޮނިޓަރ ކުރަމުން، މިއޮތީ އެދުވަސް ކަލޭމެންނާ އަރާ ހަމަ ކޮށްފަ، ޔާމީނު ސަރު ކާރު އިގުތިޞާދު ވަރަށް ރަނގަޅު ކަމަށް ވޯލްޑްބެން ކުން ބުނެފައޮތީ، މި ކަމަށްވެސް ބުހުތާނު ދޮގުހަދައިގެން ކޮންމެވެސް އެއްޗެ ކޭ ކިޔާނެ.\nއޮކްޓޯބަރ 9, 2020 00:49\nރާއްޖެ ފުނޑާލަން އުޅޭމިނުން ނުބަލާނެދޯ؟ އަންނަންއޮތްޖީލަކަ\nއޮކްޓޯބަރ 9, 2020 00:55\nމަޑުކުރޭ ދަރަންޏަށް އަޅާ ކުރިކެޓް ދަނޑުވެސް އަދި އޮތީ ކުރިޔަށް.. ލަދުން ބޮއެ ހަލާކު..\nއޮކްޓޯބަރ 9, 2020 15:12\nމި ހާލަތުގަވެސަް ރަށްޔިތުންނަށް ދަތިކަމެއްނެތި ސަރުކާރުން ގިނަގުނަ ÷ޕްރޮޖެކްޓުތައް ހިންގަމުންދާތީ ސުކުރިއްޔާ🙏\nއޮކްޓޯބަރ 9, 2020 05:19\nކުރީގައިވާ ޔަގީންކަން އޮތް އަމިއްލައަށް ބުރަމަސައްކަތް ކޮށްގެންވެސް ކާނެ އެއްޗެއް ގެނެވިދާނެކަން މާތް ﷲ ގެ ވާގިފުޅުން. މިދިޔަ މަހު ގޭގަ ކާންއިންތަށި ދަމައިގަތުން ކަހަލަ ކަމެއް ބޭންކުން އެކުރީ ކްރެޑިޓްކާޑުތަކަށް. ގައިމު އަޅުގަނޑު4އަހަރު ވަންދެން ޓެކްސް ދައްކައިގެން އަމިއްލަ އޮންލައިން ވިޔަފާރި މިކުރަނީ. އެކަމު ޑޮލަރުތަކަށް ސަރުކާރުން ހެދޭ ނެހެދޭ އެއްޗެއް އަމިއްލައަށް ނޭނގުމުން ހުރިހާ އެންމެނަށް އެއް މިންގަނޑަކުން އެ މިނުނީ. ޓެކްސް ދެއްކި މީހަކަސް، ނުދައްކާ ވިޔަފާރި ކުރި މީހަކަސް ހަމަ މިގައުމުގަ ވީ ހަމަހަމަ. އަޅެ ކިހާ ދެރައެއް ވާނެ އަހަރެން؟ ރަނގަޅަށް އުޅުމުގެ ބޭނުމަކީ ކޮބައިތޯ މިގައުމުގަ. އަދި ދަންނަވަ ދެއްވާ ސަރުކާރުގެ ހުރިހާ މުވައްޒަފުންނަށް ބަރާބަރަށް މުސާރަ ދެއްވާއިރު އަމިއްލަ ފަރާތްތަކަށް މުސާރަ ނުލިބޭންވީ ކީއްވެތޯ؟ ގައުމު އެކުވެގެން ދެއްކި ޓެކްސް ފައިސާއިންނެއް ނޫންތޯ މުސާރަ ދެއްވަނީ؟ ކިތައްފަހަރުތޯ މިގޭ ދޮރާށިން އެތެރެއަށް ނުވަތަ އެހެން ދޮރާށިއަކުން އެތެރެއެއައށް ތީން އެއްބޭފުޅަކުވެސް ވަދެ ބަލާލީ ކިހިހެއްތޯ މާލީ ހާލަތު؟ ކޮންކަހަލަ ތަފާތު ތަކުލީފު ތަކެއްތޯ ރައްޔިތުންނަށް ދިމާވަމުންދަނީ؟ އެކަމު އަދިވެސް ރަށް ހިއްކުން ކުރިޔަށް، މަގުހެދުން ކުރިޔަށް، އިންޑިއާ 500 މިލިއަން ބްރިޖު ހެދުން ކުރިއަށް. ތިބްރިޖަށް އަރާނެ މީހަކުވެސް ވާނީ މިތާ ބަނޑަށް މަރުނުވެ އަހަރުމެން ތިބިިނަމަތާ؟\nއަދި ތިންއަހަރު މިހެން ކެތްކުރަން ޖެހިފަ މިއޮތީ. ރައީސް އިބްރާހިމް މުހަންމަދު ސޯލިހް. މަނިކުފާނު އެއްވެސް ވަރަކަށް ހަމަ ބަލާނުލައްވާނަންތޯ އާންމު ފަރުދުންގެ ހާލަތު؟ އެވާހަކަ ނުވެސް ދައްކަވާނަންތޯ؟ އަޅުގަނޑަކީ ސިޔާސީ މީހެއް ނޫން. އެކަމު ދެރަވޭ. ލަގޮނޑީގަ ރިއްސާ ވާހަކަ ދައްކަންވެސް. ފިރިމީހާ ޓޫރިޒަމް ވަޒީފާނެތި. އަހަރެން ކުރި މަސައްކަތް ފެނަށް. ކިހާވަރަކައްތޯ މީހުން ކުރާ ބުރަ، ހެޔޮ މަސައްކަތްތަކުގެ ކަރާމާތް ހިފަހައްޓަން ތިބޭފުޅުންނަށް އެނގިލައްވަނީ؟ ހަމްދަރުދީ ވާން އެނގި ލައްވަނީ؟ ރާއްޖޭގެ ރައްޔިތުންނަށްވެސް މިހާރު ހޭލެވި ވިސްނެންވެއްޖެ. އަބަދު އެއްބަޔަކު ހަތަރު ފަރާތުން ޗަރުކޭސް ދައްކަމުން ގައުމު ހަގީގަތުގައި ކުރިއަރަން ޖެހޭހާ ގާތަށްވެސް ކުރިއެއް ނާރާ. ކޮވިޑް ކުރިންވެސް 1 ބިލިއަން ދިނީ އެގްރިމެންޓް ބާތިލްވެގެން. އެވެސް ކޯޓަށް ނުގޮސް. ގައިމު ދިޔަނަމަ އެ އެއްބިލިއަނުން 1000 ރުފިޔާ ނަމަވެސް ރައްޔިތުންގެ ހާލުގަ ޖެހިފަ ތިބި މީހުންނަށް ދެވުނިން ނޫންތޯ؟\nގައުމު ހިންގަން ނޭނގޭ، ތަސައްރަފު ނުފުދޭ ކަން އަޅުގަނޑަށް ފެންނަނީ. މިވަރަު ކަންކަން ކުރާކަށް ނުވާނެ ނުންތޯ؟ އަޅުގަނޑުމެން ގަނަޖެހި ބިކަވަނީ މިއޮށް. އެކަމު ﷲ އިރާދަފުޅުން މަސައްކަތް ކުރާނަން އަދި ހެޔޮ މިންވަރު ކުރައްވާނެ. ރައީސް އަށް ވަރަށް ވެދުން. ދެރަވޭ.\nއޮކްޓޯބަރ 9, 2020 06:14\nމަގުމަތީގައި އުޅުނު ވަކަރުގޭ ވާނުވާ ނޭންގޭ ލާދީނީ ކާފަރުކަމަށް ލޯބިކުރާ ބައިގަނޑަކަށް ގައުމެއް ހިތަކަށް ލިބުނީމާ ވާނެ ހައެތިވާތަން މި ފެންނަނީ. ގައުމު އަޅުވެތިކޮށް ކުޑަ ލާރިކޮޅެއްގެ ދަހިވެތި ކަމުގައި ގައުމު ވިއްކާލާ ޖީބުތައް ފުރައިފި. ނިކަމެތި ރައްޔިތުން ބަނޑަށް ޖައްސައިފި. ވަޒީފާތައް ގެއްލި ގޮތް ހުސްވެ ބޯ ހާސްވެ ޢާއިލާތައް ބިކަވެއްޖެ. ވިސްނާ ހޭއަރާ!!\nގޮނޑި ކޮއްކޮ ސަރުކާރު\nއޮކްޓޯބަރ 9, 2020 06:21\nމިހުރިހާ ކަމެއްވެ ގައުމު ދަރުވާލާފައި ރައީސް މީހާ ވީ ތަނެއް ނޭންގޭ. ގައުމު ހިންގަނީ ހިންދުކަރައިގެ ސަފީރަކު. އޭނާ ބުނާގޮތަށް ނޫން ގޮތަކަށް ފިޔަވަޅެއްވެސް ނޭޅޭ. ހީވާގޮތުން ހިންދު ކަރައިގެ މީހުން ވަނީ ރައީސް މީހާ ހިސޯރުކޮށްފަ. މިއީ ކިހިނެތް ވެރިކަން ކުރަން އުޅޭ ބައިގަނޑެއްތަ؟\nއޮކްޓޯބަރ 9, 2020 06:31\nއިންޑިއާގެ ބީޖޭޕީން ބޭނުންވާ ގޮތް މިހިރަގެން ވަނީ. މި ރިޕޯޓުން ހާމަވަނީ މިއިން ޒަމާނަކުވެސް ގައުމު ނުދަރާ ވަރަށް ގައުމާއި ރައްޔިތުން ދަރައިފިކަން. އިންޑިއާގެ ފައިބުޑަށް ގަސްދުގައި ވައްޓާލާފަ މިއޮތީ. ދެން ސަލާމަތެއް ނުވާނެ. ގައުމު ދެރިވާހަކަ ރިޕޯޓާ ގުޅިގެން ވެސް މޮޅު ހަބަރު ހަދާފައި ރައްޔިތުންނަށް އޮޅުވާލާނީ. މިކަމުގެ ޒިންމާ ލާދީނީ ސަރުކާރުން ނަގަން ޖެހޭނެ.\nއޮކްޓޯބަރ 9, 2020 06:38\nއިގްތިސޯދެއްވެސް އެނގޭ ބަޔަކަށްދޯ ވާނުވާއެއް އެނގޭނީ. ވެރިކަމުގައި މިއަދު އެތިބީ ކިޔަވައިގެން ތިބި ބައެއް ނޫން. ލިބޭހާ ލާރިކޮޅެއް ކައި ހުސްކުރަނީ. ޖޫރިމަނާ ނަންނަމުގައި ރައްޔިތުން އަތުންވެސް ފެލައިގެން ލާރިކޮޅު ނަގާފައި ކާލައިގެން މިއުޅެނީ ސަލާމަތް ނުވެގެން. ހުރިހާ ބަލާ މުސީބާތެއް ރައްޔިތުންނަށް.\nއޮކްޓޯބަރ 9, 2020 06:41\nއޮކްޓޯބަރ 9, 2020 06:57\nހަމައެކަނި ބޭކާރުޚަރަދުކުރަނީއެއްވެސްނޫނޭ. އެމީހަކާއެމީހެއް ޖެހުނުތަނަކުންނަގަނީއޭ..\nއޮކްޓޯބަރ 9, 2020 07:01\nމިއީ ނުރައްކާތެރި ހަބަރެއް. މިއިން މިދިނީ ގައުމުގެ ކުރިމަގަށް ނުބައި މެސެޖެއް. އަހަރެމެން ދަރާ ވިކިއްޖެ. ފޮޓޯއިން މިހިރަ ފެންނަ މީހާ ހެވިފައި ބޮޑު ގޮނޑީގައި ފައިމައްޗަށް ފައި ނަގައިގެން ވެޑުވެފައި ރަނޑު އަންހެނެއް ހެން އިނީމަ ނިމުނީ. ހުރިހާ ބޮލު ރިހުމެއް ރައްޔިތުންނަށް.\nއޮކްޓޯބަރ 9, 2020 07:10\nރާއްޖޭގެ ދަރަނި ބޮޑު ވަނީ މޑޕ ނެގެހެއްޓުމަށް ކުރަމުންދާ\nއިސްރާފް ތަ ކކ ކުންނެވެ އެއްވެސް ބެލުމެއްނެތި ދައުލަތުގެ\nފައިސާ ތަޅާ ބުރުއްސަނީ ނަސީދުގެ ސަޕޯޓަރުން ހިފެހެއްޓުމަށެވެ. އޭނާ ދައުލަތުގެ\nކަން ކަމުން ފެއަށް ޖައްސައިގެން ނޫނީ ރާއްޖެއަށް ހިންދެމި\nއޮކްޓޯބަރ 9, 2020 07:22\nނުފޯރާފޮތިން ފޫގަޅައިގެން އުޅޭމީހުންނަށް ވާނީ މިވަރު. އަދިވެސް ތިމާމެންވަރު ބަޔަކު ނެތްކަން ދައްކަން ގަދަބަސް ބުނަމުން ގެންދާތި!\nއޮކްޓޯބަރ 9, 2020 07:59\nޜާއްޖޭގެ ތާރީޚުގައި ވެސް އެންމެ އަގު ބޮޑު ހުވާ ގެ ރަސްމިއްޔާތު ބޭއްވީވެސް ރައީސް ސާލިހު..ގަލޮޅު ބޯޅަދަނޑަށް 15 މިލިޔަން ރުފިޔާ ޚަރަދު ކުރި...ފެށުން ގޯސް ވެއްޖެއްޔާ ދެންދާނީ ގޯހުންގޯހަށް..ދަތުރު ތަކަށް ވެސް މިލިޔަނުން ޚަރަދު ކުރަނީ\nއޮކްޓޯބަރ 9, 2020 08:03\nޚަރަދު ކުރަނީކި ނޫން އެކަތި އަނެކައްޗާ ޖެހުނު ތާކުން ދަމާ ވީދައިގެން ކައި ޤައުމުގެ މާލިއްޔަތު ހުސްކުރަނީ.. އެހެން މީހުންގެ ބޮލުގަ ވަގު ބަދުނާމުގެ ތުހުމަތު އަޅުވާގެން ....\nއޮކްޓޯބަރ 9, 2020 08:14\nޚަރަދެއްނޫން ކުރަނީކީ! ވައްކަންކުރަނީ\nއޮކްޓޯބަރ 9, 2020 11:23\nވަރަށްވުރެ ގަމާރުވީމަ ވާނީ މިހެން\nއޮކްޓޯބަރ 9, 2020 13:33\nމިހާރު ހުންނާީ ރާކެޑިމަސް ކެވިފަ މުޅި މާލިއްޔަތު ދިރުވާލާފަ މިހާރު މިވަނީ\nއޮކްޓޯބަރ 10, 2020 00:39


SunOnline: India gai Mulan Release kurany December gai\ndate_range އަންގާރަ 27 އޮކްޓޯބަރ 2020\nއައިމިނަތު ލުބާ 30 Sep 2020, 07:13\nޑިޒްނީގެ ކާޓޫން މުލާންގެ ލައިވް އެކްޝަން ފިލްމު ޑިޒްނީގެ ސްޓްރީމިން ސާވިސް "ޑިޒްނީ ޕްލަސް"ގައި ރިލީޒްކުރިނަމަވެސް އެ ފިލްމު އިންޑިއާގައި ރިލީޒްކުރާނީ ޑިސެމްބަރު މަހު ކަމަށް ރިޕޯޓްތައް ބުނެފި އެވެ.\nޚަބަރުތައް ބުނާ ގޮތުގައި މުލާން ރިލީޒްކުރާނީ އަންނަ ޑިސެމްބަރު މަހުގެ ހަތަރު ވަނަ ދުވަހު ޑިޒްނީ ޕްލަސް ހޮޓްސްޓާގަ އެވެ. ޑިޒްނީ ޕްލަސް ހޮޓްސްޓާގެ ސަބްސްކްރައިބަރުންނަށް އިތުރު ފީއަކާ ނުލައި މުލާން ބެލޭނެ އެވެ.\nމިހާރު މުލާން ބެލޭނީ ފީއެއް ދައްކާގެންނެވެ. ޑިޒްނީ އިން ބުނީ އެ ފިލްމު ޑިޒްނީ ޕްލަސް މެދުވެރިކޮށް ގަންނަން ލިބޭނެ ކަމަށާއި އެ ފިލްމު ގަންނަން ލިބޭނެ އަގަކީ 29.99 ޑޮލަރަށް ކަމަށެވެ. އަދި ޑިސެމްބަރު މަހުން ފެށިގެން ސަަބްސްކްރިޕްޝަން ފީގެ އިތުރުން އިތުރު ފީއަކާ ނުލާ މުލާން އެ ޕްލެޓްފޯމުން ބެލޭނެ ކަމަށެވެ.\nއެމެރިކާގެ ބަތަލާ ލިއު ޔިފީ މުލާންގެ ރޯލުން ފެންނައިރު މުލާން ކާޓޫން ފެނިގެންދިޔައީ 1998 ވަނަ އަހަރު އެވެ. "މުލާން"ގެ އެނިމޭޓެޑް ފިލްމު ބޮކްސް އޮފީހުގައި ވަނީ 304.3 މިލިއަން ޑޮލަރުގެ އާމްދަނީއެއް ހޯދައިފަ އެވެ.\nކޯމަސް ބިއުޓީ: ރާއްޖޭގެ ފުރަތަމަ މޭކަޕް ބްރޭންޑު!\n"މަންމަރްޒިޔާން"ގެ ސީކުއަލެއް ގެންނަނީ\nސައިފް އާއި އަރުޖުންގެ "ބޫތު ޕޮލިސް"ގެ ޝޫޓިން އަންނަ މަހު


މަންމަވެސް ލޯބިވަން ދޯއެވެ؟؟ – Esfiya\nލޯބިވާ މަންމާއެވެ. މީހުންބުނެއުޅެއެވެ. ސުވަރުގެ ވަނީ މަންމަގެ ފައިތިލަދަށުގައެވެ. މަންމާއެވެ.! މަންމަގެ ފައިން އަހަރެންގެ ގައިގައި ޖަހަނީ އެހެންވެގެން ދެއްތޯއެވެ؟ މަންމަ އަހަރެންދެކެ ލޯބިވާކަން އަހަރެންނަށް ހާމަވެގެން ދިޔައީ މަންމަގެ އެ ހަރަކާތުންނެވެ. އަހަރެންގެ ޅަ ސިކުނޑިން އަހަރެންނަށް ވިސްނުނު އެއްޗަކީ އެއީވެ. މަންމަ އަހަރެންދެކެ ވާ ލޯތްބެއްގެ ބޮޑުކަމުން އަހަރެންނަށް ފައި އިސްކުރާކަމެވެ. ވަރަށް ތަދުވިއެއްކަމަކު އަހަރެން ކެތް ކޮށްލަނީ މީހުން އެބުނާ ބަސް އަހަންނަށް ޔަޤީންކުރެވޭތީއެވެ. އެހެނީ މަންމައަކު އަމިއްލަ ބަނޑުއަޅާ ވިހޭ ދަރިއަކަށް ފައި އިސްކުރަންވީ ފަހެ ކީއްވެހެއްޔެވެ؟ މަންމަ އަހަރެންނަށް ގޯސްކަމެއް ވުމަކަށް ނޭދޭނެކަން އަހަރެންނަށް އިނގެއެވެ.\nމަންމާއެވެ. އަހަރެން މިދުނިޔޭގައި އުޅޭތާ އަދި މިވީ އެންމެ3އަހަރެވެ. ސިކުނޑިއަކަށް މާބޮޑު އެއްޗެއް ނުވިސްނުނު ކަމުގައިވިޔަސް އަހަރެންނަށް މަންމަ ކޮށްދޭ ކަންތަށް ރަނގަޅަށް އިނގެއެވެ. މަންމާއެވެ. އަހަރެންދެކެ ހަމަ އެހާވެސް ލޯބިވޭހެއްޔެވެ؟ އަހަރެން އެންމެ ދެރަވީ މަންމައާއި އެކު އުޅެ ބޮޑުވުމުގެ ފުރުސަތު ނުލިބުމުންނެވެ. މަންމަގެ ފައި ދަށުގައި އޮވެގެން ނަމަވެސް އަހަރެން ބޮޑުވާން ބޭނުންވިއެވެ. މަންމަ ގެ މޫނަށް ދުވަސްވާ ވަރަކަށް އަންނަ ބަދަލުތަށް ދެކިލަން ބޭނުންވިއެވެ. އަހަރެންގެ މި ކުޑަ ކުޑަ ހަށިގަނޑު ބިޔަވެ މަންމަ ފަދައިން ރީތި ޒުވާނަކަށް ވާތަން ދެކިލަން ބޭނުންވިއެވެ. މަންމަގެ ހިދުމަތުގައި ރޭ ދުވާ ހޭދަކުރަން ބޭނުންވިއެވެ.\nމަންމާއެވެ. އަހަރެން ކިތަންމެ ކުޑަ ދުވަސްކޮޅަކު އުޅެވުނު ކަމުގައިވިޔަސް އަހަރެން މަންމަ ދެކެ ވަރަށް ލޯބިވެއެވެ. މަންމަވެސް ލޯބިވާކަން އިނގެއެވެ. މަންމަ އެ ގޮތަށް އަހަރެންގައިގާ ޖަހާލިއަސް އަހަރެންނަށް ހީވަނީ މަންމަ ފިރުމާލީހެންނެވެ. މަންމާއެވެ. އަހަންނަކަށް ތަދެއް ނުވެއެވެ. ނަމަވެސް ހަށިގަނޑުގައި ނިޝާންތަށް ފެނެއެވެ. އެއީ މީހުން ބުނާކަހަލަ ލޯބީގެ ނިޝާންދޯއެވެ؟ އަހަރެން މަޑު މަޑުން އަޑެއްވެސް ލައްވައި ނުލައި އޮންނަނީ މަންމަ އަހަރެންދެކެ ތިވާ ލޯތްބެއް ފެނިފައި ބުނާނެ އެއްޗެއްވެސް ނޭނގިގެންނެވެ. މަންމަ ބޭބެމެންގައިގާ ތިހެން ނުޖަހަނީވެސް ކީއްވެގެންކަން އަހަންނަށް އިނގެއެވެ. ދޮންބެމެންނަށް ވުރެ ބޮޑަށް އަހަރެންދެކެ ލޯބިވާތީއެވެ. ދޮންބެމެން މަންމަގެ ފައިތިލަ ދަށުން ސުވަރުގެ ލިބުމަށް މަންމަގެ ރުހުން ހޯދަން މަސައްކަތްކުރަން ޖެހުނަސް އަހަރެން ކައިރިއަށް މަންމަ އަންނަނީ މަންމަގެ ފައިތިލަ ހިފައިގެންނެވެ. އެހެން ހިތަށް އަރާ ކޮންމެ ފަހަރަކު އަހަރެންގެ ހިތް އުފަލުން ފޮޅެލައެވެ. ހަށިގަނޑުގައި ހުރި ޒަހަމްތަށް ފިލުވާލައި ކަހަލައެވެ.\nމަންމަ ފައިން އަހަރެންގެ މޭގައި ދެތިން ފަހަރު ޖަހާލާއިރު އެ ލިބޭ އަރާމެއް އެހެން މީހަކަށް ނުލިބޭނެއެވެ. އެހެން ކުއްޖެއްނަމަ ރޯން ފަށާނެކަން ޔަޤީނެވެ. ނަމަވެސް އަހަރެން ނުރޮމެވެ. އަހަރެން އެހާވެސް މަންމަ ދެކެ ލޯބިވެއެވެ. ނަމަވެސް މަންމާއެވެ. އަހަރެންގެ މީ ފަހު ދުވަހެވެ. ދައްކާ ފަހު ވާހަކަތަކެވެ. އެހެންކަމުން އަހަރެންގެ ހިތުގައި އޮތް ކުދި ކުދި ޝަކުވާކޮޅެއް ހާމަކޮށްލާނަމެވެ. ނަމަވެސް މަންމަ ހާސްނުވަންޗެވެ. އަހަރެން ހިތް ބަރެއް ނުކުރަމެވެ. މަންމައަށް އަހަރެންނަށް ވާ އިހްސާސް ހާމަކޮށްލަން ބޭނުންވީއެވެ. މަންމާއެވެ. ދެރަނުވަންޗެވެ. އަހަރެން މަންމަ ދެކެ ވަރަށް ލޯބިވެއެވެ. މިކަހަލަ ކުދި ކުދި ޝަކުވާ ހުއްޓަކަސް އަހަރެން މިވާ ލޯތްބަކަށް ދުވަހަކުވެސް ބަދަލެއް ނާންނާނެއެވެ.\nމަންމައަށް އިނގޭހެއްޔެވެ؟ ބައެއްފަހަރު އަހަރެންނަށް ވަރަށް ވަރަށް ތަދުވެއެވެ. މަޑުން އޮތެއް ކަމަކު ކުޑަ ކުޑަ ހިތުގަޔާއި މި ކުޑަ ކުޑަ ހަށިގަނޑުަގައި އަޅާވޭން ހަމަ އިނގޭނީ އަހަންނަކަށް ނޫންހެއްޔެވެ. ކެތްކޮށްލައިގެން ހިތަށް ހަމަޖެހުން ހޯދަނީ މަންމަ އަހަރެންދެކެ ލޯބިވޭ އެތަކެއްފަހަރު ބުނަމުންނެވެ. ބޭބެމެންނަށް ވުރެވެސް ލޯބިވާކަން ބުނަމުންނެވެ. އެހެންނޫންނަމަ ބޭބެމެންވެސް އުޅޭނީ މިހެންނެއްނޫންހެއްޔެވެ؟ އަހަރެންގެ ޅަ ސިކުނޑި ބުނެދިނީ އެހެންނެވެ. އަހަރެންގެ ސިކުނޑިއަށްވެސް އަދި ހިތަށްވެސް މަންމައާއި ދޭތެރޭ ގޯސް އެއްޗެއް ވިސްނިއަކަވެސް ހިތަށް އެރުވިއަކަވެސް ނުދެމެވެ. މިފަދަ ބަސްތަކުން އަހަރެން ލުއި ކަމެއް ހޯދަމެވެ.\nމަންމާއެވެ. އަހަރެން ވެސް މަންމަގެ ކައިރީގައި އިނދެގެން މަންމަގެ އަތުން ކާލަން ބޭނުންވެއެވެ. މަންމަ އަތުން ކޭމާ ވަރަށް މީރޭ ބޭބެމެން ބުނަނީ އަހަރެންކުރިމަތީގައެވެ. އަހަރެންވެސް އެ މީރުކަން ބަލާލަން ބޭނުމެވެ. މަންމަ އަތުން ކާލަން ބޭނުމެވެ. މަންމާއެވެ. އަހަންނަށް އެގޮތަށް ކާން ނުދެނީ ކީއްވެހެއްޔެވެ؟ ބޭބެމެން ކައިރީގައި މަންމަ އިނދެގެން ފިރުމަ ފިރުމާފައި ލަވާ ވަގުތު އަހަރެން ދުރުގައި ވަކިން ގޮނޑިއެއްގައި ކާން އިންނަތަން މަންމައަށް ނުފެންނަނީ ދޯއެވެ؟ ފެނުނު ނަމަ އަހަރެންނަށް މަންމައަތުން ކާންދޭނެއެވެ. މަންމަގެ ތި ދެއަތުން ބޮލުގައި ފިރުމާލައިފައި ކެއީތީ ބަސްއަހާ ކުއްޖެކޭ ބުނާނެއެވެ. އަހަރެންގެ ލޮލުން ބައެއް ފަހަރު ފެން އާދެއެވެ. އެއީ ކީއްވެކަމެއް ނޭނގެއެވެ. މަންމައާއި އެކު ކާލަން ބޭނުންވެފައި ވާވަރުން ކަންނޭނގެއެވެ.\nމަންމާއެވެ. އަހަރެންވެސް ރީތި ހެދުން ބޭނުންވެއެވެ. އަހަރެން ކުރިމަތީ ބޭބެމެން ރީތި އެއްޗެހި ލައްވައިގެން މަންމަ ރީތިކޮށްފައި ފޮނުވާލާއިރު އަހަރެން ދުރުގައި ހުންނަނީ ސޮނި ވެއްޓިފައެވެ. ލައިގެން ހުރި ރޫ ޖެހި ކިލާ އުނގުޅިފައިވާ ގަމިހަށް ބަލާލާ އިސްތަށިގަނޑުގައި އަތްލެވެނީ އެހެންވެގެންނެވެ. މަންމާއެވެ. އަހަރެން އެ ގޮތަށް ރީތި ނުކުރަނީ ކީއްވެހެއްޔެވެ؟ މަންމާއެވެ. އަހަރެން ވެސް އެ ގޮތަށް މަންމަގެ އަތުން ރީތިވެލަން ބޭނުންވެއެވެ. “މަންމަގެ ދަރިފުޅު ހާދަ ރީއްޗޭ” ބުނާ އަޑު އަހާލަން ބޭނުމެވެ. މަންމާއެވެ. މަންމަ ބޭބެމެން ރީތިކޮށްދީ ހަދަނީ ބޭބެމެން އަހަރެން ހުންނަހެން މަޑުން ނުހުންނާތީދޯއެވެ. ކެތް ކުރަން ނޭނގޭތީދޯއެވެ. އެހެން ނޫންނަމަ މަންމައަކު ދަރިއެއް މިހާލުގައި ހަޑި އެއްޗެހި ލައްވައިގެން ބެހެއްޓިސްހެއްޔެވެ؟ މިވެސް މަންމަގެ ދަރިއެއްނޫންހެއްޔެވެ؟\nމަންމާއެވެ. އަހަރެންވެސް މަންމަ ކައިރީގައި ރޭގަނޑުގެ އަރާމު ނިދި ނިދާލަން ބޭނުންވެއެވެ. މަންމަގެ އަތުގެ ހިމާޔަތްކަން ބޭނުންވެެއެވެ. ލޯބިން ނާނާއެއް ކިޔުއްވައިގެން ނިންދަވާލަން ބޭނުންވިއެވެ. ނަމަވެސް އަހަރެން އޮންނަން ޖެހޭނީ ބޭރުގައެވެ. އެކަނިމާ އެކަނި އެ އަނދިރި ފިނި ރޭތަށް ހޭދަކުރާ ވަގުތު އަހަރެންނަށް ވާ އިހްސާސް މަންމައަށް ނޭނގިދާނެއެވެ. އެވަގުތު އަހަރެންގެ ހިތަށް އަރަނީ މަންމަ އަހަރެންދެކެ ލޯތްބެއްނުވާކަމުގައެވެ. ނަމަވެސް އެއީ ދޮގެއް ދޯއެވެ؟ ކޮންމެވެސް ކަމެއް ދިމާވީ ދޯއެވެ. މަންމާއެވެ ބުނެބަލާށެވެ. އަހަރެންދެކެ ލޯބިވަންދޯއެވެ. ކަމެއް ދިމާވީމައި ނޫނީ އަހަރެން މިހާލުގައި މަންމައެއް ނުބާއްވާނެއެވެ. އެހެނީ އަހަރެންނަކީވެސް ހަމަ ތި ބަނޑުންވިހޭ މަންމަގެ ލެއެވެ. ހިތަށް އަރަމުންދާ އުދާސްތަށް ދުރުކޮށްލަނީ މަންމަ އަދި އެއްދުވަހުން އަހަރެން ކައިރީގައި ބާއްވާނެކަމުގެ އުއްމީދުކުރަމުންނެވެ. މަންމަ އަހަރެންގެ ބޮލުގައި ފިރުމާލަމުން ނާނާ ކިޔާދޭނެކަން އިނގޭތީއެވެ. ހުރިހާކަމެއް ރަނގަޅުވުމުން މަންމަ އަހަރެން މި ބިރުވެރި ތަނުން ނެރޭނެކަން އިނގޭތީއެވެ. ސިކުނޑިއަށް އެ ހިޔާލް ކޮށްލުވަގުތު ލޮލަށް ސިފަވެސްވިއެވެ. އެއާއި އެކު އަހަރެންގެ ހިތް އެއްކޮންހެން ސާފުވިއެވެ. މަންމަ އާއި އެކު އަދި އޮތުމުން ކިހާ ވަރެއް ވާނެހެއްޔެވެ؟ އަހަރެން މަންމަ ކައިރި ބާއްވާނީ ކޮންއިރަކުން ހެއްޔެވެ؟ މަންމާއެވެ. އަހަރެން ކެތްމަދުވާންފެށިއެވެ. ކޮންމެ ރެއަކު އެކަނި ނިދަން ޖެހުމުން ކަންނޭނގެއެވެ. މަންމާއެވެ. ހާސްނުވާށެވެ. އަހަރެން މިހާރުވެސް މިއޮތީ އެކަނިންނެވެ. މިތަންވެސް ހަމަ އެހާ އަނދިރިއެވެ. ބިރުވެރިއެވެ.\nމަންމާއެވެ. އަހަރެން އެންމެ އިންތިޒާރު ކުރި ދުވަހަކީ ލޯބިން މަންމަގެ ދޫނިގަނޑޭ ބުނާނެ ދުވަހަކަށެވެ. އަހަރެންގައިގާ ބައްދާލާނެ ދުވަހަކަށެެވެ. އެދުވަސް އަދި އަންނާނެ ކަމުގައި އަހަރެންނަށް ހީވިއެވެ.\nމަންމައަށް އިނގޭހެއްޔެވެ؟ އަހަރެންނަށް ވަރަށް ރީތި ހުވަފެން ފެނެއެވެ. ފެންނަނީ އަހަންނާއި މަންމައެވެ. ރީތި ބޮޑު ގެއެއްގައި އުޅޭއިރު ކޮންމެ ވަގުތަކު މަންމަ އަހަރެން އުރުގައި ބައިންދާތަން ފެނެއެވެ. ރީތި ގަމިހާއި ޖިންސް ފަދަ އައު އެއްޗެހި ލައްވައިފައި ބަހައްޓާތަނެެވެ. ލޯބިން ދަރިފުޅާ އަވަހަށް ކާލާށޭ ބުނެ އަހަރެންނަށް ކާންދޭތަން ފެނެއެވެ. ރޭގަނޑުވުމުން މަޑު މަޑު އެނދެއްގައި މަންމަގެ މަގަތުގައި ބާއްވައިގެން ނާނާ ކިޔައިދޭތަނެވެ. އަހަރެންގެ ލޮލަށް ބަރުވެ ނިދޭތަނެވެ. އެ މަޑު އެނދުގައި އަހަންނަށް އޮށޯންނަން ފަސޭހަވާނެބާއޭ އަހަރެން ހިތަށް އެރިއެވެ. އެހެނީ އަހަރެން އަބަދުވެސް އޮންނަނީ ތަޅުންގަނޑުމަތީގައެވެ. އެއީ ހަރު އެއްޗެކެވެ. ނަމަވެސް މަންމަ ކައިރި އޮތުމުން ހުރިހާކަމެއް ފަސޭހަވާނޭ ހިތަށް އެރިއެވެ. އަދި އިނގޭހެއްޔެވެ؟ އަހަރެންނަށް ފެންނަނީ މަންމަ ލޯބިން އަހަރެން ގޮވައިގެން ހިނގާލަން ދާ މަންޒަރެވެ. ފެންނަހާ މީހަކަށް މީ އަހަރެންގެ ދަރިއޭ ބުނާ ތަނެވެ. އަހަރެން އުރާލައިގެން ގެންގުޅޭ ވަގުތު އަަހަރެންނާއި ސަމާސާ ކުރާ ތަނެވެ. ނުފެނުނީ އެންމެ ތަނެކެވެ. މަންމަ އަހަރެން ގައިގާ ޖަހާތަނެވެ. އެއީ ކީއްވެހެއްޔެވެ؟ މަންމަ އެކަންވެސް ކުރަނީ އަހަރެންނަށް ރަނގަޅަކަށް ނޫންހެއްޔެވެ؟\nމަންމާއެވެ. އަހަރެން އެންމެ ބިރުގަންނަނީ މަންމަ އަހަންނާއި ދިމާލަށް ހަޅޭލަވައި ހަޑި އެއްޗެހި ކިޔާހެން ހީވާންފެށުމުންނެވެ. އަހަރެންގައިގާ ޖަހާލާ ވަގުތު އެ ބުނެލާ އެއްޗެހީގެ މާނަ ނޭނގުނަސް މަންމަ މޫނުމަތިން ފެންނަ އަސަރުން ހީވަނީ މަންމަ އަހަރެންދެކެ ރުޅިއައިސާ ހުރިހެންނެވެ. އަހަރެން ވަރަށް ބިރުގަނެއެވެ. މަންމާއެވެ. އަހަރެން ބިރުގަންނައިރުވެސް އެހެން ހަދަނީ ކީއްވެހެއްޔެވެ؟؟ މަންމަ ތިލަވަނީ ހަޅޭހެއްޔެވެ؟ މަންމަ ތިކިޔަނީ އެއްޗެހި ހެއްޔެވެ؟ ނޫންދޯއެވެ. އެއީ އަހަރެންގެ ޅަ ސިކުނޑިއަށް ހީވާ ހީވުމެއް ދޯއެވެ. މަންމައަކު މިހާ ކުޑަ ކުޑަ ކުއްޖެއް ދެކެ ރުޅިއަންނާނީ ކީއްކުރަންހެއްޔެވެ؟ އެހެންނޫނަސް އަހަރެންމީ ވަރަށް ބަސްއަހާކުއްޖެކެވެ. ޝަކުވާއެއް ނެތި އަހަރެން މަންމަ ހެދި ގޮތެއް ހެދެން އޮންނަނީ އެހެންވެއެވެ.\nމަންމާއެވެ. އަހަރެން ރެއާއި ދުވާލު ހޭދަ ކުރަނީ މި ހުވަފެން ސީދާވާނެ ދުވަހަކަށެވެ. ނަމަވެސް މިހާރު މާ ލަސްވެއްޖެއެވެ. މަންމާއެވެ. އަހަރެންނަށް އެ ދުވަސް އަންނާނެ ކަމަށް ކެތް ކުރީމެވެ. ނަމަވެސް ތަޤުދީރު ވަނީ މުޅިން އެހެން ގޮތަކަށެވެ. އަހަރެން ހީކުރި ގޮތާއި ހިލާފަށް ކަންތައް ދިޔައެވެ. މަންމައާއި ދުރުވާން މަޖުބޫރުވިއެވެ.3އަހަރަށް ދެމިގެން ދިޔަ މި ހިތްގައިމު ވަގުތުކޮޅު މަތިން އަހަރެން ދުވަހަކުވެސް ހަނދާނެއް ނުނެތޭނެއެވެ. މަންމާއެވެ. ބޭބެމެން ދެކެ ވެސް ދެން ލޯބިވާށެވެ. އަހަރެންނެއް ދެނެއް ނުހުންނާނެއެވެ. މަންމާއެވެ. އަހަރެންދެކެ ކިތަންމެ ލޯބިވި ކަމުގައިވިޔަސް ބޭބެމެންނަކީވެސް ހަމަ މަންމަގެ ދަރިންނެވެ. އެމީހުން ކިހާ ދެރަވާނެހެއްޔެވެ؟ މަންމާއެވެ. ހާސްނުވާށެެވެ. އަހަރެން މިދަނީ މަންމައަށްޓަކައި ހިތްސާފުވެގެންނެވެ. ކޮންމެގޮތެއް ވިޔަސް ތީ އަހަރެންގެ މަންމައެވެ. އަހަރެން ވިހޭ މަންމައެވެ. އަހަރެން ދެކުނު ހުވަފެން ފުރިހަމަ ނުވިއެއްކަމަކު އަހަރެން ދެރައެއް ނުވެއެވެ. ދުނިޔޭގައި ހުރިހާ މޮޅެއް ނުލިބޭނެއެވެ. ހުރިހާ އުފަލެއް ނުލިބޭނެއެވެ. ނަމަވެސް މަންމާއެވެ. އަހަރެން މަންމަ ދެކެ ވަރަށް ލޯބިވެއެވެ. މަންމަވެސް ލޯބިވަންދޯއެވެ؟\nއޯ މަގޭ މަންމާ މަންމާ އިވޭތޯއޭ…\nމިހިތުގައި ހާދަހާ ރިހެއޭ….\nވުމުން މަހުރޫމް ދޭ ލޯބިން…\nހިތަށް ވޭނާއި ތުރާ ލިބެޔޭ…\nމަންމާއޭ… މިހިތުގައި ތިޔަނަމާއި ތިޔަ ލޯބިވޭ..\nhey guys hre isanew stry i wrte jxt fralil baby who passd away lst year jan.. hwp he wil rst in pyc. miss u baby maybi dnt knw u bt stil ur in my hrt.. dedictd to u baby boy <3 thnks fr readin guys.. enjoy 😉\nIbthihaal right? I must say it’s really touching that made me cry v nice I feel pity for that boy ??\naww sry rai…. thnks fr readin n yrh its ibthihaal.. 😉\nPhn it’s suchaemotional story 🙁 😀 I am crying I haveababy brother who is just3years old 🙂 kids at that age is so adorable 😛 I luv him more than my love but I doubt if that baby ge mom hadaheart or not 😉 keep up the great fab wrk ryn 😀\nAnd Kai first 😛 😛\nawww thnks kai.. evn i hveaniece hehehe yrh they r so awsm <3 hehhe me too… thnks ingey 😉 😉 n cngrts hehhe ur frst 😉\nAlhey v dhera vejje…. may he rest in peace… 🙁 🙁 🙁\nStry is so touching man… haadha molhey ryynooo…. v v rythi… hama habeyx 😛 😛\nTc miss u… 🙂 🙂 🙂 😉 😉\nheheheh thnks nukko…. hehehe ladhu ganey 😛 😛 anyways thnks alt, tc mis u mre <3\nvrhh touchin… vrhh reethi….. mi kahala ethah vaahakaeh ryn ge faraathun adhivx fennaane kamah ummeedhu krn 😉 😉\nmiss u n luv u…. <3\nhheeh thnks immy… <3 thnks alt luv u mre miss u mre.. tc enjoy <3\nalheyyy ..eboyeee ibthihaal tha ryn? hama rovihje :(:( .. sry v rythiiiiiiiiiiiiiiiiiiiiiiiiiiiiiiiiiiiiiiiiiii . gud luck ryn .. bt seriously hama roveny 🙁\nheheh yrh… awww thnks laily thnks alt <3 enjoy 😉 😉 😉\nVarah touching.. Hama rovihje ?\nthnks misty 😉\nFabulous n v touching\nthnks mixu 😉\nthnks 😉 😉\nHey laily aee lilly lai ah kiyaa ehcheh ryyn don’t copy…..\nowhh ehnthr.. ehnvihya mi jehuny lai ah anehkaavx name eh hwdhaakah nu hehehe.. 😛\n🙁 🙁 🙁 🙁 🙁 🙁 🙁 🙁 🙁 🙁 🙁 ??vrh dheravehje..its so touching.\nKyp it up ryn\naww sry fr tht.. thnks fr readin 😉 😉\nryn..ur awesome… 🙂\nv loabi.hama rovijje.ryn keehvetha ehaa molheeee:):)\nawww sry fr tht.. thnks fr readin…. aww thts so swyt of u 😉 😉 thnks ingey 😉\nv v v reethi ryyn….and i really miss u…ryyn ah ingey tha ravu ryyn mathin miss vy maa ravu kiyany ryyn ge story HITHUGA MIVAA SOORA THEDHEY..e story….hehehee miss u ryyn..\nheyy thnks pinky.. awwww thts so swyt of u i miss u mre.. thnks alt dear 😉 😉 enjoy tc 😉\nIbthihaal maruvi dhuvas kolhu hama migothah oi liyumeh kiyun. M nt saying dat u copied.. bt i remenber reading something like this.. n mee story eh noon dhw aslu. Madulu waheedh bunaa gothah mee haasaru thakeh.. ekam vs reethi haasaru thakeh, asaru gadha. Liyun kolhu v best. Kuh madhu, kiyaalan faseyha.\nowhh… hehe. thnkx 😉 n ryn akah neynge bunaane ehcheh hehe anyways thnkx 😉\nwawawa….. its sooooo emotional, i am crying right now!!! ?\nanyway, Ryyn varah varah molhu ingey MaShaAllah! ? dhen alhe kaaaaaaaaku tha ehaa kuda kujakah aniya kuraany! kids are so adorable! they are so kawaii!! ?\nanyway, Ryyn mihaarakah ais keevve tha sad stories liyany? hehe hama curious ingey 😉 Ryyn ehenya liyany varah majaa stories.. but its amazing how you brought this 😀 itsacute story Ryyn!! i just love it!\nhehehe sry faxu fr makin u cry.. alhey… awww thnku soo much.. heehe yrh dhw… they mustbfools who jxt do lyk tht baby akah.. hehehe neynge ryn hama mind ah ahnany mivevi stry eh liyelan vehjey n liyelany hehehehe… aww thnk u sooo much faxu it myns alt.. miss u 😉\nhow can that boy talk like this?heheheeh but not bad\nhehhehe this isahiyaaly vaahaka reltd to it.. 😉 thnkx fr readin..\nvery sad i love this story\nYes you said true.I also sad.\nReerhi. Ilove this story\nReethi. Ilove this story\ncuz is right in is pretty great\neven if itsamade up one\nisn’t it right cuz\nVvv reethi مشا الله Hama rovihje ?\nV v v reethi. Hama rovijje.\nހިތާމަ ލޯބި April 30, 2019


(29 ޖުލައި 2019 އާ ގުޅޭ)\n"ދަރިފުޅަށް ޔަގީންވެގެންތަ ތިގޮތަށް ތިއުޅެނީ، ކުއްހީއެއްގެ މައްޗަށް އަންބިމީހާ ނިކަމެތިކޮއްލެވުމަކީ ފާފައެއް.........." މޫމިނާ ދާއިންއަށް ވިސްނާދޭން ބޭނުންވާފަދަ ގޮތަކަށް ބުނެލިއެވެ.\n"މަންމާ، އަޅުގަނޑު މަންމަ ދެކެ ހިތްހަމަ ނުޖެހިގެންނެއްނޫން، އެކަމަކު އާދޭސްކޮއްފަ މިބުނަނީ، މިވަގުތު ތިކަމާ އެއްޗެއް ބުނަން އަޅުގަނޑަށް ދަތި" ދާއިން އިސްޖަހާލައިގެން އިނދެ ބުނެލިއެވެ.\nގިނައިރެއްނުވެ ޒައުލް އެބަޔަށް އައިސްވަދެއްޖެއެވެ. މަންހާ ކޮބާތޯ އަހާލަމުން އޭނަގެ ކައިރީ ހުރި ޒުވާން ފިރިހެން ޑޮކްޓަރުގެ ކުޑަތައާރަފެއްދިނެވެ. އަދި ދާއިންގެ ފަހަތުން މަންހާ އޮތް ކޮޓަރިއަށްވަނެވެ.\n"ކީއްވެ ބުމަ ފަޅައިގެން ދިޔައީ......" ޒައުލް ހައިރާންވެފައި އަހާލިއެވެ. އަދި އޭނަގެ ގާތުގައި ހުރި ޑޮކްޓަރު އަވަސްވެގަތީ ޚަބަރު ހުސްވެފައިވާ މަންހާ ޗެކުކޮއްލުމަށެވެ.\n"އަހަރެންވެސް ނެތިން މިކަމެއް ހިނގިއިރު، އައިރު އޮތީ ޚަބަރު ހުސްވެގެން ވެއްޓިފަ، ހިވަނީ ވެއްޓުމުގެ ސަބަބުންހެން ބުމަވެސް ފަޅައިގެން ދިޔައީ" ދާއިން ބުނެލިއެވެ. ޒައުލް މަންހާއަށް ބަލާލާފައި ދާއިންއަށް ބަލާލިއެވެ. ދާއިންގެ މޫނުމަތިން ފެންނަމުންދިޔަ ކަންބޮޑުވުމާއިއެކު އޭނަ މަންހާއަށް ނުބަލަން މަސައްކަތްކުރާވަރުން ޒައުލްއަށް ވިސްނުނީ އެހެންކަމެކެވެ. އެއީ ލޯބިވާ މީހުންނަށް ކިތަންމެ ކުޑަކަމެއްވިޔަސް ހިތަށް އެކަން ތަހައްމަލުކުރަން ދަތިވެގެންދާކަމެވެ. ދާއިންވެސް އެއުޅެނީ މަންހާ އެހާލުގައި އޮތުމުން އޭނަގެ ހިތަށް ކެތްނުވެގެންކަމުގައި ޒައުލް ދެކުނެވެ.\n"ޝީޒް ގޮނާބީ ފައިން......." ޒައުލް ދާއިންގެ ކޮނޑުގައި ޖަހާލަމުން ބުނެލިއެވެ.\nޒައުލް އާއިއެކު އައި ޑޮކްޓަރު ނިޒާމް މަންހާ ޗެކުކުރުމަށްފަހު އެއްވެސް މައްސަލައެއްނެއްކަމުގައި ބުންޏެވެ. ދެން އިތުރަށް އެއްޗެއް ބުނަން އެނގޭނީ މަންހާ ހޭއެރުމުންކަމުގައި ބުނެލިއެވެ. އަދި މަންހާގެ ބުމަފަޅައިގެން ގޮސްފައިވާ ތަން ފެހިއެވެ. މޫމިނާ އިމީއަށް އެންގީ ޒައުލް މެންނަށް ކޮފީ ހަދާދިނުމަށެވެ. އިމީ ކޮފީ ހެދުމަށްދިޔައިރު ފެންއެޅި ޖަގުހުރީ ކަރަންޓަށް ޖަހާފަ އޭގައި ހުރި ފެންތައް ކެކުނު ގޮތަށެވެ. އަދިވެސް ހޫނުކަން ހުއްޓެވެ.\nއިރުއޮއްސި ދުނިޔެމައްޗަށް އަނދިރިކަން ފެތުރިގެން ހިނގައްޖެއެވެ. މަންހާގެ އެޕާޓްމެންޓުގައި ތިބި އެންމެންވެސް އިންތިޒާރު ކުރަމުން ދިޔައީ މަންހާ ހޭއަރާނެއިރަކަށެވެ. އެންމެންވެސް ތިބީ ސިޓިންރޫމު ސޯފާގައެވެ. ހިނގާދިޔަ ކަންތަކުގެ ވާހަކަ މޫމިނާވެސް ދާއިންވެސް ނުދައްކައެވެ. އެހެންވެ ޒައުލްއަށް އަދި އެގޭތެރޭގައި ކަމެއް ހިނގައިގެން އުޅޭކަމުގެ ހިލަމެއްވެސް ނުވެއެވެ.\n"ޒައުލް، މަންހާ ޚަބަރު ހުސްވެފައި އޮންނަތާ ކިހާ އިރެއްވެއްޖެ، އޭނަ ހޭއަރާނެތަ؟" މޫމިނާއަށް އަނެއްކާވެސް އަހާލެވުނެވެ.\n"ކަންބޮޑު ނުވެބަލަ ދާއިންގެ މަންމާ، އަދި އެހެން ހިތަށް އަރުވަން މާއަވަސް، އިރާދަކުރެއްވިއްޔާ ދެން ގިނައިރެއްނުވެ ހޭއަރާފާނެ" ޒައުލް މޫމިނާގެ ހިތްހަމަ ޖައްސާލަދިނެވެ.\nހަތެއްޖަހާލާކަން ހާއިރު ޒައުލް އާއި އޭނަ އާއިއެކު އައިސް ހުރި ޑޮކްޓަރު ނިޒާމް އަނެއްކާވެސް މަންހާ ޗެކުކޮއްލިއެވެ. ކުރިއަށްވުރެ މަންހާގެ ހަށިގަނޑު ފިނިވެފައިވާކަން ޑޮކްޓަރު ފާހަގަކުރިއެވެ. ޒައުލް އެކަން ދާއިންއަށް އެންގިއެވެ. އަދި ކޮޓަރީގެ ފިނިމަޑުކުރުމަށް ބުނެ އެނދުގައިއޮތް ބޯރަޖައިން މަންހާގެ ހަށިގަނޑު ނިވާކޮއްލިއެވެ. ޒައުލް އާއިއެކު އެކޮޓަރިން ނުކުންނަން އެނދުގައި އިނދެފަ ތެދުވި ނިޒާމް ކުއްލިއަކަށް ޒައުލްގެ ކޮނޑުގައި ޖަހާލަމުން ގޮވާލިއެވެ.\n"އިސް ޝީ ޑްރީމިންގް...........އައި ތިންކް ޝީޒް ޔޯ ކޭސް" ނިޒާމް ބުނެލިއެވެ. ޒައުލް މަންހާއަށް ބަލާލަމުން އޭރު ކޮޓަރިން ނުކުތް ދާއިންއަށް ގޮވާލިއެވެ. އެހިނދު ދާއިން އެނބުރި އެކޮޓަރިއަށް އައިސް ވަނެވެ. އަދި ހައިރާންކަން ވެރިވެގެންދިޔައީ ދެލޯމަރާލައިގެން އޮވެ ރޮމުންދާ މަންހާ ފެނުމުންނެވެ. ޒައުލްގެ މޫނުމަތިންވެސް ހާސްކަން ފެންނަންފެށީ ދެނެވެ. އޭނަ ނިޒާމް އެއްފަރާތަށް ޖެހިލުމާއިއެކު މަންހާގެ ގާތުގައި އިށީނެވެ. އަދި މަންހާގެ ކޯތާފަތުގައި މަޑުމަޑުން ޖަހާލަމުން ގޮވަންފެށިއެވެ.\n"ވީ ނީޑް ޓު ވޭކްހާ އަޕް..........ދިސް އިޒް ނޮޓް ގުޑް........." ޒައުލް ކަންބޮޑުވެފައި ދާއިންއަށް ބަލާލަމުން ބުނެލިއެވެ. މަންހާ އަނބުރައިގަނެފައިވަނީ އާދައިގެ ގޮތަކަށް ނޫންކަން ޒައުލްއަށް ވިސްނުނީ ދެނެވެ. އެތަށް ފަހަރަކު ޒައުލް މަންހާގެ ނަމުން ގޮވިއެވެ. އެހެންނަމަވެސް މަންހާ ނުހޭލިއެވެ.\n"ދާއިން ގޮވާބަލަ މަންހާއަށް..........އޭނަ ހޭއަރުވަން ޖެހޭނެ، އޭނަ ޑްރީމް އެކުރަނީ ކޮންކަމެއްކަން އަހަރުމެންނަކަށް ނޭގެ، ފަހަރެއްގަ ޝޮކަކަށްވެސް ގޮސްދާނެ، އެހެންވެ ހޭއަރުވަން މިޖެހެނީ، ޑްރީމް އިން ހޭލައްވާލަން ޖެހޭ......." ޒައުލް ކަންބޮޑުވުމާއިއެކު ކައިރީގައި ހުރި ދާއިންގެ އަތުގައި ހިފާ އެނދާކައިރިއަށް ގެންނަމުން ބުނެލިއެވެ. ދާއިންވެސް މަންހާއަށް ގޮވަންފެށިއެވެ. އެހެންނަމަވެސް އޭނައަށް އެމީހުންގެ އަޑުއިވޭކަމަކަށް ނުވެއެވެ.\nކުއްލިއަކަށް މަންހާ ރުއިން ހުއްޓާލިއެވެ. އޭރުވެސް ޒައުލް އާއި ދާއިން ހުއްޓުމެއްނެތި މަންހާއަށް ގޮވަމުންދިޔައެވެ. ނޭވާ ހާސްވެފައިވާ މީހަކުފަދައިން ސިހިފައި ފުއްމައިގެން ތެދުވި މަންހާ ލޯހުޅުވާލިއެވެ. އަދި ފުންނޭވާތަކެއް ލަމުންދިޔައީ އޭނަގެ ނޭވާ ހަމައަކަށް އަޅުވަން މަސައްކަތްކުރާ ފަދައަކުންނެވެ. ޒައުލް މަންހާގެ ގައިގާ ހިފަހައްޓާލިއެވެ. އަދި އޭނަގެ ލޯ ޗެކުކޮއްލިއެވެ.\n"މަންހާ..........އަޑުއިވޭތަ؟ ލައިޓް ފެނޭތަ؟" ޒައުލް ސުވާލުކުރިއެވެ. މަންހާ އޭނަގެ ލޮލަށް ޒައުލް އަލިއަޅުވަން ފެށުމުން ލޮލާ ދިމާލުން އަތް ހުރަސްކޮއްލިއެވެ. ޒައުލްގެ ތުންފަތަށް ހިނިތުންވުމެއްވެރިވެގެންދިޔައެވެ. ނަމަވެސް ދާއިން އަވަސްއަވަހަށް ނުކުތީ ބޭރަށެވެ. މަންހާ ވަށައިގެން ބަލަންފެށިއެވެ. އޭނަގެ ބޮލުގައި އަތްޖައްސާލެވުނެވެ. އިސްތަށިގަނޑުގައި ބިހުގެ ލޮނދިތައް ހިކިފައި ވެއެވެ. ކުއްލިއަކަށް ބޮލުގައި ވަރަށް ރިއްސާލިއެވެ. އެހިނދު ނިތްކުރީގައި އަތްޖައްސާލެވުނެވެ.\n"ބުމަފަޅައިގެން ގޮސްފަހުރީ، ނަސީބެއް ތުންފަތްކަހަލަ ތަނެއްނުޖެހުނުކަން، އެހެންނޫނީ ތިރީތި ދަތްތަކުން ދަތެއް މަދުވީހެއްނު، ދެން ރަންދަތެއް ޖަހާނީ ދޯ......." ޒައުލް ހަމައަކަށް އެޅި އޭނަގެ އާދައިގެ އުސޫލެއްގެ ގޮތުން ސަމާސާކޮއްލިއެވެ. މަންހާގެ މޫނުމަތިން ހިނިތުންވުމެއްނުފެނުނެވެ. އޭގެ ބަދަލުގައި އޭނަ އިނީ ބޮލުގައި ހިފަހައްޓާލައިގެން ދެލޯ މަރާލައިގެންނެވެ.\n"މަންމާ، މަންހާ ހޭއަރައިފި، ގެނޭ އަހަރެންގެ އަތަށް ނެހާ، އިމީ، ދޭބަލަ މަންމަ ގޮވައިގެން" ދާއިން މޫމިނާއަށް ބުނެލިއެވެ. މޫމިނާ ދާއިންގެ އަތަށް ނެހާދީފައި މަންހާގެ ކޮޓަރިއަށް ދިޔައެވެ. ޒައުލް އާއި ނިޒާމް އެކޮޓަރިން ބޭރަށް ނުކުތެވެ.\n"ދަރިފުޅު ކިހިނެއްތަ" މޫމިނާއަށް ކޮޓަރިއަށް ވަދެވުމާއިއެކު އަހާލެވުނެވެ. މަންހާއަށް މޫމިނާ ފެނުމާއިއެކު ހާސްވެ ޖަވާބުދޭން ފަސްޖެހެވުނެވެ. ޒާރާ ނޫނީ ދާއިން އެހުރިހާ ވާހަކައެއް މޫމިނާގެ ގާތުގައިވެސް ދެއްކީބާއޭ ހިތައްއަރާފައެވެ. އަނގައިން ބަހެއް ނުބުނެވުނެއްކަމަކު އޭނަގެ ދެލޯ ފަންކަޅިވެއްޖެއެވެ. އަވަސް އަވަހަށް އިސްޖާލިއެވެ.\n"މަންމަ މިއައީ އެވާހަކަ ދައްކާކަށް ނޫން............" އެނދުގައި އިށިން މޫމިނާ މަޑުމަޑުން މަންހާއަށް ބުނެލިއެވެ.\n"މަންމާ، އެއީ ދޮގެކޭ........އަޅުގަނޑު ހުވާކޮއްފަ ބުނަން، އެމީހުން އެހީކުރާފަދަ ކަމެއް ނުހިނގާ.........އެމީހުން އެދައްކަނީ ދޮގުވާހަކަތަކެއް، އަޅުގަނޑު ދާއިންއަށް ބޭވަފާތެރިއެއްނުވާނަން، ދުވަހަކުވެސް ނުވާނަން..........އެއީ ހުސްދޮގު...........އަޅުގަނޑު އެކަހަލަ ވިޔާނުދާ ކަމެއް ނުކުރަން، ނުވެސް ކުރާނަން............" މަންހާ ރޮއެ ރޮއެފާ އެކައްޗެއް ތަކުރާރުކޮށް ބުނަމުންދިޔައެވެ. އަދި މޫމިނާގެ އުނގުގާ އޭނަ ބޯއަޅާ ބާރަށް ރޮމުންދިޔައެވެ. އެއަޑު ސިޓިންރޫމުގައި ތިބި ޒައުލް މެންނަށްވެސް އިވުނެވެ. އެމަންޒަރު ބަލަން ފެންކަޅިވެފައި ހުރި އިމީއަށް ކޮޓަރީގެ ދޮރުލެއްޕުމަށް މޫމިނާ ބުންޏެވެ. އެމަންޒަރުވެސް ޒައުލްއަށް ފާހަގަކުރެވިގެންދިޔައެވެ.\nއެވަގުތު އެއްޗެއް ނުބުނިކަމުގައި ވިޔަސް ޒައުލްއަށް މަންހާގެ އަޑުއިވުނެވެ. އަދި އެއަޑުގައިވާ ހިތްދަތިކަމުގެ އަސަރު އިޙްސާސްވެގެންދިޔަ ކަހަލައެވެ. އޭނަ އަވަސްވެގަތީ ނިޒާމް ގެންގޮސް ކްލިނިކަށް ލުމަށްފަހު ދާއިން އާއި ބައްދަލުކުރުމަށެވެ. ޒައުލް ނުކުމެގެން ދިޔައިރުވެސް ދާއިން އެއްވެސް އެއްޗެއް ނުބުނެއެވެ. އޭނައަށް ގަބުވެފައި މަންހާގެ ކޮޓަރި އާއި ދިމާލަށް ބަލަހައްޓައިގެން ހުރެވުނީއެވެ. އިރުކޮޅަކު އެހެން ހުރުމަށްފަހު ދާއިން ދެލޯ މަރާލީ އޭނަގެ ސިކުނޑިއަށް ބުރަބޮޑުވެގެން ގޮހެވެ. ނިތުގައި އެއްއަތްޖައްސާލުމަށްފަހު ދެފަރާތަށް ބޯހޫރުވާލި ދާއިން އެޕާޓްމެންޓުން ނުކުމެގެން ހިނގައްޖެއެވެ. އެދިޔަގޮތަށް އާމޯސް ނެރެފައި އޮތް ކާރަށް އަރައި ދުއްވާލީ ދާނެ ވަކި މަންޒިލެއްނެތިއެވެ.\n"ދެން ނުރޮއެ ހުއްޓާލަބަލަ، މަންމަ އެއްފަހަރުވެސް ބުނެފިންތަ މަންހާއަށް ކުށެއް ކުރެވިއްޖެޔޭ، ނޫނީ މަންހާއަކީ ވިޔާނުދާ ކުއްޖެކޭ.........ދެން ހުއްޓާލާ އަވަހަށް، އެކަކު ގަބޫލު ނުކުރިޔަސް މަންމަ ގަބޫލު ކުރަމޭ، މަންމައަށް އެހާ ޔަގީންކަން އެބައޮތް މަންހާ އެފަދަ ކަމެއް ނުކުރާނެކަން..................ދާއިންއަށްވެސް އެކަން އެނގޭނެ، އެހާ ބޮޑަށް ދާއިން އާއިމެދު ދަރިފުޅު ނުވިސްނާ، ހިނގާ މަންމަ އާއިއެކު މެލޭޝީޔާއަށް ދަމާ، ނެހާވެސް ގޮވައިގެން ދާނީ.............ދުވަސްކޮޅަކު އެކޮޅުގަ އުޅެލާފަ އަންނަނިކޮށް ހުރިހާ ކަމެއް ހަމަޖެހިދާނެ، މަންމައަށް އެނގޭ އޭރުން ދާއިންވެސް ދަރިފުޅާ ނެހާ ކައިރިއަށް އަންނާނެކަން...............މަންހާ ދާނަންދޯ މަންމަ އާއިއެކު" މޫމިނާ އޯގާތެރިކަމާއިއެކު މަންހާގެ ބޮލުގައި ފިރުމަމުން ބުނެލިއެވެ. މަންހާ ހިތްވަރުކޮއްލާފައި ދެލޯ ފޮހެލަމުން މޫމިނާގެ އުނގުން ބޯހިއްލާލަމުން އެނދުގައި އިށީނެވެ. އޭނަ ކުޑަކުޑަ ހިނދުކޮޅަކަށްވެސް ދާއިން އާއި ދުރަށްދާކަށް ބޭނުމެއްނުވެއެވެ. އަދިއަމުދުން މިހާރު އޭނަ ދާއިން އާއި ދުރަށް ހިނގައްޖެނަމަ އެއީ ޒާރާއަށް ލިބޭ ވަރަށް ބޮޑު ފުރުޞަތެކެވެ. ކުޑަހިނދުކޮޅަކަށްވެސް މަންހާ ދާއިންގެ ލޯމަތިން ގެއްލިއްޖެނަމަ އޭނައަށް ހީވަނީ ދާއިން އޭނަގެ މަތިން ހަނދާންނައްތާލާ ފާނެހެނެވެ. އެކަމުގެ ބިރު އިޙްސާސްތައް އޭނަގެ ވަށައިގެން ބޯފާރެއްލަމުން ކަނުއަނދިރީގައި އޭނަ ބައްދަމުންދަނީއެވެ.\n"މަންމާ، ކޮބާ ނެހާ" މަންހާއަށް ނެހާގެ އެއްވެސް ހިލަމެއްނުވާކަން އެނގުނީދެނެވެ.\n"ދާއިން އުރާލައިގެން ސިޓިންރޫމުގަ އެބަހުރި، ނެހާ މަސަލަސްކުރެވުނީ ވަރަށް އިރުފަހުން، ވަރަށް ބޮޑަށް ރޮވިފަ އެމަންޖެއަށް ހުރީ...........ހަމަ ނަސީބެއް މަންމައަށް އާދެވުނުކަން، މިއަދު އެއްޗެއް ކައިފިންތައް" މޫމިނާގެ އޯގާތެރި ވާހަކަތަކުންނާއި ފިރުމުންތަކުން މަންހާގެ ލޮލަށް ޖަމާވި ކަރުނަވީ ގިނައެވެ. މިފަދަ ކޮންމެ ވަގުތެއްގައި އޭނަ ވަސީމާގެ މަތިން ހަނދާންކުރެއެވެ. އަދި ވަސީމާގެ ދުލުން ބޭރުކުރި ބަސްތަކުގެ ހަނދާން ނުފިލާ ހިތުގައި ބިންވަޅުނެގިފައިވެއެވެ. މަންހާ އެނދުން ފައިބައިގެން ނެހާ ހޯދުމަށް އަވަސްވެގަތީ މިހާރު އެކުއްޖާ ހުންނާނީ ބަނޑުހައިވެފައިކަން އެނގޭތީއެވެ. ނަމަވެސް ކޮޓަރިން ބޭރަށް ކޮރުޖަހަމުން ކަހަލަ ގޮތަކަށް މަންހާ ނުކުތްއިރު ސިޓިންރޫމުގައި އެކަކުވެސް ނެތެވެ.\n"މަންމާ............ނެހާ.........." މަންހާ ކަންބޮޑުވިވަރުން ބުނެލެވުނެވެ. އެންމެ ފުރަތަމަވެސް ހިތަށް އެރީ ދާއިން ދަރިފުޅު ގޮވައިގެން ޒާރާގެ ގާތަށް ދިޔައީކަމަށެވެ. ލޮލުން ކަރުނައިގެ ތިއްކަކަށްފަހު ތިއްކެއް ކޯތާފަތުގައި ބީހެން ފެށީ މަންހާގެ އެއްވެސް އިޒުނައަކާއިނުލައެވެ.\n"އިމީ، ގުޅާބަލަ ދާއިންއަށް، ގުޅާފަ އަހަރެންގެ އަތަށް ފޯނު ގެނޭ" މަންހާ މޫމިނާގެ އަތުގައި ހިފަހައްޓާލައިގެން ހުއްޓެވެ. ދާއިން ފޯނު ނެގުމާއިއެކު މޫމިނާ ވާހަކަދައްކަންފެށިއެވެ. ނަސީބަކުން ދާއިން ހުރީ ޒާރާގެ ކައިރިއަކު ނޫނެވެ. އޭނަ ކާރުގައި މަގުތަކުގައި ދުއްވަނީއެވެ. މޫމިނާގެ ބުނުމަށް އޭނަ ގެއަށް އަނަން ހިޔާލުކުރިއެވެ. އޭރު ޖެހިގެން ހުރި ސީޓުގައި ނެހާ ކެރިއޭޖްގެތެރޭ ބެލްޓްއަޅުވާލެވިފައި އޮތެވެ. ދާއިން ލޯބިން ފުރިގެންވި ނަޒަރަކުން އެކުޑަދަރިފުޅަށް ބަލާލާފައި ނެހާގެ ކުޑަކުޑަ އަތްތިލާގައި ފިރުމާލިއެވެ.\nބޭރު ދޮރާދިމާލަށް ބަލަހައްޓައިގެން ކޮޓަރި ދޮރުމަތީ އެއްފައިމައްޗަށް ހުރި މަންހާއަށް ނެހާ އުރާލައިގެން ހުރެ އެބަޔަށް ވަތް ދާއިން ފެނުމާއިއެކު ދުއްވެފައި ގޮސް ދަރިފުޅު އަތުލަން ބޭނުންވިއެވެ. އެހެންނަމަވެސް އޭނަގެ ރަނގަޅަށް ހަމައަށް އެޅެނީ އެންމެ ފައެއްކަން އިޙްސާސްވީ ކުރިއަށް ފިޔަވަޅެއް އަޅާލަން އުޅުނީމައެވެ. ދާއިންއަށް މަންހާގެ ބޭނުން އެނގުނީކަންނޭގެއެވެ. އޭނަ އައިގޮތަށް އައިސް އިމީގެ އަތަށް ދަރިފުޅު ދިނެވެ. އަދި އޭނަ އެތާކު މަޑެއްނުކުރިއެވެ. ނުކުންނަން އެނބުރިލިތަނާހެން މޫމިނާ ގޮވާލިއެވެ.\n"ދާއިން..................މަންހާ މަންމަ އާއިއެކު ފޮނުވަންވީނު، އެކޮޅުގަ ދުވަސްކޮޅަކު މަޑުކޮއްލުން ރަނގަޅުކަމަށް މަންމައަށް ފެންނާތީ" މޫމިނާ ސޯފާއިން ތެދުވެ މަންހާގެ ގާތަށް ހިނގައިގަންނަމުން ބުނެލިއެވެ. އެވަގުތު އިމީ ނެހާ އުރާލައިގެން ހުރެ އޭނައަށް އެހީތެރިވުމަށް ގާތްވެލިއެވެ.\n"އޭރުން ނެހާ.........." ދާއިން ހައިރާންވެފައި އަހާލިއެވެ.\n"ނެހާ އާއި މަންހާ އާއި ދެމައިން ގޮވައިގެންނޭ މަންމަ ދާން މިވިސްނަނީ، ދެން ދުވަސްކޮޅަކުން ދަރިފުޅަށް އެމީހުންގެ ގާތަށް އާދެވިދާނެއެއްނު" މޫމިނާ ހަމަޖެހިލާފައި ވާހަކަދެއްކިއެވެ. އޭނަ މަންހާއަށް އިތުބާރު ކުރާފަދައިން އޭނަގެ ދަރިފުޅަށްވެސް އިތުބާރުކުރެއެވެ. އެހެނީ ދާއިންއަށް ޅައެއްޗެއް އެޅުނުކަމުގައި ވިޔަސް އޭނަ އެކަމާ ވިސްނާނެކަން ގައިމެވެ. އަދި ކަތިކޮށް އެޅުނު ފިޔަވަޅެއް ސީދާކޮށް ރަނގަޅު ކުރުމަށް އޭނަ މަސައްކަތްކުރާނެކަން މޫމިނާއަށް އެނގެއެވެ.\n"މަންހާ އަހަރެން ދޫކޮށްލާފަ ދާންބޭނުންވަނީތަ" ކުއްލިއަކަށް ދާއިންގެ ޒަމީރު މަންހާ އާއި ސުވާލުކުރިއެވެ. އެހެންނަމަވެސް އެއަޑު އިވުނީ ހުދު ދާއިންގެ ދެކަންފަތަށެވެ. އެތަނުގައި ތިބި އެހެންމީހަކަށް އެއަޑެއްނީވެއެވެ.\n"މިހާ ލަސްވީމަ، އެވެސް މިރެއަށް އަޅުގަނޑު ކިހިނެއް ޓިކެޓް ހަމަޖައްސާނީ...........މަންމަގެ ޑިކެޓްވެސް މިރޭ ނުގޮސް މަޑުކޮއްފިއްޔާ ކެންސަލްވާނެއެއްނު، އަޅުގަނޑަށް ފެންނަނީ މަންމަ މިރޭ ފުރަން، ދޮންބެމެންވެސް ތިބޭނީ މަންމަ ދާނެކަން އެނގޭތީ އެކަމަށް ތައްޔާރު ވެގެން، މަންހާ ދާން ބޭނުންނަމަ އަޅުގަޑު ދެން އިންނަ އެންމެ އަވަސް ފްލައިޓަކުން އެކޮޅަށް ފޮނުވާނަން، އެކަމަކު މަންމަ މިރޭ ފުރަންވާނެ..........މަންމަގެ ހާލަތު އިތުރު ދުވަހަކަށް މަޑުކުރާކަށް ތަނެއްނުދޭ" ދާއިން މޫމިނާގެ ހާލާމެދު ކަންބޮޑުވުން ފާޅުކުރިއެވެ. ދާއިންގެ ވާހަކަތައް އަޑުއަހަން ހުރި މަންހާގެ އަތަށް އިމީ ނެހާ ގެނެސްދިނުމާއިއެކު ނެހާގެ ގައިގާ ބާރަށް ބައްދާލިއެވެ. އޭނަ ހުރީ އެންމެ ފަހަރަކު ދާއިން އޭނަ ކައިރީ ނުދާށޭ ބުނާނެކަމަށެވެ. އޭނަ މަންހާއަށް ބޭނުންވާނެއޭ ބުނާނެ ކަމަށެވެ. އެހެންނަމަވެސް އިތުރަށް ހިތަށް ތަދުވުން ނޫންކަމެއްނުވިއެވެ. ދާއިންވެސް ބޭނުންވީ މަންހާ ދާން ހުރިއްޔާ ފޮނުވާލުމަށެވެ. މަންހާ އެގޮތެއް ބޭނުމެއްނޫނެވެ.\n"މަންމާ، ދާއިން އެބުނަނީ ތެދެއް، މިވަގުތު މަންމަ ފުރުން އެހެން އެއްވެސް ކަމަކަށްވުރެވެސް މުހިއްމު، އަޅުގަނޑު ފަހުން ދާނަމޭ، އެކަމަކު މަންމައަށް ކަމެއްވެއްޖެއްޔާ މާދެރަވާނެ، ނެހާ ނިންދަވާލާފަ އަޅުގަނޑު މަންމަގެ ގާތަށް ދާނަން" މަންހާގެ ހިތުގައި ހުރިހާ ކަމެއް ފޮރުވާލަމުން ދިރިއުޅުމައިގެން ކުރިއަށް ދިއުމަށްޓަކައި ކުރިއަށް ފިޔަވަޅުއަޅާލިއެވެ. ހުރިހާ ކަމެއް އިހު ހުރިގޮތަށް ނުވާނެކަން ޔަގީންވެ ކަށަވަރުވާއިރުވެސްމެއެވެ.\n"ދަރިފުޅު ގިނަ ދުވަހެއްނުވެ އަންނާނަން ދޯ، ދެން ބުނަން ތިފަޔާއެކީ މަންމަގެ ފޮށިތައްޔާރުކުރަން އަންނާނެކަމެއްނެއް، އަރާމުކޮއްލާ................ދާއިން، މަންހާގެ ފަޔަށް އެއުޅެނީ ވަރަށް ބޮޑަށް ތަދުވާތި އޭނަ ޑޮކްޓަރަށް ގެންދައްޗޭ" މޫމިނާ މަންހާ އާއި ދިމާލަށް އަތްދިއްކޮއްލަމުން ބުނެލިއެވެ. ދަރިފުޅު އުރައިގެން ހުރި މަންހާ އެއްއަތުން އަވަހަށް މޫމިނާގެ ގާތަށް ޖެހިލަމުން އޭނަގެ އަތުގައި ހިފާލިއެވެ. އަދި ބޯޖަހާލީ އާއެކޭ ބުނުމުގެ ގޮތުންނެވެ. މޫމިނާ އިމީ އާއިއެކު އެޕާޓްމެންޓުން ނުކުތުމަށް ހިނގައިގަތް ހިނދު ދާއިން މޫމިނާގެ ގާތަށް ޖެހިލާ މަންމައަށް އެހީތެރިކަމުގެ އަތެއް ފޯރުކޮއްދިނެވެ. މަންހާއަށް އެކަން ފާހަގަކުރެވުނީ ދާއިން ދެއްކި އުޒުރެއްގެ ގޮތުގައެވެ. އޭނަގެ ކުރިމަތީ މަޑުނުކުރުމަށްޓަކައެވެ. އޭނަ އާއި ދިމާލަށް ބަލާލުމަކީވެސް ދާއިންއަށް ބޮޑުކަމަށްވީ ހެއްޔެވެ. މޫމިނާ މަންހާގެ ފައިގާ ރިއްސާތީ އުޅޭވާހަކަ ބުނުމުންވެސް އެއްވެސް ސަމާލުކަމެއް ދާއިންގެ ފަރާތުން ނުފެނުނެވެ. އޭނައަށްޓަކައި ފުރާނަ ގުރުބާން ކުރަން ޖެހުނަސް ކުރާނެކަން އެނގޭއިރުވެސް ހެއްޔެވެ. މަންހާ ދާއިން އާއި މޫމިނާ ނުކުމެގެން ދިޔަ މަންޒަރު ބަލަން ހުއްޓެވެ. ހުރިތަނުން ގުޑާލީވެސް ނެހާ ދެތިންފަހަރު ކުކުރާލުމަށްފަހު ރޯން އުޅޭހެން ހީވެގެންނެވެ.\nކްލިނިކަށް ޒައުލް ދިޔައީ އަވަހަށް އެތަނުން ނުކުންނާނަމޭ ހިތާއެވެ. އެހެންނަމަވެސް އެކަމެއް އޭނައަކަށް ނުވިއެވެ. ކުއްލިއަކަށް ވަރަށް ހާލު ބޮޑު ބަލިމީހަކު ގެނެސްގެން ވަގުތުން އޭނަގެ ކައިރިއަށް ޒައުލް ދާންޖެހުނެވެ. ހުރިހާ ކަމަކަށްވުރެވެސް އެވަގުތު އެކަން އޭނައަށް މުހިއްމެވެ. އޭނަ ބަލަމުންދާ ބަލިމީހުންނަކީވެސް އާދައިގެ ބައްޔެއްޖެހިފައިވާ ބައެއްނޫނެވެ. އެމީހުންނީ ޚާއްޞަ އަޅާލުން ދޭންޖެހޭ ބައެކެވެ. ވާހަކަދެއްކުމާއި އެމީހުންގެ ކައިރީ މުޅި މީހާގެ ހުރިހާ ހަރަކާތެއްވެސް ގެންގުޅެން ޖެހެނީ ނުހަނު ބަލައިގެންނެވެ. ބައެއްފަހަރަށް ވަރަށް ރިސްކީއެވެ. އަނެއްބައިފަހަރަށް އެމީހުންގެ ހާލުފެނި ހަމްދަރުދީ ހިތުގައި އުފެދެއެވެ. އެހެނީ އެފަދަ ކޮންމެ މީހަކީ ފަރުވާއާއިއެކު ރަނގަޅުކުރެވޭ ބަޔަކަށް ނުވާތީއެވެ.\nކޮޓަރިއަށް ވަތް ދާއިން ފެނުމާއިއެކު އެނދުގައި ޓީވީ ބަލަން އިން ޒާރާ ޓީވީ ނިއްވާލާފައި ދާއިން ކައިރީ ކޮންމެވެސް ވާހަކައެއް ދެއްކުމަށް އެނބުރިލިއެވެ. އެހިނދު ދާއިން އޭނަގެ އަތްތިލަ ޒާރާއަށް ދިއްކޮއްލަމުން އެއްވެސް އެއްޗެއް ނުބުނުމަށް އިޝާރާތުން އަންގާލިއެވެ. އަދި މަޑުމަޑުން ފާހާނާއަށް ވަދެ އެއްޗެހި ބަދަލުކުރަމުން ދިޔައީ ފިނިފެނުން ފެންވަރާލާ މީހާއަށް ފިނިކަމެއް އިޙްސާސްވޭތޯއެވެ.\nފެންވަރާލުމަށް ފާހާނާއަށް ވަތް މަންހާ ބިނލިގާގެ ކައިރިއަށް ޖެހިލާފައި އެތަނަށް އެޅިފައިހުރި އެއްޗެއް ބަލާލުމުގެ ބޭނުމުގަ ޓައިލްސްތަކުގައި އިނގިޖައްސާލުމަށްފަހު ނަގާ ވަސްބަލާލިއެވެ. އޭނައަށް ދުވީ ޝޭމްޕޫވަހެވެ. ދެން ހަނދާންވީ އޭނަ ފާހާނާއަށް ވަތްއިރުވެސް އެވަސް ދުވިކަމެވެ. އެހެންނަމަވެސް ޒާރާގެ ދޮންތަ ކުރިކަމެއްގެ ސަބަބުން އެކަމާ ހުރެ އެވަހަށް ސަމާލުކަމެއް ނުދެވުނު ކަމެވެ. މަންހާ ފާހާނާގެ ތެރެއަށް ފެންޖަހާލުމަށްފަހު ނެހާ އާމުކޮއްލާފައި އޮންނަ އުނދޯލިގެނެސް ފާހާނާގައި ބަހައްޓާލިއެވެ. އަދި ނެހާ އެއަށް ލުމަށްފަހު އޭނަވެސް އެއްޗެއްހި ބަދަލުކޮއްލައިގެން ބިލިނގާގެ ތެރެއަށް އެރި ހަށިގަނޑު ދަމާލިއެވެ. އޭނަ ހުރިހާ ކަމެއް ކުރަމުންދިޔައީ ކޮރުޖަހަމުންނެވެ. އެކަންވެސް ދާއިންއަށް ފާހަގަ ނުކުރެވުނީތާއެވެ. ތާފަނާކަން ހުރިފެނުގެތެރޭގައި ހަށިގަނޑު ދަމާލައިގެން ކަނދުރާ ބިލިނގާގަ ޖައްސާލައިގެން ސީލިންގްއަށް ބަލަހައްޓައިގެން މަންހާ އޮތްއިރު އޭނަ ވިސްނަމުންދިޔައީ ހިނގާދިޔަ ކަންތައްތަކާއިމެދުއެވެ. ޒާރާގެ ކޮންމެ ޕްލޭންއެއް އޭނައަށް ވަކިވަކިން ފެންނަންފެށިކަހަލައެވެ. ދެލޮލުން ހޯސްލާފައި ކަރުނަ ފައިބައިގެން ދިޔައީ ދާއިން އެހުރިހާ ކަމެއް އެހާ ފަސޭހައިން ގަބޫލުކުރީތީއެވެ. މަންހާ އެހެންއޮވެ ހިތްފުރެންދެން ރޯންބޭނުންވިޔެވެ. އެހެންނަމަވެސް މިއަދު އޭނަގެ އަމިއްލަ ދިރިއުޅުމާ ހިސާބުން ނިމޭކަށްނެތެވެ. މިއަދު އޭނަ އާއި އެތަށް ބައެއްގެ ދިރިއުޅުމާވަނީ ގުޅިފައެވެ. ނެހާ ނިދިއައިސްގެން އަތްފައި ހަލުވަމުން ކުކުރަނީއެވެ. އަނެއްކޮޅުން މޫމިނާ ފުރުމަށް އެހީތެރިވާން އޭނަ ހުންނަން އެބަޖެހެއެވެ. މިއަދު އޭނަ ދުނިޔައަށް އުފަންކުރި މަންމައަށްވުރެވެސް މޫމިނާ ހެވެ. އޭނައަށް އިތުބާރުކުރެއެވެ. އޭނަގެ އަމިއްލަ ދަރިއަކު ފަދައިން ލޯބިވެއެވެ. ދެޅީދަރިން ލިބިފައިވާއިރު އެކަކަށްވެސް ތަފާތުކުރާތަނެއް މަންހާ ނުދެކެއެވެ. އެއީ ހެޔޮލަފާ މަޔަކެވެ. މިއަދު މަންހާއަށް ލިބެމުންދިޔަ ކުޑަކުޑަ ހިތްވަރުވެސް ދިން މީހަކީ އެއީއެވެ. ދެލޯ ފޮހެލަމުން ތެދުވެ ހޭންޑްޝަވަރުން ގަޔަށް ފެންޖަހާލީ ބިލިނގާގެ ވަށައިގެންވާ ރަބަރު ދަމާލަމުންނެވެ. އެހެންނޫނީ ނެހާ އާއި ހަމައަށް ފެންތިއްކެއްހާ ހިސބުވެސް ބުރައިގެން ހިނގައިދާނެކަމަށެވެ. ނެހާ އޭނަގެ ލޮލާ ވަކި ކޮއްލާވަރަށްވުރެ އޭނަވަނީ ޒާރާދެކެ ބިރުގެންފައެވެ. ދެން އޭނަ ކުރާނީ ކީއްކަން އެނގޭތީއެވެ. އެދަރިފުޅު ކޮންމެ ގޮތަކުންވެސް އޭނަ އާއި ދުރުކޮއްލާނެކަން އޭނައަށް އެނގެނީއެވެ. ދާއިން ދެން ދުވަހަކުވެސް މަންހާ ދައްކާ ވާހަކައެއް ގަބޫލެއްނުކުރާނެއޭ އޭނަ ހިތަށްއެރިއެވެ. ވީއިރު ޝަކުވަކުރާނީވެސް ހަގީގަތް ހާމަކުރާނީވެސް ކާކުކައިރީހެއްޔެވެ. އެންމެ ކުޑަމިނުން އޭނަގެ ދިރިއުޅުމުން ވިޝާލްވެސް ދިޔައީއެވެ. ދާން މަޖުބޫރުކުރުވީއެވެ. ހުދު މަންހާއެވެ. ދެލޯ މަރާލައިގެން ބަންދުކޮއްލި ހޭންޑް ޝަވަރު އެއްއަތުން އެލުވާލިގޮތަށް ފާރުގައިޖަހާފައިވާ ޓައިލްސްތަކުގައި މަޑުމަޑުން ނިތްޖައްސާލެވުނެވެ.\n"ދެން ދުވަހަކުވެސް ވިޝާލް ނާންނާނަންތަ، ދެން ދުވަހަކުވެސް ނާންނާނަނަތަ" މަންހާއަށް މަޑުމަޑުން ބުނެލެވުނެވެ.\nބިލިގާނގައި އެއްފައިކުރުކޮއްލައިގެން އަރިމަތީ އަތްއަޅުވާލައިގެން ދެލޯވެސް މަރާލައިގެން އޮތް ދާއިންގެ އަނެއްއަތްވަނީ ނިތުގައި ބާއްވާލެވިފައެވެ. އެހެންއޮތްއިރު ތަކުރާރުވަމުންދަނީ ހަމައެންމެ މަންޒަރެކެވެ. މަންހާގެ ހާމަވެފައިވާ ދެފަޔެވެ. ވިޝާލް މަންހާގެ ގައިގާ ހިފަހައްޓާލައިގެން ގުދުވެލައިގެން އޮތް ގޮތެވެ. އޭނަގެ ހިތުގެ ރިހުން އިތުރުވެފައިވެއެވެ. ދާއިން ފާހާނާގައި ގިނައިރުވުމުން ޒާރާ އައިސް ދޮރުގައި ޓަކި ޖަހާލާފައި ގޮވާލިއެވެ. އަދި ދޮރުގެ ތަޅުގައި ހިފާލީ ދާއިން އަބަދުވެސް ފާހާނާ ދޮރު ހުޅުވާފައި ބަހައްޓާތީއެވެ. ނަމަވެސް މިފަހަރު ދާއިން އެވަނީ ދޮރުތަޅުލާފައެވެ. ދާއިން ޒާރާއަށް އެއްވެސް ޖަވާބެއްނުދީ ގުޑާވެސް ނުލާ އޭނަ އޮތްގޮތަށް އޮތީއެވެ.\nނެހާ ނިދުމާއިއެކު މަންހާ ބޭބީ މޮނީޓަރ ހިފައިގެން މޫމިނާގެ ބަޔަށް ދިޔައެވެ. ފައިގައި ބާރުކޮއް ބެންޑޭޖެއް އޮޅާލައިގެންނެވެ. އެހެންހެދުމުން ކުރިއަށްވުރެ ބޮޑަށް ފައިއެޅެއެވެ. އަދި މޫމިނާ ހިތްހަމަޖެހޭގޮތަށް ހުރިހާ ސާމާނެއް ޕެކުކޮށް ފޮއްޓަށް އަޅައިދިނެވެ.\n"ދަރިފުޅު ތިހާލުގަތިއައީ ކީއްކުރަންތަ؟" މޫމިނާ ބުންޏެވެ.\n"މީއެވަރު ކަމެއްނޫނޭ.............މިހާރަކު އެހާ ތަދެއްވެސް ނުވޭ" މަންހާ ދޮގެއް ހަދާލިއެވެ. ހަގީގަތުގައި ބާރުކޮއް ބެންޑޭޖު އޮޅާލުމުގެ ސަބަބުން ފައިހުރީ އައްސިވާގޮތްވެފައެވެ.\n"މިފަދަ ވަގުތެއްގަ ދާންޖެހޭތީ މަންމަ ވަރަށް ކަންބޮޑުވޭ، ޚާއްޞަކޮށް ދަރިފުޅާ ދޭތެރޭ، މަންމައަށް އެނގޭ މަންހާ ނުބުނާނެކަން އެއްވެސް އެއްޗެއް، މައްސަލަ ޖެހޭފަދަ ކަމެއްވެސް ނުކުރާނެކަން، އެކަމަކު ޒާރާއަކީ ވަރަށް ތަފާތު ހިޔާލުތަކެއް ލިބިފައިވާ އަންހެނެއް، ދާއިން............." މޫމިނާ ދާއިންގެ ނަންބުނެލާފަ ހުއްޓާލިއެވެ. އަދި ހަށިފުރާފުންނޭވާއެއްލިއެވެ.\n"މަންމަ އެއްވެސް ކަމަކާ ނުވިސްނަބަލަ، އިރާދަކުރެއްވިއްޔާ ހުރިހާ ކަމެއްވެސް ރަނގަޅުވެދާނެ، ދާއިންއަށް ހީވެގެން އެއުޅެނީ އެއްވެސް ހަގީގަތެއްނެއް ހީވުމެއްކަން ދެން ގިނަދުވަހެއްނެތި އެނގިދާނެ...........މަންމާ، އަދި އިތުރު އެއްޗެއް ފޮއްޓަށް ލާނެތަ" މަންހާ މޫމިނާގެ ހިތްހަމަޖައްސާދޭން މަސައްކަތްކުރިއެވެ. އެކަމަށްވަކި އެއްޗެއް ނުބުނި ކަމުގައިވިޔަސް މޫމިނާ ފުރައިގެން ދިއުމުން ކަންތައްވެދާނެ ގޮތަކާއިމެދު އޭނަ އޭނީ ކަންބޮޑުވެފައެވެ. އެހާވަރުން އޭނަ އާއިއެކު މަންހާ ގެންދަން ބޭނުންވަނީވެސް އެހެންވެއެވެ. ފަހަރެއްގައިވެސް ދާއިން އާއި މަންހާ ވަކިވާފަދަ ފިޔަވަޅެއް އަޅާކަށް މޫމިނާ ބޭނުމެއްނޫނެވެ.\nރޭގަނޑު ނުވައެއްޖެހިއިރު ދާއިން ހުރީ މޫމިނާ ގޮވައިގެން އެއާރޕޯޓްގައެވެ. މަންހާ އޭނަގެ އެޕާޓްމެންޓުގެ ބޭރު ދޮރުތަޅުލުމަށްފަހު ކޮޓަރި ދޮރުވެސް ތަޅުލައި އެނދަށް އަރާއިނެވެ. ދެފައި ދަމާލައިގެން ފައިގާ އޮޅާލެވިފައިވާ ބެންޑޭޖު ކުޑަކޮށް ދޫކޮއްލައިގެންނެވެ. ފައިގައި ވަރަށް ރިއްސާކަން މަންހާގެ މޫނުމަތިން ފާޅުވަމުންދިޔައެވެ. އޭނަ ކޮޓަރިއަށް އައިފަހުން ދާއިންގެ އެއްވެސް ހަބަރެއްނުވިއެވެ. ފައިގައި ރިހޭވަރުން އެންމެފަހުން މަންހާ އަމިއްލައަށް ހޫނުފެންފޮދަކުން ފައިބޮނޑިތާންކޮއްލީ ފަޔަށް އަރަމުންއަންނަ ދުޅަމަޑުކުރުމަށެވެ. އޭނަގެ އަތުގައި ޕެއިންކިލާސްފަދަ ތަދުކަނޑުވަން ކާކަހަލަގެ ބޭހެއްނުހުރެއެވެ. ދާއިންއަށް ގުޅަން ކިތަންމެ ފަހަރަކު ހިތަށްއެރިއެވެ. އެހެންނަމަވެސް ނުކެރުނީ ދާއިން އޭނަގެ ފައިގާ ރިއްސާކަން އެނގޭއިރުވެސް ޚަބަރު ބަލާލަން ނައީމައެވެ. ވާތަދުގެ ސަބަބުން މަންހާގެ ބުއްދިއަށްވެސް ގޮތްގޮތްވާހެން އޭނައަށް ހީވާންފެށިއެވެ. ނިދީގެ އަސަރު ލޮލުން ފިލާފައިވާ މަންހާ އިރުއިރުކޮޅާ ސިއްސައިގެން ދަނީއެވެ. ހީވަނީ ދެންމެ ދެންމެ މީހަކު ދޮރުހުޅުވާލާފައި ވަދެފާނެހެންނެވެ. އެކަން ބޮޑުވެގެން އެންމެ ފަހުން މުޅި ކޮޓަރި ހުދުއަލިން ދިއްލާލުމަށްފަހު ޓީވީވެސް ހުޅުވާލީ ކޮޓަރީގެ ހިމޭންކަން ކަނޑާލުމަށެވެ.\nޖެހިގެން އައިދުވަހެވެ. ރޭހަތަރުދަމު މަންހާ އިނީ ލޮލުފިޔަޖަހާނުލައެވެ. އޭނަގެ ސިކުނޑި އެއްވެސް ވަރުބަލިކަމެއްނެތި މަސައްކަތްކުރަނީއެވެ. އެއްކަމެއް ނެތިއްޔާ އަނެއްކަމަކާމެދު ވިސްނުން ހިންގައެވެ. ދުޅަވެފައި އޮތް ފަޔާއިއެކު އިރުއިރުކޮޅާ ނެހާގެ ކޮޓަރި ބަލާލައެވެ. އޭނައަށް ހީވަނީ ނެހާ ރޯހެންނެވެ. އެކަމަކު ގޮސް ބަލާލާއިރު ނެހާ އޮންނަނީ ނިދާފައެވެ. އަނެއްކޮޅުން ނެހާއަކި އެހާވަރަށް ރޯކުއްޖެއްނޫނެވެ. ކަމެއްބޭނުން ނުވަންޏާ އެއްގޮތަކަށްވެސް ނުރޯނެއެވެ. ކަރުހިއްކައިގަނެގެން އައިސްއަލަމާރި ކައިރިއަށް ގޮސް ފެންފުޅުނަގާފަ ތައްޓަށް ފެންއެޅުމަށްފަހުވެސް މަންހާ ފެންނުބޮއެ ކޮޓަރިއަށް އެބައާދެއެވެ. އަދި ކޮޓަރީގައި ޓީވީ ބަލަން އިނދެފައި އަނެއްކާ ފެންނުބޮއެކަން އާދެވުނީ ހަނދާންވެގެން ގޮސް އަލުން ފެންތައްޓެއް އަޅައިގެން އޭނަ ބޮއެވެ. ހެނދުނު ސައިބޯން ޖެހޭކަމެއްވެސް އޭނަ ހަނދާން ހުރިހެނެއް ހިއެއްނުވެއެވެ. ކޮރުޖަހަމުން އުޅޭއިރު މިހާރު އޭނައަށް އެހެން އުޅެން އުނދަގޫހެނެއްވެސް ހިއެއްނުވެއެވެ.\n"އެވްރިތިންގްސް ގޮނާ ބީ އޯކޭ........އެވްރިތިންގްސް ގޮނާ ބީ އޯކޭ.........އައެމް ހިއަރ ބޭބީ.........އައެމް ހިއަރ ބޭބީ..........." އަބަދު މަންހާ ހުންނަނީ މިހެން ކިޔާލަ ކިޔާލައެވެ. އަނެއްކާވެސް ނެހާ ރޯއަޑުއިވުނުހެން ހީވެގެން ނެހާގެ ކޮޓަރި ބަލާލާފައި އައިސް އެނދުގައި އިށީނދެގެން މަންހާއިނެވެ. ކީއްވެކަމެއްނޭގެއެވެ. ކުއްލިއަކަށް އޭނަ ހަޅޭލަވައިގަތެވެ. އޭނައަށް ހީވީ މީހަކު ކުއްލިއަކަށް ކޮޓަރި ދުރުހުޅުވާލިހެންނެވެ. ނޭގޭބާރު މިނެއްގައި ހިތްތެޅެމުންދިޔައެވެ. އަމިއްލައަށް ވިސްނެންފެށުނެވެ.\n"އަހަންނަށް ކިހިނެއްތަމިވަނީ، އަހަންނަށް ކިހިނެއްތަ މިވަނީ، ދާއިން ކޮބާތަ، އަހަރެން ބިރުގަންނަނީ ކޮންކަމަކާތަ........ނެހާ.........." މަންހާ އެކަނިމާ އެކަނި ވާހަކަދައްކަނިކޮށް ކުއްލިއަކަށް ދޮރުހުޅުވާލީ އިމީއެވެ. މިފަހަރުވެސް މަންހާ ހަޅޭލަވައިގަތެވެ. އެއާއިއެކު ނިދިފައި އޮތް ނެހާވެސް ސިހިފައި ރޯންފެށިއަޑުއިވިގެންދިޔައެވެ.\n"މަންހާ.......އިމީއޭ..............ސައިބޯން ނާންނާތީ މިއައީ ބަލާ..........އެކަމަކު ހާދަވަރަކަށޭ ތިސިހުނީ" ސިހިގެންދިޔަ އިމީއަށް ބުނެލެވުނެވެ.\n"ނެހާ ރޯއަޑު އިމީއަށް އިވޭތަ؟" މަންހާ އަހާލިއެވެ.\n"އާން.....ބޭބީގެ އަޑު މިހިސާބަށްވެސް އިވޭނު" އިމީ ހައިރާންކަމާއިއެކު ހިނިއައިސްފައި ބުނެލިއެވެ. އެހެންނަމަވެސް މަންހާގެ މޫނުމަތިން ފެންނަނީ ކަންބޮޑުވުމެވެ. އޭނަ އެނދުން ފައިބައިގެން ކޮރުޖަހަމުން ނެހާގެ ކޮޓަރިއަށްދިޔައެވެ. އިމީއަށް މިމަންޒަރު ފެނި މަންހާގެ ފަހަތުން ގޮސް ހުއްޓުވިއެވެ.\n"ދައްކަބަލަ ފައި...........މައި ގޯޑް.........." އިމީ މަންހާ ރޭ ނިދަން ލައިގެން ހުރި ހަރުވާޅުގެ ފައިކުރި ހިއްލާލަމުން ބަލާލިއެވެ.\n"އެވްރިތިންގްސް ގޮނާ ބީ އޯކޭ..........އެވްރިތިންގްސް ގޮނާބީ އޯކޭ........." މަންހާއަށް މާބޮޑުކަމަކަށް އޭނަގެ ފައިނުވިއެވެ. އަދި މިހެން ބުނެލަމުން ކޮރުޖަހަމުން ގޮސް ކުޑައެނދުގައި އޮތް ދަރިފުޅު ނަގާ ނާނަ ކިޔާލައިފިއެވެ. މަންހާ އުރާލުމާއިއެކުހެން ނެހާ ވަރަށް އަވަހަށް ހުއްޓާލާ އަރާމުނިދީގެ ތެރެއަށް އެނބުރި ހިނގައްޖެއެވެ. ހިނިތުންވެލާފައި މަންހާ ކުޑައެނދުގައި ކުރިންވެސް ނެހާ އޮތްގޮތަށް ބާއްވާލާފައި ފަހަތަށް އެނބުރުނުއިރު އިމީ ހުރިތަން ފެނުމުން އޭނަ ދިޔައީ ސިއްސައިގެންނެވެ.\n"އިމީ.........ކޮންއިރަކު އައީ.........ކިހިނެއްވީ" މަންހާ ވާހަކަދައްކި ގޮތުން ހީވީ އޭނަ އާއި އިމީ ބައްދަލުވީ ދާދި ދެންމެއަކު ހެނެވެ. އިމީއަށް ހައިރާންކަމާއިއެކު މަންހާއަށް ބަލަހައްޓައިގެން ހުރެވުނީއެވެ.\n"އަރ ޔޫ އޯކޭ ގާލް.........." އިމީގެ ކައިރިއަށް މަންހާ އައުމުން އަހާލިއެވެ. އަދި މަންހާގެ ކޮނޑުގައި ހިފަހައްޓާލީ އޭނަގެ ފަޔަށް އެވަރުވެފައިވާއިރު އެހީތެރިކަމެއް ފޯރުކޮއްދިނުމުގެ ގޮތުންނެވެ. ނަމަވެސް މަންހާ ވަރަށް އަވަހަށް އިމީގެ އަތްފޮޅުވާލިއެވެ.\n"އިމީ، ކީއްތަ ތިކުރަނީ..........އައި އެމް ފައިންއޭ.......އެނގޭތަ އަހަރެންގެ ފައި މިއުޅެނީ ދުޅަވެގެން ވަރަށް ރިއްސާ............ދައްކާލަންތައް، އަހަންނަށް ހީވަނީ ޑޮކްޓަރަށް ދައްކަން ދާންވީ ކަންނޭގެ ދޯ...........ބަލާބަލަ" މަންހާ އޭނަ ލައިގެން ހުރި ހަރުވާޅުގެ ފައިކުރި ހިއްލާލަމުން ދައްކާލިއެވެ.\n"ހޫމް........ސައިބޮއެގެން ދަމާ، ދެމީހުން ދާނީ ދޯ" އިމީ ބުނެލިއެވެ. އޭނައަށް މަންހާއަށް ކޮންމެވެސް ކަމެއްވެއްޖެހެން ހީވިހީވުމަކީ ގޯހެއްބާއޭ ހިތަށްއެރިއެވެ. މިހާރު މަންހާ އެވާހަކަދައްކަނީ މަންހާ އަބަދުވެސް އޭނަ އާއި ވާހަކަދައްކާ ގޮތަށެވެ. މިހާރަކު ތަފާތުކަމެއް ފާހަގައެއް ނުކުރެވެއެވެ. އެހެންނަމަވެސް އެހެންހުރެފަ ދޭތެރެއަކުން އަމިއްލައަށް ކޮންމެވެސް އެއްޗެކޭ ބުނެލައެވެ.


BREAKING NEWS: Kudakudhin Ge Marukazuge 24 Muvahzafun Vazeefaa In Vakikohfi - Vaguthu\nކުޑަކުދިންގެ މަރުކަޒުގެ 24 މުވައްޒަފަކު ވަޒީފާ އިން ވަކިކޮށްފި\nތައުލީމާއި މަސައްކަތް އުގަންނައިދޭ ކުޑަކުދިންގެ މަރުކަޒުގެ ވަޒީފާގައި ތިބި 24 މުވައްޒަފަކު ވަޒީފާ އިން ވަކިކޮށްފިއެވެ.\nމިހާރު ޖެންޑާ މިނިސްޓްރީގެ ދަށުން ހިނގަމުން އަންނަ މަރުކަޒަށް ޖެންޑާ މިނިސްޓްރީން މިއަދު ފޮނުވި މެމޯއެއްގައި ވިދާޅުވެފައި ވަނީ ހިއުމަން ރައިޓްސް ކޮމިޝަނުން ނެރުނު ރިޕޯޓެއްގައި ފާހަގަ ކޮށްފައިވާ ކަންތައްތަކަށް ރިއާޔަތްކޮށް މިހާރު އެމަރުކަޒުގައި ތިބި ހުރިހާ ކުދިން އެހެން ތަންތަނަށް ބަދަލު ކޮށްފައިވާ ކަމަށާއި އެހެން ކަމުން މިހާރު މަރުކަޒުގެ މުވައްޒަފުންގެ ގޮތުގައި ތިބި މީހުން ކުރާނެ މަސައްކަތެއް ނެތް ކަމަށެވެ.\nއެމުވައްޒަފުން ކުރާނެ މަސައްކަތެއް ޖެންޑާ މިނިސްޓްރީގައި ނެތުމުން އެހެން ވަޒީފާތަކަށް އެމީހުން ބަދަލު ކުރެވެން ނެތް ކަމަށާއި 24 މުވައްޒަފުން ވަޒީފާ އިން ވަކިކުރަން ނިންމީ އެހެންވެގެން ކަމަށް ޖެންޑާ މިނިސްޓްރީގެ މެމޯގައި ވެއެވެ.\nވަޒީފާ އިން ވަކިކުރި މުވައްޒަފުންނަށް ސިވިލް ސާވިސް ކޮމިޝަންގެ ގަވައިދުގެ ދަށުން ލިބެން ޖެހޭ އިނާޔަތްތައް ލިބޭނެ ކަމަށް ވެސް މެމޯގައި ވެއެވެ.\nތައުލީމާއި މަސައްކަތް އުގަންނައިދޭ ކުޑަކުދިންގެ މަރުކަޒުގައި ވަޒީފާ އަދާކުރަމުންދާ މުވައްޒަފަކު "ވަގުތު" އަށް މައުލޫމާތު ދެމުން ބުނީ ގިނަ އަދަދެއްގެ މުވައްޒަފުން ކުއްލި ގޮތަކަށް ވަޒީފާ އިން ވަކިކުރުމަކީ ހެޔޮލަފާ ސަރުކާރަކުން ކުރާނެ ކަމެއް ނޫން ކަމަށާއި މިއީ އެތައް އާއިލާއަކަށް ދިން ވަރަށް ބޮޑު އަނިޔާއެއް ކަމަށެވެ.\nމުވައްޒަފުން ވަޒީފާ އިން ވަކިކުރުމުގެ ކުރިން އެމުވައްޒަފުން އެއްވެސް ތަނަކަށް ބަދަލު ކުރުމަށް ސިވިލް ސާވިސްގެ ގަވައިދުގެ ދަށުން އެއްވެސް މަސައްކަތެއް ޖެންޑާ މިނިސްޓްރީން ކޮށްފައި ނުވާކަމަށް ވެސް ވަޒީފާ އިން ވަކިކުރި މުވައްޒަފުން ބުނެއެވެ.\nއެޗްއާރްސީއެމް އިން ނެރުނު ރިޕޯޓެއްގައި މަރުކަޒު ހުސްކުރަން ލަފާދިނީ 2015 ވަނަ އަހަރު އެވެ. އެއެންގުމާއި އެއްގޮތައް 2016 ވަނަ އަހަރު މަރުކަޒު ހުސްކުރިއެވެ. ނަމަވެސް އޭގެ ފަހުން ޖުވެނައިލް ޖަސްޓިސް ޔުނިޓަށް މަރުކަޒުގެ ހިންގުން ބަދަލު ވުމުން 18 އަހަރު ނުފުރޭ ކުދިންތަކެއް މަރުކަޒަށް ގެންގޮސް މަރުކަޒުގައި އެކުދިން ބަލަހައްޓަމުން ގެންދިޔައެވެ. އެކުދިން މަރުކަޒުން އެހެން ތަނަކަށް ބަދަލު ކުރީ މަރުކަޒުގެ ފާހާނާ ނިޒާމަށް މައްސަލަތަކެއް ދިމާވުމުންނެވެ.\nވަޒީފާ އިން ވަކިކުރި މީހުންގެ ތެރޭގައި ހެލްތު ވޯކަރުންނާއި، ޓީޗަރުން ވެސް ހިމެނެއެވެ.\n"ވަގުތު" އަށް މައުލޫމާތު ދިން މުވައްޒަފަކު ބުނީ ދައުލަތުގެ އެތައް މުދަލެއް ހުރި މަރުކަޒެއްގެ ހުރިހާ މުވައްޒަފުން ވަޒީފާ އިން ވަކިކުރި އިރު އެތަނުގެ ސެކިއުރިޓީ ބަލަހައްޓާނެ މީހަކު ވެސް ދެން ނުހުންނާނެ ކަމަށެވެ.\n"އެތައް ބައިވަރު މުދަލެއް މިތަނުގައި އެބަހުރި. ބޭރުގެ އެތައް ފަރާތަކުން ދީފައިވާ އެތައް އެހީއެއް ވެސް އެބަހުރި. ނަމަވެސް ދެން އެތަކެތި ބަލަހައްޓާނެ މީހަކު ވެސް ނުހުންނާނެ." މައުލޫމާތު ދިން މީހާ ބުންޏެވެ.\nމުވައްޒަފުން ވަޒީފާ އިން ވަކިކުރި މައްސަލައިގައި ޖެންޑާ މިނިސްޓްރީގެ ބަހެއް އަދި ނުލިބެއެވެ.\nރައީސް ޞާލިހް ވެރިކަމަށް ވަޑައިގެންނެވީ އެއްވެސް މުވައްޒަފަކާއި މެދު އިހާނެތި ގޮތަކަށް ކަންތައް ނުކުރައްވާނެ ކަމަށް ވައުދުވެވަޑައިގެންފައެވެ. ނަމަވެސް ސަރުކާރުގެ ކުންފުނިތަކުންނާއި އިދާރާތަކުން މުވައްޒަފުން ވަކިކުރުމާއި، ސަސްޕެންޑް ކުރުމާއި ވަޒީފާ އަދާކުރާ ތަން ބަދަލު ކުރުން ވަނީ އާއްމު ކަމަކަށް ވެފައެވެ.\nޖެނުއަރީ 29, 2019 22:49\nރާކަނިމަސް ކެވެމުން ކެވެމުން ދާނީ..\nކޮބާ އޯގާތެރި ސަރުކާރު ދޯމީ\nޖެނުއަރީ 29, 2019 23:02\nނަމޫނާ އޯގާތެރިކަން. އެ 24 މީހުންނަކީ ކިތައް އާއިލާބަލަހައްޓާ މީހުން ކަންވެސް މިސަރުކާރުން ބަލާކަށް ބޭނުމެއް ނުވާނެ. ޢަދިވެސް 15 ވަރަކަށް ނައިބުން ލާންވީ ތޯއްޗެ. ސަރުކާރުގެ އެހެން މަޤާމުތަކަށްވެސް މިމީހުން ލެވޭނެއެއްނު. ބަލަ ސަރުކާރު ހިންގަން ނޭންގެންނާ ހަޑި ނުހާވަ އެހެން ބަޔަކާ ހވާލުކޮށްބަލަ. މި 24 މީހުންގެ އާއިލާ ތަކުން މަޖުލިސް އިންތިޚާބުގައި ވިސްނާފަ ވޯޓް ދޭތި. ޚަރަދު ކުޑަކުރުން މެކުހަށް.\nއެކަމު މީ ސޯލިހުގެ ސޯލިހު ސަރުކާރު.\nޖެންޑަމިނިސްޓްރީގަ ވަޒީފާ ނެތީމަ މި ސަރުކާރުގަ ވަޒީފާ ދޭނެ އެހެން މިނިސްޓްރީ އެއް ނެތީތަ. ޜާއްޖެތެރޭ ބަޔަކަށްވާތީ އަޑުމަޑުވާނެ ކަމަށް އެހެން އެ ހަދާލީ.\nޖެނުއަރީ 29, 2019 23:19\nއަންނި ސަރުކާރުވެސް ފެއިލްވި ގޮތަށް މިސަރުކާރުވެސް ފެއިލްވާތަން މިފެންނަނީ. އަންނިވެސް ރައީސް ކަމާއި ހަވާލްވެފަ ފުރަތަމަވެސް ކުރިކަމަކީ ނިކަމެތި ސިވިލްސާވަންޓުން ވަޒީފާއިން ވަކި ކޮށްފަ މުސާރަ ކޮޅު ކުޑަ ކޮއްލީ.އިބޫވެސް ކަންތައް މިކުރަނީ ހަމަ އެގޮތަށް. މިނިސްޓަރުކަމާއި ވެރިކަމާއި ލިބުނީމަ ނޭގުންދޯ މި ކުޅެލެވުނީ ނިކަމެތި ކިތައް އާއިލާއާއި ކަމެއް. އެ ސައުވީސް މީހުންގެ ވޯޓުން ތޯއްޗެ މީނަ ހޮވިފަވެސް މިހުރީ.ސިވިލްސާވިސް ވަޒީފާގައި މިހާރު ނޯވޭ އެއްވެސް ޖޮބް ގެރެންޓީއެއް. މައުމޫން ސަރުކާރު އޮތް އިރު ސިވިލްސާވިސް ވަޒީފާ އަކީ ވަރަށް ގެރެންޓީ އެއްޗެއް. އެމީހަކު ބޮޑު ކުށެއް ނުކުރާހާހިދަކު ވަޒީފާއިން ވަކި ކުރުމެއް ނޯވޭ.\nމިކަން ހަރުކަށި އިބާރާތުން ކުއްވެރިކުރަން. ތަންތަނަށް ތަންދޮރު ނުދަންނަ މީހުން ލީމަވާގޮތް މިއީ.\nދެން ބުނެވޭނީ މިސަރުކާރު އިސްތިއުފާދޭށޭ. ކުރިތާައީދު އަބުރާ ގެންގޮސްފީމެވެ.\nޖެނުއަރީ 29, 2019 23:22\nވަރަށް އޯގާތެރި ސަރުކާރެއް. ހަމަ ވައުދާ އެއްގޮތަށް ހުރިހާ ކަމެއް އެކުރަނީ\nޖެނުއަރީ 29, 2019 23:27\nހެޔޮކޮން ވިއްޔާ މިކަންވެސްވާނީ ވަޢުދަކަށް.\nޖެނުއަރީ 29, 2019 23:30\n100 ދުވަހުގެ ވައުދެއް\nޖެނުއަރީ 29, 2019 23:31\nދިވެހިން ބިކަކުރުން އިންޑިއާއަށް މަގުފަހިކޮށްދޭ ސަރުކާރެއް ހުރިހާދިވެހިން އެކަތިގަނޑަކައްވެ މަޖިލިސް ޕީއެންސީ އަށް މެޖޯރިޓީ ދެމާހިނގާ ހުރިހާ ދިވެހިން އެކައްޗައްކަށް ވަމާހިނގާ\nޖެނުއަރީ 29, 2019 23:32\n24 މީހުންނޭ ނުކިޔަބަލަ ސިދާތާ! ކަނބުލޮ ތި ހާލުގަ ޖައްސަން ތިއުޅެނީ 24 އާއިލާ އިގޭތޯ!\nތިކަންތައް އެއްގޮތަކަށްވެސް ނުފެތެ މުއައްޒަފުންނާ ދޭތެރޭގަ އިހާނެތިކޮށް ކުރިކަމަކަށް. ތީހަމަ ރަޢީސް ސާލިޙްގެ އޯޤާތެރިކަން. ބަލަގަ ތިޔަސަރުކާރަށް މިވަގުތު މާމުހިމުވާނެ ނައިބުން ކޮޅެއް. ބޮޑު މުސާރަދީފަ ބައިތިއްބަން.\nޖެނުއަރީ 29, 2019 23:41\nތިބައި މީހުން ހޮވި މީހުނަށް ދޯ ހުރިހާ ލަނޑެއް އަހަރެމެނ ހައިރާނެއަ ނުވޭ\nޖެނުއަރީ 29, 2019 23:51\nކެމްޕޭން ތެރޭގަބުނެފަ އޮތީ ހޮވިއްޖިއްޔާ އެތަން ރޫޅާލާނެވާހަކަ. ޢެއީ ކެމްޕޭން ވަޢުދެއް.\nޖެނުއަރީ 29, 2019 23:59\nގައިމު މާފުށީ ކައުންސިލުން ކިތެއްމެ ފަހަރަކު މުވައްޒަފުން ބޭނުންވެގެން އުޅުނު. އެމީހުންތައް އެތަނައް މިތަނައް ބަހާލިނަމަ.\nޖެނުއަރީ 30, 2019 00:17\nދެން އަންނި އެއްޗެއްބުނާއިރައް އަތްޖަހާ\nތިކަމާހަމަ ކަލޭމެން އަތްޖަހަންވި. މިހާރު ކަލޭމެންނަށް ކަމެއް ހީވޭދޯ. ޔާމީން ސަރުކާރުން އެއޮތް ރަނގަޅަށް ކަންތައްތައް ކޮށްދީ ނުކުޅެދޭ މީހުންނަށްވެސް ވަޒީފާދީ ކަންތައް ކުރަީމަވެސް ޔާމީންނަށް ކެހިދިން މީހުންނަކަށް ރަނގަޅުގޮތެއް ނުވާނެ. ދެން ތިބެ އަތްޖަހަން.\nޖެނުއަރީ 30, 2019 00:20\n100 ތެރެގައި މިސަރުކާރުން ކުރަންނިންމި ކަންތަކުގެ ތެރޭގައި ތިކަންވެސް ހިމެނޭ..\nޖެނުއަރީ 30, 2019 00:21\nހުރިހާ ރައްޔިތުން ގުއި ރޯނުގައި ޖައްސާފަ ވެރިކަން ދަމައިގަތީ.ހަހަހަހަ\nޖެނުއަރީ 30, 2019 00:23\nޖަޒީރާވަންތަ ސަރުކާރުން ބަހާއި އަމަލް ދިމާނުވުމަކީ މައްސަލައެއްނޫން\nޖެނުއަރީ 30, 2019 00:28\nއަނެއް ދިވެހިރާއްޖެ ހެހެހެ ރާކަނި މަސްކެވިއްޖެއްނު... ދެން އާދިލް ސަލީމް ހޮވަމާ ...\nއިބްތިހާލުގެ މަރުގެ އެއް ބައިވެރިޔާ އަނގަ އައްޕައްޗެއްހެން ހަދައިގެން އަދިވެސް އަނގަ އަރުވާތި.\nވަޒިފާގަ އުޅުނު މީހާަ\nސިދާތާ އައް އެނގޭނީ އަނގަ ފުޅާކުރަން .... އޭނަޔައް ނޭގޭނެ ތިޔަ މިނިސް ޓްރީ ހިންގާކައް މިޙަރުވެސް އަތައް ގޮވަމުން އެދަނީ މީ ފެއިލް ވެފައި ވާ ސަރުކާރެއް\nރައްޔިތުން ނައް އޯގާތެރި ޔޯ ހަމަ ހިނި އަން ނަނީ .... މަތި ބަރު ސަރުކާރު މިތާގެ ހާލަތުވެސް ބަލާނުލާ އެންމެ ކުޑަމިނުން ތަން ޒިޔާރަތް ވެސް ކޮށް ނުލާ އެތައް ބައެއް އެއް ފަހަރާ ކަނޑަލީ ... ލެވެން ހުރި ތަންތަން އެބަހުރި ގަސްތުގަ ހާލިގޮތެއް .... ލާހިކެއް ނޫން އެއްމެ ވޯޓެއްވެސް ހަރާމް މި 24 މީހުން ގެ އާއިލާއިން ....\nޖެނުއަރީ 30, 2019 01:32\nރައްޔިތުންނޭ ވަޒީފާގެ އެއްވެސް ބިރުވެރިކަމެއްނެތި އެއްކޮށް ފިލައިގެން ދިޔުމުން ވަރަށް އުފާކުރަން އޯގާތެރި ވެރިކަމެއް އޯގާތެރި ވެރިކަމެއް ވަޒީފާގެ ބިރުވެރިކަން ނައްތާލުމުގެ ވައުދު ފުއްދިއްޖެ ޝުކުރިއްޔާ ރައީސް ސާލިހް\nޖެނުއަރީ 30, 2019 02:37\nމިއޮތީ ސޯލިހުގެ 100 ދޮގަށް އިތުރުކުރި 24 ދޮގު މިއީ އެއްވެސް މީހަކަށް އިހާނެތި ކޮށް ނުހިތާނެކަމަށް ބުނެ ދޮގު ހެދި ސަރުކާރެއް ހަމަ މިހާރު އިސްތިއުފާދީފަ ރައީސް ޔާމީނާއި ވެރިކަން ހަވާލުކުރޭ !!\nޖެނުއަރީ 30, 2019 05:49\nޖެނުއަރީ 30, 2019 05:58\nމިހާރު ހުންނާނީ ރާކަނިމަސް ކެވިފަ. ވޯޓްލެވުނު މޮޔަ ހިތައްއަރާނެ.\nޖެނުއަރީ 30, 2019 08:38\nތިހުރިހާ މީހުންވެސް ވޯޓް ދިނީ މިސަރުކާރަށް ބަދަލަކަށް އެދި ހެޔޮގޮތް ހޯދުމަށް އެކަމު ވޯޓް ދިން މީހުން އުފަލުން ނަށަނީ ވޯޓްލީމީހާ ރޮއެރޮއެ މަރުވަނީ ވަޘީފާ ގެއްލުމުން\nޖެނުއަރީ 30, 2019 06:37\nތިއޮތީ 100 ދުވަހުގެ ވައުދެއް ފުއްދާފަ އަވަހައް ގޮސް ބޯޅައް އެއްލާފަ ފޮޓެއް ނެގޭތޯ ބަލާ\nޖެނުއަރީ 30, 2019 07:59\nކިޔާނެ ކަމެއްނެތް ހިންގުންތެރިކަމެއް، ހިންގާނެ ގޮތެއްވެސް ނެތް ނާގާބިލް ސަރުކާރެއް ދިވެހި ރައްޔިތުން މިނޫނީ ދުވަހަކުވެސް ގެނޭކަމެއް ތާރީޚްގައިވެސް އެނގެން ނެތް. މުވައްޒަފަކަށް ދެރަގޮތެއް ނުހަދާނެކަމަށް ވަޢުދުވަމުން އިބޫ ވެރިކަމަށް އައީވެސް. އެކަމަކު މިއަށްވުރެން އަނިޔާވެރި ވެރިކަމެއްކޮބައިތޯ؟ ރައްޔިތުން ކޮން ބޭނުމަކު ހޯދި ވެރިކަމެއްތޯމިއީ؟ ޔާމީނުގެ ވެރިކަމުގައި ގެންނަމުން ގެންދިޔަ ތަރައްގީ މިއަދު ކޮބައިތޯ؟\nޖެނުއަރީ 30, 2019 08:01\nއަން ކިޔާ ވަރަށް ކިބުރުވެރި މިނިސްޓަރެއް މާތްކަލާކޯ. އަދި ތިއީ ކުޑަވަރެއް.\nޖެނުއަރީ 30, 2019 08:24\nއާ. ހުރިހާ މުވައްޒަފުންކޮޅު ވަކިކޮށްފަ އަލުން 24 ސްޓޭޓް މިނިސްޓްރުންލާ. އޭރުން ހުރިހާ ކަމެއް ފުރިހަމަ ވީ.\nޖެނުއަރީ 30, 2019 08:30\nތިޔަ ވަކިކުރި މީހުންވެސްވާނީ މޮޅުވެލަންކަމަށް ރައީސް ޔާމީންއަށް ދޯކަދިންމީހުންކަމަށް! އެހެންވީމަ ކެހިކަނޑުލުގެ ހިތި އެ ފިލުވެނީ! ޞިއްޙީމަރުކަޒްތަކާ ހޮސްޕިޓަލްތަކަށް ޔާމީންެސަރުކާރުން ފޮނުވާފަހުރި އަގުބޮޑު މެޝިންސްތަކާ ލްބޯޓަރީ އައިސްއަލަމާރިތައްވެސް ހޭބޯނާރާ އެތިބަ ގެންދަނީ! ހޮސްޕިޓަލްތަކުގައި މެޑިކަލް ހަދާލެވޭކަށްވެސް މިހާރަކު ނެތް! ދިވެހިން ބޯންއުޅުނުބޮނޑި މި ބޮވެނީ!\nޖެނުއަރީ 30, 2019 08:32\nތިތާ ކުރާނެ މަސައްކަތެއް ނެތިއްޔާ ރަށްރަށުގެ ޤަބުރުސްތާނުތަކާއި ބަނދަރުތަކާއި ކުނިކޮށިތައް ބަލަހައްޓަން ހަމަޖައްސަންވީނޫންތޯއެވެ. އެތަންތަން އެހުންނަނީ ބަލަހައްޓާނެ މީހަކު ނެތި ވާވެފައެވެ.\nތިކަނޑާލި 24 އާއިލާގެމީހުންގެ ކައިރިއަށް ވޯޓު ހޯދަން އަންނަން ޖެހޭނެކަން ހަނދާން ކުރާތި.\nމިނިސް ޓްރީން ތޮޔައެޅުއްވީ ވަރައްވެސް ރަގަޅު ފިޔަވަޅެއް އެތަނުގެ މުވައްޒަފުން އެއްވެސް ކަމެއްނޮކޮށް މުސާރައާއި އިތުރުގަޑިނަގާގެން ކުރާކަމަކީ ކުރުގިކަށް ބުނާނަމަ މަޖާކުރުން މިގޮތަށް މިކަން ހިގާތާ ކިތަށްމެ އަހަރެއް އެތަން ބަންދުކުރާކަން އެގި ބައެއް މުވައްޒަފުން ބައެއް އިދާރާތަކަށް ބަދަލުވި އިރު އަނެއްބައި މުވައްޒަފުން ގޮތްދޫނޮކޮށް ބައެއްގެ ނުފޫޒް ބޭނުން ކޮށްގެން އެތިބެނީ މަސައްކަތް ކޮށްގެން ހަލާލާލުގޮތުގައި ރިޒްޤް ހޯދުމަކީ ދެދުނިޔޭގައިވެސް ކާމިޔާބު ލިބޭނޭކަމެއް\nޖެނުއަރީ 30, 2019 08:43\nހުންނާނީ އެއްޗެއް ވިސްނިފަ. މަ ކިތައްފަހަރު ވިސްނައި ދިނިން އެކުދިންނަށް ވޯޓު ލުމަށް. ޢެންމެން ގޮސް އިބޫ އަށް ވޯޓު ލާފަ އައިސް. ރީތި ވެއްޖެ އެއްނު. ސޮރީ.\nޖެނުއަރީ 30, 2019 08:44\nސިދާތާ މާބޮޑަށް އަނަގަފުޅާނުކުރާތި! އަަދިވެސް އިބްތިހާލުގެ މައްސަލަވެސް ނުނިމޭ. އެކަމުގަ ކަލޭގެ އިހުމާވެސް އެބަހުރި. ތިވަރުމީހުން ކިހިނެއް މިނިސްޓަރުކަންކުރާނީ.\nޖެނުއަރީ 30, 2019 09:01\nލަޔާލްމަނިކު ބުނިހެން މިކަމެއް ކުރަން ނޭނގިގެން އެއުލެނި\nޖެނުއަރީ 30, 2019 09:02\nދެން އުފައްދާނީ ވަޒީފާއިން ވަކިކުރާ ކޮމިޓީ... ކޮމިޓީ ސަރުކާރު..\nޖެނުއަރީ 30, 2019 09:04\nކުރާނެ ކަމެއްނެތިގެން ވަކިކުރަންޏާ ސިދާތާ ބަހައްޓާފަ އެހެރީ ކީއްކުރަން؟ އޭނަ ކުރާކަމެއް ނުވަތަ ކުރެވުނު ކަމެއް ބުނެލަދީބަލަ\nޖެނުއަރީ 30, 2019 09:23\nތީ ސްޓޭޓް މިނިސްޓްރީއާއި ޑެޕިއުޓީ މިނިސްޓަރުންނަށް މުސާރަދޭން\nޖެނުއަރީ 30, 2019 10:02\nވައުދު ފުއްދުމުގެ މަސައްކަތް އެބަރަނގަޅުވޭ. ސާބަހޭ ކުރިޔަށް\nޖެނުއަރީ 30, 2019 10:10\nޅ. ފެލިވަރު މަސްކާރުޚާނާގައި އަންނިގެޒަމާނުގައި ޕްރޮވިންެސޭކިޔާ ތަނެއްހަދާ ގާތްމީހުންތައްލައިގެން ނާޗަރަންގީކކުލެންތިއްބެވެ. އެކި ކަންކޮޅުތަކުގައި މީގެ ނާޗަރަންގީކުޅޭ ޕްރޮވިންސްތައްހަދާ ގާތްމީހުންތަކަށް މަސައްކަތެއްނނެތް މަޤާމުތައް ދީ ސަރުކާރުގެ މާލިއްޔާ ތަޅާ ބުރުއްސިއެވެ. ޔާމީންގެ ސަރުކާރުން ޕްރޮވިންސްތައް އުވާލާ އެތަންތަނަށް އަންނި ލާފަތިބި އެކަކުވެސް ވަކިނުކޮށް އެހެން ކޮންމެވެސް އޮފީހަކުން އެ އެންމެނަށް މަޤާމެއްދީ ވަޒީފާ ދެމެހެއްޓިއެވެ. ޔާމީން ދިން މަޤާމުތަކުގަ ތިބެގެންވެސް ސަރުކާރަށްކުރީ ފާޅުގައި ޖެއްސުމެވެ. އެހެނަސް އެކަކުވެސް ވަކިކުރިތަނެއް ނުފެނުނެވެ.\nޖެނުއަރީ 30, 2019 13:27\nމިނިކާ ދައިތަ ދޯ\nޖެނުއަރީ 30, 2019 20:29\nޢަދިވެސް ސްޓޭޓް މިނިސްތަރުނު އެ ތަނަށް މަދީ\nޖެނުއަރީ 30, 2019 20:51\nސިދާތާގެ ބޭނުން އެބަފުދޭ، އޭނަގެ ބޭނުމަކީ އެމްޑީޕީ އަށް މަޖްލިސް ކާމިޔާބުވިޔަ ނުދިނުން. ޢެހެންވެ މި ދަނޑިވަޅުގަ އި އަވަސް އަރުވާލާފަ ކުރިކަމެއް.\nޖެނުއަރީ 31, 2019 02:37\nކުރާނެ އެއްކަމެއްނެތަސް ބޮޑެތި މުސާރަދީފަ ގޭގަ ތިބެންދޫކޮށްފަ ބޭތިއްބީމަ އޯގާތެރި ސަރުކާރަކަށްވާނެ އެތާފައިތިބި މުދަލާއިމެދު ކަނޑާލި މީހުން ވިސްނާކަށް ނުޖެހޭނެ އެކަން ސަރުކާރުން ކުރާނެ ބޭކާރު މީހުން ތަންތާގަ ނާޗަރަންގީކުޅެން ބޭތިއްބުމަށް ވުރެން ބޭނުންހިފޭމީހުންގެ މުހިންމުކަން ބޮޑު\nފެބުރުއަރީ 1, 2019 06:58\nޖެންޑާމިނިސްޓްރީން ބަލަހައްޓަމުން އަންނަ މަސައްކަތް ތައް އެހެން މިނިސްޓްރީ އަކާ ޙަވާލުކޮށްފަ ޖެންޑާ މިނިސްޓްރީވެސް އުވާލަންވީ. އެއީ މައުމޫނު ދައުރުގައި ރާޝިދާއަށް ވަޒީރުކަމެއް ދޭންވެގެން އުފެއްދި ވުޒާރާ އެއް. ވަޒީރުކަން ދޭންޖެހުނީ މާލެއިން އޭނާއަށް ގޯއްޗެއް ދޭންވެގެން.\nފެބުރުއަރީ 1, 2019 16:44\nކަމުން އަނިޔާވެރި ނަމުން އޯގާތެރި ސރުކާރު\nއޯގާތެރި ސަރުކާރުގެ އޯގާތެރިކަން ތިޔަފެނިވަޑައި ގައްނަވަނީ


ވީމޭ އިންތިޒާރުގައި2ވަނަ ބައި – Esfiya\nއެތަނުން އާޔަން ގެ ފޮޓޯ ފެނުމުން ނޫރާގެ ހިތް ބާރަށް ތެޅެން ފެށިއެވެ. އެދުވަހު އާޔަން އަށް ނޫރާ ބަލަން ހުރިތަން ރަގަޅަށް ވެސް ފެނުނެއެވެ. ޝައިލާގެ ގައިގާ އޭރު ހިފަހައްޓައިގެން ތިބީ ޑޭވިޑް އާއި، ޖަގަން އާއި ނާއިލް އެވެ. ހުރިހާކަމެއް ކުރީ އާޔަން އެވެ. ނޫރާއަށްއެމަންޒަރު ވަނީ ފެނިފައެވެ. މިހާރުވެސް އެ މަންޒަރުތައް ސިފަވަމުން ދެއެވެ. ނަމަވެސް އެކަން ގަބޫލު ނުކުރެވެނީ އެވެ. އާޔަން އަކީ ނޫރާއަށް ވަރަށް ކަމުދާ ރީތި ކުއްޖެކެވެ. ލޯކުޑަ ދަރިކޮޅުގެ ކުއްޖެކެވެ. ކިތަންމެ އަޙުލާގު ރަގަޅުނޫން ކަމުގައި ވިއަސް ނޫރާއަށް އަބަދުވެސް އާޔަންއާއި ދޭތެރޭ ވިސްނެއެވެ. މާރަގަޅަކަށް އާޔަން ގެ މަޢުލޫމާތެއް ނޫރާއަކަށް ނޭގެއެވެ. އެހެންނަމަވެސް އާޔަން އަކީ މުޅި ސްކޫލް ގައި މަޝްހޫރު ކުއްޖެކެވެ. ޙާއްސަކޮން އަންހެން ކުދިންގެ ތެރޭގައި އާޔަން އަކީ ރީތިކަމަށް އެންމެ މަޝްހޫރު ކުއްޖާއެވެ. އަދި އެއީ ވިޔާނުދާ ގިނަ ކަންތައްތައް ކުރާ ގުރޫޕުގެ އެންމެ އިސް ލީޑަރެވެ. ސްކޫލްގައި ސިގިރޭޓް ބުއިމާއި އަންހެން ކުދިންނާއެކު ޕާޓީ ކުރުމަކީ އެގުރޫޕު ކުދިންގެ އާދައެވެ. އެގްރޫޕުގައި އުޅޭ ނާއިލް އަކީ ރާއްޖޭ ކުއްޖެކެވެ.\nނޫރާ އަށް ނާއިލް ކޮންމެވެސް ވަރަކަށް އެގެއެވެ. އެއީ ނާއިލްގެ މަންމަ ނޫރާ މަންމައާ ކުޑަކޮން ރައްޓެހި ވީމައެވެ. ނާއިލް އަށް ވެސް ނޫރާ އެނގޭނެއެވެ. ނާއިލް އަކީ މާލޭގެ ބޮޑު ވިޔަފާރި ވެރިއެއްގެ ދަރިއެކެވެ.\nޑޭވިޑް އަކީ ޔޫރަޕް ކުއްޖެކެވެ. އަދި ޖަގަން އަކީ ލަންކާ ކުއްޖެކެވެ. އާޔަން އަކީ މެލޭޝިޔާ، ތައިވަން ނޫނީ ކޮރެއާ ކުއްޖެއް ކަންނޭގެ އެވެ. ނޫރާއަށް މާރަގަޅަކަށް ނޭގެއެވެ.\nއެސެމްބްލީ ފެށިއްޖެއެވެ. ސްކޫލްގެ ޕްރިންސިޕަލް އާއި އެންމެ އިސް ޓީޗަރުން ވާހަކަ ދެއްކި އެވެ. އެންމެން ވެސް ދެއްކީ ހިނގާފައިވާ ހާދިސާގެ ވާހަކައާއި ސްކޫލް ބަދުނާމު ވަމުން ދާވާހަކަ އެވެ. އަދި އެކަހަލަ ކަންތައް ނުކުރުމަށް ނަސޭހަތްތެރިވިއެވެ. އެދުވަހު އެސެމްބްލީ އަށް ފަހު ހުރިހާކުދިން ގެއަށް ފޮނުވާލީއެވެ.\nއޭގެ ހަފްތާއެއް ވީއިރުވެސް ޝައިލާ ސްކޫލަކަށް ނާދެއެވެ. ނާއިލްގެ ބައްޕަ ނާއިލް އަވަހަށް ގެންދިޔައީ ސިނގަޕޯރ އަށެވެ. ކުދިންގެ ވާހަކައިން ނޫރާއަށް އެގުނުގޮތުގައި އާޔަން ގެ މަންމަ އަށް ހާރޓް އެޓޭކެއް ޖެހިގެން އާޔަން މެން ވެސް ކޮންމެސް ތާކަށް ދިޔައީއެވެ.\n” އާޔަން ވެސް ދިޔައީތަ؟ ” ޔަގީން ކޮށްލުމުގެ ގޮތުން ނަދާ ކައިރީ ނޫރާ އެހިއެވެ.\n” އާނ! ނޭގޭތަ؟ އާޔަން އަކީ ކޮރެއާގެ ބޮޑު މިލިއަނަރެއްގެ ދަރިއެކޯ. އޭނަ އެކުރި މުޑުދާރު ކަންތަކާހެދި ދެރަވެގެން އޭނަ މަންމަ ހާރޓް އެޓޭކް ޖެހުނީޔޯ. އާޔަން ބައްޕަ އައިސް އޭނަ ރަށަށް ގެންދިޔައީޔޯ.” ނަދާ ކިޔައިދިނެވެ.\nޑޭވިޑް އާއި ޖަގަން ވެސް ސްކޫލަށް އައީ މަހެއް ފަހުންނެވެ. ސްކޫލުން އެމީހުން ސަސްޕެންޑް ކުރީމައެވެ. އެދެމީހުން ނަށް ބަދަލެއް އައި ހެނެއް ހިޔެއް ނުވެއެވެ. ކޮންމެ މީހަކުވެސް އެތައްބައިވަރު ލާރި ދައްކަން ޖެހުނެވެ. އަށާރަ އަހަރު ނުވާތީ ކުޑަކުދިން ކަމަށް ބަލާ ޖޫރިމަނާކޮށް ނަސޭހަތްދީފަ ދޫކޮށްލީއެވެ.\nދެންއައި ދުވަސްތަކުގައިވެސް ނޫރާއަށް އާޔަންގެ ހިޔާލުކުރެވެމުން ދިޔައެވެ. އެތައް ބައިވަރު ފިރިހެން ކުދިންނެއް ނޫރާއަށް ޓަކައި ޤުރުބާންވާން ތައްޔާރަށް ތިއްބެވެ. ނަމަވެސް ނޫރާގެ ހިތުގައި ޖަހަމުން ދަނީ އެހެން ވިންދެކެވެ. އާޔަންއާއި މެދު ހިޔާލު ކުރެވެނީ ކީއްވެކަމެއް ނޫރާއަށްވެސް ނޭގެއެވެ. އާޔަންއަކީ ރަގަޅު މީހެއްނޫންކަން ގަބޫލު ކުރެވޭއިރުވެސް ތާއަބަދު ދެކެވެނީ އާޔަންގެ ހުވަފެނެވެ. ނޯޓިސްބޯޑުގައި އިން އާޔަންގެ ފޮޓޯވެސް މިހާރު އެއޮތީ ނޫރާއަތުގައެވެ. އެފޮޓޯ ނަދާއަތުން ނޫރާ އަތުލުމުން ނަދާއަށްވެސް ނޫރާގެ ހިތުގެ ހާލަތު ހިސާބަކަށް އެނގުނެވެ. ނަދާ ހުރީ އެކަމާ ވަރަށް ފޫހިވެފައެވެ. ހިތްހަމަ ނުޖެހިފައެވެ.\nއޭގެ އަހަރެއް ފަހުން ނޫރާ އޭލެވެލް ހެދިއެވެ. އަދި ނޫރާގެ މަންމަ އާއި އެކު މެލޭޝިޔާއަށް ބަދަލުވީ އިތުރަށް ކިޔެވުމަށް ޔުނިވާރސިޓީއަށް ދާށެވެ. މެލޭޝިޔާގެ ކަސަ ސުބާން ފްލެޓްގެ ތިން ކޮޓަރީގެ އެޕާރޓްމެންޓެއް ހިފައިގެން ދެމައިން އުޅެނީ އާދައިގެ ދިރިއުޅުމެކެވެ. މެލޭޝިޔާގެ ޓޭލާރސް ޔުނިވާރސިޓީ ގައި ކިޔަވާ ޑިޕްލޮމާ ހެދުމަށްފަހު ޑިގްރީ ހެދުމަށް ނޫރާ ބަދަލުވީ ޝެގީ ޔުނިވަރސިޓީ ކޮލެޖް އަށެވެ. އެއީ ނޫރާމެންގެ ފްލެޓް އާ ވަރަށް ކައިރީގަ ހުންނަ ޔުނިވަރސިޓީ އެކެވެ.\nޝެގީ ޔުނީގައި ވަރަށް ގިނަ ދިވެހިކުދިން އުޅެއެވެ. ނޫރާ ޔުނީ އަށް ދިޔަ ފުރަތަމަ ދުވަހު ދިވެހި ކުދިން ކޮޅަކާއި ނޫރާ ރައްޓެހިވިއެވެ. ހުރިހާކުދިން ވެސް ހަދަނީ ބިޒްނަސް ސްޓަޑީޒް އެވެ. އެކުދިން ނަކީ ފާތުމަތު އަހުމަދު(ފާތު)، މަރިޔަމް ލައިޝާ ނައީމް (ލައި)، އަދި ޒީނާ އަބްދުއް ސަމަދް (ޒީނާ) އެވެ. އަދި އެގުރޫޕްގައި ފާތުގެ ތިމާގެ ކުއްޖެއް ކަމަށް ވާ ނާއިފް މުހަންމަދު އާއި ޒީނާގެ ބޭބެ މޫސާ އަބްދުއް ސަމަދް ހިމެނެއެވެ. އަދި މިކުދިން ބުނާ ގޮތުން އެއްކުއްޖަކު އަދި ޗުއްޓީގަ ދިޔަގޮތަށް ނާދެ އެވެ. އެއީ އާޔަން އޭ އެކުދިން ބުންޏެވެ.\nހަފްތާއެއް ވީއިރު ހުރިހާކުދިން ވެސް ވަރަށް އެކުވެރި ވެއްޖެއެވެ. އެކަކު އަނެކަކަށް ސަމާސަކޮށް އުޅެން ފެށިއެވެ. އެކުގަ ބާޒާރަށް ދިއުމާއި ބޯލިން ކުޅެން ދިއުމާއި ތަންތަން ބަލަން ގޮސް ހަދައެވެ. އެންމެ މަޑުން ހުންނަ ނޫރާވެސް މިކުދިންނާ ޖެހުމުން މަޖާނަގަން ފަށައިފިއެވެ. ކޮންމެ ދުވަހަކުވެސް ކޮލެޖް ނިމިގެން ކައިރީގައި ހުންނަ ބޮޑު މޯލް އެއް ކަމަށްވާ ސަމިޓް ގައި ހުންނަ “މިޑް ސަމަރ ރެސްޓޯރެންޓް” ކިޔާ ތާކަށް މި އެންމެން ކާން ދެއެވެ. މިޑް ސަމަރ އޭ ކިޔާ އެ ރެސްޓޯރެންޓަކީ މިމީހުންގެ ރައްޓެހި އާޔަންގެ ބައްޕަގެ ހިއްސާ އޮންނަ ތަނެއް ކަމުން އާޔަންގެ ރައްޓެހި ކުދިންނަށް އެތަނުން ވަރަށް ބޮޑު ޑިސްކައުންޓެއް ލިބެއެވެ. އެހެންކަމުން އެތަނަށް ކޮންމެހެނަކުންވެސް ކާން ނޫނީ އެއްޗެއް ބޯލަން ވިޔަސް ދިއުމަކީ ކޮންމެހެން ކުރަންޖެހޭ ކަމަކަށް ވަނީ ވެފައެވެ.\nއެގޮތުން އެދުވަހު ވެސް އެންމެން ކާން ދިޔައީ މިޑް ސަމަރ އަށެވެ. އެއީ ވަރަށް ބޮޑު އަދި ސަމިޓް ގެ ފުރަތަމަ ފަންގިފިލާގައި ހުންނަ ތަނެކެވެ. އެތަނުގައި ތައި ފުޑް އާއި ޗައިނީސް ޑިޝް ވެސް ލިބެން ހުރެއެވެ. މިއެންމެން ނަށް ހާއްސަ ކޮށްފައިވާ ވަށް މޭޒެއްވެސް އެ ރެސްޓޯރެންޓްގެ އެއް ކަނެއްގައި ބަހަށްޓާފައި ހުރެއެވެ. އެމޭޒުގައި އަބަދުވެސް ރިޒާރވް ބޯޑު ބައިންދާފައި ހުރެއެވެ. އެތަނުގައި އެހެން ބަޔަކަށް ނީށީނދެވޭނެއެވެ. ޖާގަ ފުރިފައި އޮތަސް މިގްރޫޕްގެ މޭޒު ހުސްކޮން ހުރެއެވެ.\nއެންމެން ކެއުމަށް އޯޑަރުދީފައި އެބައެއްގެ އަމިއްލަ ވަހަކައިގައި އެބަޔަކު މަސްހޫލު ވެއްޖެއެވެ. ފާތު އަބަދުވެސް އިންނަނީ ނޫރާ އާއި ޒީނާގެ މެދުގަ އެވެ. ޒީނާ އާއި ޖެހިގެން އެދުވަހު އިނީ ލައިޝާ އެވެ. ދެން އިނީ މޫސަ އެވެ. ދެން ނާއިފް އެވެ.\n“ބަލާ! ރީތި ދޯ!” ފާތު އޭނަގެ އަތުގެ ނިޔަފަތި ތަކުގައި ޖައްސާފަ ހުރި ކުލަ ނޫރާއަށް ދައްކާލިއެވެ.\n“އާނ! ސަޅި!” ފާތު ހިތްހަމަ ޖައްސާދިނުމުގެ ގޮތުން ނޫރާބުނެލިއެވެ. ނިޔަފަތި ދިގުކޮށް ކުލަޖައްސާ ހެދުމަކީ ނޫރާ އެހާކުރާހިތްވާ ކަމެއް ނޫނެވެ.\n“އޭތް! ތިކުލަ ވަރަށް ސަޅި. ކޮންތާކުން؟” ބުރުގާ އަޅައިގެން އިން ޒީނާ ފާތުގެ އިނގިލި ތަކުގައި އަތްލަމުން ބުންޏެވެ. ލައިޝާވެސް ފާތުގެ އަތަށް ބަލައިލިއެވެ.\n“ވާވް! ވަރަށް ލޯބި! ލައި އަތުގަވެސް ނެތް ތި ޕާރޕަލް އެއް.” ލައިޝާ ބުންޏެވެ.\n“ހޭ ގައިސް! ” މީހަކު އެހެން ބުނުމުން އެންމެން އެއްފަހަރާ އެދިމާއަށް ބަލައިލިއެވެ.\n“ހޭ އާޔަން! ” އެންމެން އެއް އަޑަކުން ހަޅޭއް ލަވައި ގަތެވެ. ކުއްލިއަކަށް އަންގާވެސްނުލާ އާޔަން އައިމަ އެންމެން ތިބީ ވަރަށް ހައިރާންވެފައެވެ.\nނޫރާ އަށް އާޔަން އާ ދިމާއަށް ބަލަހައްޓައިގެން އިނދެވުނީއެވެ. ހާސް ވެފައެވެ. މިއާޔަން ކުރިން ނޫރާ ދަންނަ އާޔަން އާއި ވައްތަރު ވީމައެވެ. އެކަމަކު މިއާޔަންގެ ބޮޑީ މާ ފިރިހެން ވަންތައެވެ. އަދި އާޔަން ލައިގެން ހުރި ބާރު ހުދުކުލައިގެ ޓީ-ޝާރޓުން ވެސް އެކަން އިނގެއެވެ. ވަރަށް ކަސްރަތީ ހަށި ގަނޑެކެވެ. ފަން އިސްތަށިގަނޑެކެވެ. ކުޑަ އެހެނަސް އަސަރުގަދަ ލޮލެކެވެ. ބާރުގަދަ މުލައްދަނޑި އެކެވެ. ކުލަ އަލި އެވެ. މީ އަނެއްކާ އެކަކުބާއެވެ. އެހެނެއްނުވާނެ އެވެ. ލޯކުޑަ މީހުން ތިބެނީ އެއްސިފައެއްގައެވެ. ނޫރާ ވިސްނަމުން ދިއައެވެ.\n“ކޮންއިރަކު އައީ؟” މޫސަ ދިވެހިން އާޔަން އާ ވާހަކަ ދައްކަން ފެށުމުން ނޫރާ އިނީ ހައިރާން ވެފައެވެ. އާޔަން ދިވެއްސަކާ އެއްގޮތަކަށްވެސް ވައްތަރެއް ނޫނެވެ. މިމީހުން ކައިރީ އުޅެއުޅެ ދިވެހި ދަސްވީ ކަންނޭގެއެވެ. ނޫރާ ހިތަށްއެރިއެވެ.\n“އެއަރޕޯޓުން ސީދާ މިތަނަށް މިއައީ!” އާޔަން ދިވެހިން އެހާފަރިތަކަމާއެކު ވަހަކަދައްކަން ފެށުމުން ނޫރާ އިތުރަށް ހައިރާން ވިއެވެ.\nއާޔަންއަށް އެތަނުން ވެއިޓަރަކު ގޮނޑިއެއް ގެނެސް ދިނެވެ. ނޫރާ އާއި ނާއިފް އާ ދޭތެރޭ މެދަށް ގޮޑި ފައްތާލާފަ އިށީނދެއްޖެއެވެ. ” ގްރޫޕްގަ ކުދިން ގިނަހެން ހީވަނީ ” އާޔަން އިށީންނަމުން ބުންޏެވެ.\n“އާނ އާއްކުއްޖެއް ގުރޫޕަށް ވައްދައިފިން.” ޒީނާ ބުންޏެވެ.\n“ލައި….! ތީނީ ތިތާ؟” ކުއްލިއަކަށް ޒީނާކައިރީ އިން ލައިޝާ އަށް އިޝާރާތް ކޮށް އާޔަން ބުންޏެވެ.” ބޯ ކޮށާލީމަ ނުވެސް އެގުނޭ. މިއޮއް ހުރިހާއިރު އާޔަން ހީކުރީ މީ…..” ނޫރާ އާއި ދިމާއަށް އެނބުރުން ވަގުތު ނޫރާވެސް އާޔަން އާއި ދިމާ އަށް މޫނު އަނބުރާލިއެވެ.\nއެވަގުތު އާޔަން ގެ އަޑު ބެދިއްޖެ އެވެ. ދުނިޔެ ހުއްޓުނު ހެންވެސް އާޔަންއަށް ހީވިއެވެ. ހަމަ އެސޫރަ އާއި އެ ދިގު އިސްތަށި ގަނޑެވެ. އެ އަސަރުގަދަ ދެލޮލެވެ. އެރީތި ތުނފަތެވެ. ކުޑަ ބަދަލެއް ވެސް އައިސްފަ ނެތެވެ. އާޔަން އަށް ވީގޮތް ސިއްރެއް ނުވިއެވެ. ނޫރާއަށް ބަލަން ހުރެވުނީއެވެ.\n“ހޫން ހޫން ! އާޔަނޫ! ކަރުބެދުނީތަ؟” ފާތު ސަމާސާ ރާގަކަށް ބުންޏެވެ.\n“އާޔަން ހީކުރީ މީ ކަމަށް ލައި!” އަވަހަށް ލައިޝާއަށް ބަލައިލަމުން އާޔަން ބުންޏެވެ.\n“ލައި އަށް ހީވަނީ އެކަމު އާޔަން އަށް ނޫރާ މާރީތިވީ ހެން!” އާޔަންއާ ދިމާ ކޮއްލަން އެހެން ލައިޝާ ބުނުމުން އާޔަންގެ މުޅި މޫނު ރަތްވެގެން ދިޔައެވެ.\n“ނައޮ ލެޓްސް އިންޓްރޮޑިއުސް.” ޒީނާ ބުންޏެވެ. “މީ އާޔަން! ހީ އިޒް ހާލފް ކޮރެއާ. ހާލފް މޯލްޑިވްސް.” ޒީނާ އަތުން އާޔަން ދައްކާލަމުން ބުންޏެވެ. “މަންމަ މާލެ. ބައްޕަ ކޮރެއާ ދޯ؟ އެންޑް ހިއަރ އިޒް ނޫރާ، ފްރޮމް މޯލްޑިވްސް.” ޒީނާ ބުންޏެވެ.\nނޫރާ އަދިވެސް އިނީ ސުވާލުމާރކުތަކެއްގެ ތެރޭގައެވެ. ލަންކާގަ އުޅުން އާޔަން އަކީ އަނެއްކާ ރާއްޖެ ކުއްޖެއް ނޫންބާއެވެ. އެއީވެސް ކޮރެއާ ކުއްޖެކެވެ.\n“ލެޓްސް ބީ ފްރެންޑްސް.” ނޫރާ އާއި ދިމާއަށް ސަލާމް ކުރުމަށް އަތް ދިއްކޮށް ލަމުން އާޔަން ބުންޏެވެ.\nނޫރާ އާޔަން އާ ސަލާމް ކޮށްލިއެވެ. އެއީ ފިނިއަތެކެވެ. ފިރިހެން ވަންތަ އަތެކެވެ. ނޫރާ އަދިވެސް އިނީ ގަބޫލުކުރަން ދަތިވެފައެވެ.\nއެދުވަހުގެ ފަހުން އާޔަން ވެސް އެހެން ކުދިން ނެކޭ އެއްގޮތަށް ނޫރާ އާއި ވާހަކަދައްކާ ސަމާސަ ކުރެއެވެ. ދުވަސްތަށް ފާއިތުވަމުން ދިޔައެވެ. ނަމަވެސް ނޫރާގެ ހިތުގަ އޮތް ޝައްކަކަށް ބަދަލެއް ނާދެއެވެ. ބައެއް ފަހަރު އެއީ ހަމަ އާޔަން އޭ ހިތަށް އަރައެވެ. އަނެއްބައި ފަހަރު އޭނަ އާޔަން އަށް ވާންވީ ކީއްވެބާއޭ ހިތަށް އަރައެވެ. ވާނީ ވެސް އެހެން ނެވެ. މިއާޔަން އަކީ އަޙްލާޤް ރަގަޅު މީހުންނަށް ހެޔޮ މަޑުމައިތިރި ދީންވެރި ކުއްޖެކެވެ. އެޔާޙިލާފަށް ކުރީގެ އާޔަން އަކީ މީހުނަށް އުދަގޫކުރާ ތާއަބަދު ސަމާސާގައި އެޅޭ ކުއްޖެކެވެ. ނޫރާއަށް އެދެމީހުން ކިތަންމެ ވައްތަރަސް އެއީ އެކަކު ކަމުގައި ޤަބޫލެއް ނުކުރެވޭނެ އެވެ.\nމިހާރަކަށް އައިސް ނާއިފް މާވަރަކަށް ޒީނާ އަށް އޯގާތެރިވާން ފަށައިފިއެވެ. ޒީނާ ކައިރީ ނޫނިއްޔާ ނާއިފް އަކަށް ނީނދެ ވެއެވެ. ނާއިފް މިހާރު ގެއަށް ވެސް ދަނީ ފާތު އެކަނި ކޮށްލާފައެވެ. ފާތުއަށް އެކަން މާބޮޑު މައްސަލަ އަކަށް ނުވަނީ ފާތު އާ ލައި އުޅެނީ އެއް ފްލެޓް އެއްގެ ދެ އެޕާރޓްމެންޓެއްގައެވެ. އެހެންކަމުން ފާތުދަނީ ލައިއާ އެއްކޮން ލައިގެ ކާރުގައެވެ. ނާއިފްދަނީ މޫސައާއި އެކު މޫސަކާރުގައެވެ. މޫސައާއި ޒީނާ އުޅެނީ ނާއިފް މެންއުޅޭ ފްލެޓް ކައިރީ ހުންނަ މުޅިން އެހެން ކޮންޑޯއެއްގައެވެ. ނަމަވެސް ޒީނާއާއި އެއްކޮން ގެއަށް ދެވޭތީ އެގޮތް ނާއިފްއަށް އުނދަގުލެއްވެސް ނޫނެވެ. ނާއިފް މިގޮތަށް އުޅެން ފެށުމުން އެންމެން ނަށް ވެސް އެކަން ފާހަގަ ކުރެވެން ފެށިއެވެ. އެކަމު ޒީނާއަށް އެކަމެއް ފާހަގައެއް ނުކުރެވޭކަމަށް ޒީނާ ބުނެއެވެ.\nފާތު އާއި ޒީނާ އަދި ނޫރާ ލެކްޗަރ ހޯލުން ނުކުމެގެން ކޮރިޑޯ ތެރެއިން ލައި ނުފެނިގެން ބާރު ހިނގުމެއްގައި ބޮޑު ވާހަކައެއް ދައްކަމުން ދެއެވެ. ކޮންމެ ކުއްޖަކުވެސް ހުރީ ދަބަހެއް އަޅުވައިގެންނެވެ. އަދި ކޮންމެ ކުއްޖެގެ އަތުގައި ދެތިން ފޮތް އޮތެވެ. އެކުދިން ގޮސް ލޯކަރ ހޯލް އަށް ވަންއިރު ލައި ހުރީ އޭނަގެ ލޮކަރ ކައިރީއެވެ. ލޮކަރ ހޯލްގައި ވަރަށް ކުދިން ތަށް ގިނައެވެ. ޖެހިގެން އޮތްގަޑި އަށް ތައްޔާރުވަނީ އެވެ.\n“ޒީނާ…! މިހާރު ކުދިން ކުދިން ހާދަ ކެއަރިންގ އޭ ދޯ.” ލައި އައިސް ޒީނާއާ ދިމާކޮށްލިއެވެ.\n“ކޮން ކުދިންނެއް؟ ނޭގެ ޒީނާއަކަށް.” ޒީނާ ލޮކަރު ހުޅުވާފަ އޭނައަތުގަ ހުރި ފޮތްތަށް އެއަށް ލަމުން ބުންޏެވެ. އޭރު ޒީނާގެ މޫނަށް ވަނީ ރަތްކުލައަރާފައެވެ. ރަކި ހިނިތުން ވުމެއް ފެންނަން ހުއްޓެވެ.\n“ޒީނާ ހަމަ ތިހެން ބުނަނީ ތި. އަސްލު އެނގޭނެ.” ފާތު ލައިގައިގައި ކޮށްޓާލަމުން ބުންޏެވެ.\n“އަސްލު މީނަ ވެސް ލައިކްވެޔޭ. ” ލައި ބުމަ ހިއްލާލަމުން ހީލިއެވެ.\n“ދެން ހަމަ ދޯ! ނާއިފް ނުބުނާހާ ހިނދަކު ގަބޫލެއް ނުކުރާނަން!” އެންމެންވެގެން ދިމާކުރަން ފެށުމުން އެންމެ ފަހުން ޒީނާ ބުންޏެވެ.\n“ކޮބާ!” އެންމެން އެއްފަހަރާބުންޏެވެ. “ނޫރާ މެން ބުނަންތަ ނާއިފް ކައިރީ ސަމްވަން އިޒް ވެއިޓިން ނޭ.” ނޫރާ ޒީނާގެ އަތުގައި ހިފާލަމުން ބުންޏެވެ.\n“ނޯ! ނޯ! ޑޯންޓް!” ޒީނާ ނޫރާގެ އަތަށް ފިތާލަމުން ބާރަށް ބުނެލިއެވެ. އެއާއެކު ބެލްޖެހި އަޑު އިވުނެވެ. އެކުދިން އަވަސް ކޮށްލައިގެން ކްލާހަށް ދިޔައެވެ.\nއެދުވަހު ކާން ގޮސް ތިބެ އޮތީ އެއްވާހަކައެކެވެ. އެދެމީހުން އެއްބަސް ކުރުވުމެވެ. އެކި ކުދިން އެކި އެއްޗިހި ކިޔާ އެގޮތް މިގޮތުން ނާއިފް އަށް ބުނެވިއްޖެއެވެ.\n“ޔެސް އައި ލައިކް ޒީނާ! ދެން އެއީ އެހާވަރެއްގެ ކަމެއްތަ؟” ނާއިފް ރަކި ހިނިތުންވުމަކާއެކު އެހެން ބުނުމުން އެންމެން އެއްފަހަރާ ހަޅޭއްލަވައި ގަތެވެ. ޒީނާ ލަދުން އިސްޖަހައިގެން ހެވިފަ އިނީ އެވެ.\n“ދެން އޮތީ ޒީނާގެ ބަހެއް!” އާޔަން ބުންޏެވެ.\n“ޒީނާ ވެސް ލައިކް ވެޔޭ ދޯ؟” ޒީނާ އާއި ޖެހިގެން އިން ފާތުން ޒީނާގެ ކޮނޑުގައި ކޮނޑުން ޖަހައިލަމުން އެހިއެވެ. އެވަގުތު ޒީނާ ލަދުންއިނދެ ބޯ ޖަހައިލިވެ.\n“ދެން ސެލިބްރޭޓް ކުރާނީ މި ކަންތަށް” ލައިޝާ ބުންޏެވެ.\n“އަދި މަޑުކުރޭ ލައި ގެ އާ މޫސަ ގެ ކަންތަށް ވެސް މިއާއެކު ނިންމާލަން ވާނެނު” ފާތު އެބުނި އެއްޗަކުން އެންމެން ތިބީ ޝޮކެއްޖެހިފަ އެވެ.\n“ތީ އަދި ނޭގި އޮތްކަމެއް!”އާޔަން އެއްލޯ މަރާލަމުން މޫސައާއި ދިމާއަށް ބުންޏެވެ.\n“އެއީ ހުސް ދޮގު. އެކަހަލަ ކަމެއް ނެތް! ދޯ މޫސާ!” ލައި އަވަހަށް ބުންޏެވެ. އެވަގުތު މޫސަ ވެސް ބުމަ އަރުވާލަމުން އެއްބަސް ވިއެވެ.\n“އާން އެއްވެސް މީހަކު އަޅުވައި ކިޔައިގެން ނުވާނެ އިނގޭ ޔަގީން ނުވަންޏާ… އެއީ އާޔަން ވަރަށް ފޫހިވާކަމެއް.” އާޔަން ބުންޏެވެ.\n“މަ ވެސް ތިކަމާ ތާއީދު އޭރުން ފްރެންޑްޝިޕް އަށް ބުރޫ ނާރާނީ” މޫސަ ބުންޏެވެ. މޫސަ އެހެން ބުނުމުން އެކަކުވެސް އެކަމާ އިތުރަށް އެއްޗެއް ނުބުނެއެވެ.\nއޭގެ ދުވަސްކޮޅެއް ފަހުން ޔުނީގެ ނޯޓިސް ބޯރޑުގައި އޮތީ ސެމިސްޓަރ ބްރޭކް އަންނަ ވާހަކަ އެވެ. އެހެންވެ އެންމެން ވެސް މިއަދު ދައްކަނީ އެވާހަކަ އެވެ.\n“ލައި ދަނީ ސިންގަޕޯރ އަށް، ލައި ފެމިލީ މާލޭން ސިންގަޕޯރ އަށް ދަނީ އެހެންވެ ލައި މިކޮޅުން ދަނީ” އެދުވަހު ކާން ގޮސް ތިބެ ލައިގެ ޕްލޭން ލައި ހާމަ ކޮއްލިއެވެ.\n“އަހަންނާ ފާތު އާ ދަނީ މާލެ.” ނާއިފް ބުންޏެވެ. “ޒީ މެން ކިހިނެއް ހަދަނީ؟” ނާއިފް ޒީނާ ކުރެން އަހާލިއެވެ.\n“އަހަރުމެން ވެސް މާލެ ކަންނޭގެ ދަނީ” މޫސަ އިނދެފަ ބުންޏެވެ. “އަދި ޔަގީނެއްނޫން.”\n“ނޫރާގެ ޕްލޭން އޮތީ ކިހިނެއް؟” އާޔަން އަހާލިއެވެ.\n“ނޫރާ ނުދަން މިފަހަރު! ނޫރާގެ އާންޓް އާ ފެމިލީ މިކޮޅަށް އަންނަނީ އްހެންވެ މަޑުކުރަނީ.” ނޫރާ ބުންޏެވެ.\n“އާޔަން ވެސް މިފަހަރު ނުދަން!” އާޔަން ބުންޏެވެ. ލައި އާ މާލެދާ އެންމެންވެސް މަޖާކޮށްލާތި އިންގޭ! އެންމެނަށް ހެޕީހޮލިޑޭ!” އާޔަން ބުންޏެވެ.\n“އޭތް އަދި މިއަދެއް ނޫން އިނގޭ ފުރަނީ. އަދި އަހަރުމެން ޝޮޕިން ވެސް ކުރަން ޖެހޭނެނު.” ފާތު ބުންޏެވެ.\n“އާނ އެއީ ތެދެއް!” އެންމެން އެއްފަހަރާކަހަލަ ގޮތަކަށް ބުންޏެވެ.\nmi vahakaigai ekujege name in kiaty fooohi


Maruge Hukum Thanfeezu Kurumah Viha Gas Beynun Kuranee - Vaguthu\nމަރުގެ ޙުކުމް ތަންފީޒު ކުރުމަށް ވިހަ ގޭސް ބޭނުންކުރަނީ\nމަރަން ޙުކުމްކޮށްފައިވާ ބޮޑެތި ކުއްވެރިންގެ ޙުކުމް ތަންފީޒު ކުރުމަށްޓަކައި ވިހަ ގޭސް ބޭނުންކުރުމަށް އެމެރިކާގެ އޮކްލަހޮމާ ސްޓޭޓުގައި ތައްޔާރުވާން ފަށައިފިއެވެ.\nއޮކްލަހޮމާގެ ކަރެކްޝަންސް ޑިޕާޓްމަންޓުން މިގޮތަށް މަރުގެ ޙުކުމް ތަންފީޒު ކުރުމަށް ނިންމާފައިވަނީ، ލީތަލް އިންޖެކަޝަން ބޭނުންކޮށްގެން ކުއްވެރިން މެރުމަކީ މާ ވޭންހުރި ގޮތެއް ކަމަށް ބުނެ ބައެއް ޖަމާޢަތްތަކުން އަޑުއުފުލަމުންދާ ދަނޑިވަޅެއްގައެވެ.\nމި ނިންމުމާއި ގުޅިގެން މަރުގެ ޙުކުމް އިއްވާފައިވާ މީހުންގެ ޙުކުމް ތަންފީޒުކުރާނީ އިންސާނުންނަށް ގެއްލުންހުރި ނުރައްކާތެރި ވިހަ ގޭހެއް ކަމަށްވާ "ނައިޓްރޮޖެން" ގޭސް ބޭނުންކޮށްގެންނެވެ. ދުނިޔޭގެ ވައިގެ ބޮޑު ބައެއް ހިއްސާކުރާ ނައިޓްރޮޖެން ގޭހަކީ ވިހަ ގޭހެއް ނަމަވެސް، އިންސާނުން ނޭވާލުމަށް ބޭނުންކުރާ އޮކްސިޖަން ވައިގެ 21 އިންސައްތައިގައި ހިމެނޭތީ ނައިޓްރޮޖެންގެ ނުރައްކާ ނޭވަލުމުގައި އިންސާނުންނަށް ކުރިމަތި ނުވެއެވެ. އެހެން ނަމަވެސް ހަމައެކަނި ނައިޓްރޮޖެން އިންސާނާގެ އެތެރެހައްޓަށް ގޮސްފިނަމަ ވަގުތުން ހަށިގަނޑާއި ފުރާނަ ވަކިވެދާނެއެވެ.\nއޮކްލަހޮމާގައި މަރަން ޙުކުމް ކޮށްފައިވާ މީހުންގެ ޙުކުމް ތަންފީޒު ކުރާނީ، އޮކްސިޖަން ނުލިބޭ ޓިއުބެއްގެ ތެރެއަށް ކުއްވެރިޔާ ލުމަށްފަހު ނައިޓްރޮޖެން ގޭސް އެކަނި ބަންދުކޮށްފައިވާ އެ ޓިއުބުގެ ތެރެއަށް ފޮނުވާލައިގެންނެވެ. މިކަމުގެ ސަބަބުން ކުއްވެރިޔާގެ ފުއްޕާމޭގައިވާ އޮކްސިޖަން އިސާހިތަކު ހުސްވެ ނައިތްރޮޖެން ގޭސް ފުއްޕާމޭގެ ތެރެއަށްގޮސް ސިކުންތުކޮޅެއްގެ ތެރޭގައި މަރުވެދާނެއެވެ. އެގޮތުން އެންމެ ފުރަތަމަ ހުއްޓޭނީ ސިކުނޑިއެވެ.\nމިގޮތަށް މަރަން ހުކުމް ކޮށްފައިވާ މީހުން މެރުމުން އެމީހުންނަށް އެއްވެސް ތަދެއް ނުވަތަ ވޭނެއް އިހުސާސެއް ނުވާނެ ކަމަށް ތަޖުރިބާކާރުން ބުނެއެވެ. އަދި ޢާންމުގޮތެއްގައި މިހާރު ބޭނުންކުރާ ލީތަލް އިންޖެކްޝަނަނާއި ޚިލާފަށް މިއީ އެއްވެސް ބޭހެއް ބޭނުން ނުކޮށް ކުއްވެރިޔާ މެރުމަށް ޢަމަލުކުރެވިދާނެ ގޮތެއް ކަމަށް އެފަރާތުން ބުނެފައިވެއެވެ.\nއޮކްލަހޮމާގައި މީގެ ކުރިން މަރުގެ ޙުކުމް އިއްވާފައިވާ މީހުންގެ ޙުކުމް ތަންފީޒުކޮށްފައިވަނީ ކަރަންޓު ގޮންޑީގައި ކުއްވެރިޔާ ބޭންދުމަށްފަހު ބާރުގަދަ ކަރަންޓެއް އޭނާގެ ހަށިގަނޑުގައި ޖައްސައިގެންނެވެ. ނަމަވެސް ޢާންމުންގެ ގިނަ ޝަކުވާތަކަށްފަހު، 1977 ގައި އެގޮތަށް ކުއްވެރިން މެރުން ވަނީ ހުއްޓާލާފައެވެ.\nކޮވިޑް ބަލީގައި މަންމަ އާއި ބައްޕަ މަރުވުމުން އަންހެނަކަށް ބޮޑު ހިތްދަތި ކަމެއް\nމާޗް 22, 2018 16:48\nދަން ޖައްސާ މަރާލާ ގިނަބަޔަކަށް ފެއްނަގޮތަށް އޭރުން ތިކަމުން އެހެން މީހުން ބިރުގަނެ ނަތީއްޖާއެއް ނުކުންނާނީ\nމާޗް 22, 2018 16:50\nއަހަރުމެން މި ނޭވާލާ ވައިގަ ގިނަވާނީ ނައިޓްރޮޖަން....\nމާޗް 22, 2018 16:54\nދެން ދިވެހިރާއްޖޭގައި މަރުގެހުކުމް ތަންފީޒުކުރަން ބުނެލާއިރައް ކޯޗެކޭމިމީހުން ކިޔާނީ\nމާޗް 22, 2018 19:50\nރާއްޖޭގައި މަރުގެ ހުކުމް ވާހަކަދައްކާ އިރަށް މިމީހުންގެ ފަޔަށް ހިނިއަރަންފަށާނެ.